
CHARIBDĖ + VILNIUS 


Žmogaus tvariniai yra linkę griauti, o 
juos sukūręs mokslas ir technika taip 
pat gali pasitarnauti jų sunaikinimui. 
Sigmundas Freudas 


Įžanga 


Šios knygos atsiradimą lėmė vienas pamąstymas: kodėl psichoanalizę, pra- 
ėjus šimtui metų nuo atsiradimo ir pasiekusią neginčytinų klinikinių rezul- 
tatų, ir toliau uoliai tebepuola tie, kurie mano, kad ją galima pakeisti chemi- 
niais preparatais, nes pastarieji veikia vadinamas cerebrines dvasinių kančių 
atsiradimo priežastis. 

Nesiginčydama dėl tokių medžiagų naudingumo ir jų teikiamo paleng- 
vėjimo, norėjau parodyti, kad jos negali išgydyti žmogaus psichinių kančių, 
ir visiškai nesvarbu, ar jos patologinės kilmės, ar ne. Mirtis, aistra, seksualu- 
mas, pamišimas, pasąmonė, santykiai su kitais formuoja subjektyviąją žmo- 
gaus pusę ir, laimei, joks mokslas, vertas šio vardo, niekada negalės jos nuo- 
dugniai ištirti. 

Psichoanalizė lemia civilizacijos pergalę prieš barbariškumą. Ji atgaivina 
mintį, kad žmogus yra laisvas savo kalbėjimu ir kad biologinė būtis neriboja 
jo likimo. Ir ji turi užimti deramą vietą greta kitų mokslų, kad galėtų kovoti 
su kvailais nusistatymais mintį prilyginti neuronui ar supainioti troškimą su 
cheminių medžiagų sekrecija. 


PIRMA DALIS 


DEPRESYVI VISUOMENĖ 

Subjekto pralaimėjimas 


Šiais laikais dvasinės kančios pasireiškia depresijos forma. Depresyvus žmo- 
gus, kurio kūnas ir siela pakirsti šio keisto sindromo, kai susipina liūdesys 
ir apatija, tapatybės paieška ir savojo aš garbinimas, nebetiki jokios terapijos 
veiksmingumu. Tačiau prieš atmesdamas visus galimus gydymus jis beviltiš- 
kai stengiasi įveikti savo troškimo tuštumą. Būtent todėl jis atsisako psichoa- 
nalizės ir imasi psichofarmakologijos, atsisako psichoterapijos ir imasi home- 
opatijos, nerasdamas laiko apsvarstyti, kokios yra jo bėdos priežastys. Be to, 
ilgėjant gyvenimo ir laisvalaikio, nedarbo ir nuobodulio laikui jis vis mažiau 
turi laiko bet kam. Depresyvus individas turėdamas tiek laisvės dar labiau 
kenčia, nes nežino, ką su ja veikti.! 

Kuo labiau visuomenė liaupsina išsilaisvinimą, pabrėždama visų lygybę 
prieš įstatymą, tuo labiau ji akcentuoja skirtumus. Esant tokiai tvarkai kiek- 
vienas gina savo ypatingumą, atsisakydamas susitapatinti su universalizmo 
figūromis, kurios laikomos senamadiškomis. Taigi individualumo era pakeitė 
subjektyvumo? erą: šiuolaikinis žmogus, pasidavęs nevaržomos laisvės, nepri- 
klausomybės be troškimo, istoriškumo be istorijos iliuzijoms, tapo subjekto 
priešingybe. Užuot kūręs savo būtį pradėdamas nuo nesąmoningų spren- 
dimų, kurie jį persmelkia jam nežinant, suvokimo, užuot būdamas biologine 
asmenybe, užuot norėjęs būti laisvu subjektu, išsilaisvinusiu iš savo šaknų ir 
kolektyvo, jis mano esąs likimo, kurio reikšmę sumažino iki normos reikala- 
vimų, šeimininkas. Jis jungiasi prie tinklų, grupių, kolektyvų, bendrijų, nesu- 
gebėdamas įrodyti savo tikrojo išskirtinumo“. 


! Žr: Christophe Dejours, Souffrance en France. La banalisation de Vinjustice sociale, Paris, Seuil, 1998. 
2Šį pasikeitimą prieš dešimtmetį sveikino Alain Renaut, L'Ėre de Vindividu, Paris, Gallimard, 1989. 

3 Terminas vartojamas ta reikšme, kurią jam suteikia Georges'as Canguilhemas veikale La Con- 
naissance de la vie, Paris, Vrin, 1975. 

* Skirtumo terminas čia vartojamas Jacgues'o Derrida suteikta prasme. Jo paaiškinimą rasite šios 
knygos trečiosios dalies 3-iame skyriuje. 

Subjekto nebuvimas lemia ne tik psichofarmakologinių“ preparatų sky- 
rimą, bet ir apibūdina elgesi, susijusį su dvasinėmis kančiomis. Pacientas yra 
gydomas kaip anoniminė nedalomos organinės visumos dalis. Panardintas 
į masę, kurioje kiekvienas yra tarsi klonas, jis gauna tą pačią vaistų gamą, 
kad ir kokie būtų jo simptomai. Tuo pat metu jis ieško ir kitos išeities iš 
savo bėdos. Viena vertus, jis atsiduoda mokslinei medicinai, kita vertus, ieško 
tokio gydymo, kuris, jo manymu, galėtų atpažinti jo tapatybę. Ir čia jis pasi- 
klysta paralelinių medicinų labirinte. 

Dėl šių priežasčių vakarietiškose visuomenėse taip gausėja dvasios gydy- 
tojų, raganių, aiškiaregių ir hipnotizuotojų. Šalia scientizmo, iškelto į religijos 
lygmenį, ir kognityviųjų mokslų, iškeliančių žmogų-mašiną virš jausmų žmo- 
gaus, kaip atsvara klesti įvairios praktikos, atėjusios iš froidizmo priešistorės 
ar iš okultinės kūno ir dvasios koncepcijos: magnetizmas, sofrologija, natū- 
ropatija, spalvų terapija, garsų terapija, transpersonalinė energetika, suges- 
tologija, mediumizmas ir t.t. Priešingai nei būtų galima manyti, šios prakti- 
kos labiau traukia viduriniąją klasę - tarnautojus, laisvųjų profesijų atstovus 
ir aukšto lygio specialistus, - o ne žemuosius visuomenės sluoksnius, kurie, 
nepaisant socialinio gyvenimo nepastovumo, vis dar labai prisirišę prie res- 
publikoniškosios mokslinės medicinos koncepcijos? 

Visų šių praktikų bendras vardiklis - pasiūlyti viltį, taigi pasveikimo iliu- 
ziją pasiturintiems, bet ekonominės krizės išderintiems asmenims, kurie jau- 
čiasi aukomis kokios nors medicininės technologijos, pernelyg nutolusios nuo 
jų kančių, arba realaus medicinos bejėgiškumo išgydyti tam tikrus funkcinius 
sutrikimus. Savaitraštis !/Express* paskelbė socialinių tyrimų rezultatus, pagal 
kuriuos 2570 prancūzų būties problemas mėgina spręsti reinkarnacija ir tikė- 
jimu praeitais gyvenimais. 

Šiuolaikinė demokratinė visuomenė nori išguiti iš savo akiračio nelaimės, 
mirties ir prievartos realybę, vis mėgindama sujungti į vientisą sistemą skir- 
tumus ir priešinimąsi. Globalizacijos ir ekonominio augimo vardan ji siekia 
atsisakyti socialinio konflikto idėjos. Kartu ji linksta kriminalizuoti revoliuci- 
jas ir deheroizuoti karą, kad etiką pakeistų politika, o teismines sankcijas isto- 
riniu teismu. Tokiu būdu visuomenė iš pasipriešinimo ir kovos amžiaus per- 
ėjo į vengimo amžių, nuo šlovės kulto prie bailumo vertinimo. Šiandien visai 
nebepiktina, kad Vichy režimas yra labiau vertinamas nei rezistencija arba 


* Psichofarmakologija - tai disciplina, tirianti cheminių medžiagų poveikį žmogaus psichikai. 

* Apie kognityvinių ir neuromokslų istoriją žr.: šios knygos antrosios dalies 1-ą skyrių. 

" Psichiatras Jeanas Marie Abgrallas savo demaskuojančioje knygoje Les Charlatans de la santė, 
Paris, Payot, 1998, įvedė apibendrinantį terminą „patamedicina“ visoms paralelinėms medici- 
noms, pretenduojančioms pakeisti vadinamą mokslinę mediciną ir siūlančioms „holistinę“, tai 
yra atsižvelgiančią į psichinę ligos pusę, ligos viziją. 

* 1997 m. sausio 30 d. Express numeris. 

kad didvyriai paverčiami išdavikais, kaip neseniai atsitiko su Jeanu Moulin, 
Lucie ir Raymondu Aubracais. Dar niekada nebuvo taip garsinama atminimo 
pareiga, niekada nebuvo tiek susirūpinta Holokaustu ir žydų naikinimu, ir 
vis dėlto dar niekada istorijos peržiūrėjimas nebuvo taip toli. 

Būtent todėl ir atsirado normos ir patologijos samprata, pagrįsta šventu 
principu: kiekvienas individas turi teisę, taigi ir pareigą, nedemonstruoti 
savo kančių ir nesižavėti jokiu kitu idealu, išskyrus pacifizmą ar humanistinę 
moralę. Todėl neapykanta tapo pasalūniška, iškrypusi ir dar labiau pavojinga, 
nes prisidengė atsidavusios aukos kauke. Jei neapykanta kitam pirmiausia 
yra neapykanta sau, tai ji, kaip ir bet koks mazochizmas, remiasi įsivaizduo- 
jamo kitoniškumo neigimu. Kitas visuomet tampa auka, todėl nepakantumą 
gimdo siekis paversti kitą savo narcizišku atvaizdu, o idealiausia būtų sunai- 
kinti tą kitą, kol jis dar neegzistuoja? 

Kadangi neurobiologija, atrodo, tvirtina, kad psichikos sutrikimai susiję 
su nervų ląstelių funkcinėmis anomalijomis, egzistuoja atitinkami vaistai juos 
gydyti, kodėl gi turėtume nerimauti? Nekalbame, kad nuo šiol žengiame į 
kovą prieš pasaulį, bet vengiame bet kokio konflikto taikydami normaliza- 
vimo strategiją. Taigi nesistebėkime, kad nelaimės idėja, kurią lyg ir buvome 
išguję, taip žaibiškai grįžta į visuomeninių ir emocinių santykių lauką: iracio- 
nalumo paieškos, menkų skirtumų kultas, tuštybės ir kvailybės iškėlimas ir 
t.t. Ramybės smurtas"? kartais baisesnis už audrų susidūrimą. 

Šiandien subjektyvume dominuoja švelnesnė senosios melancholijos forma 
- depresija, kaip isterija XIX a. pabaigoje: Vienoje plačiausiai žinomas Annos 
O., garsiojo Josefo Breuerio pacientės atvejis, o Paryžiuje - Augustinos, gar- 
siosios Charcot pamišėlės iš Salpėtričre atvejis. Trečio tūkstantmečio išvaka- 
rėse depresija demokratinėse visuomenėse tapo psichikos epidemija, nepai- 
sant vis daugėjančių įmanomų gydymų, siūlančių kiekvienam vartotojui gar- 
bingą išeitį. Be abejonės, isterija egzistuoja ir dabar, bet ji vis labiau išgyve- 
nama ir gydoma kaip depresija. Tačiau vienos paradigmos" keitimas kita nėra 
nekaltas. 

Šį kitimą lydi psichologinio normalizavimo proceso sureikšminimas, o 
įvairios pasąmonės tyrimo formos sumenkinamos. Šiuolaikinis neurozinis 


Šia tema skaityti puikų Francoise Hėritier straipsnį „Les matrices de V'intolėrance et de la vio- 
lence“, De la violence II, Paris, Odile Jacob, 1999, p. 321-345. 

“0 Žr.: Viviane Forrester, La Violence du calme, Paris, Seuil, 1980. 

" Paradigma yra mąstymo būdas, įvaizdžių visuma ar specifinis epochos modelis, kuriuo remian- 
tis formuojama refleksija. Kiekvienai mokslinei revoliucijai būdinga tai, kad keičiasi paradigma. 
Vis dėlto naujos paradigmos atėjimas į mus dominančią sritį (mediciną, psichiatriją ir psichoa- 
nalizę) neišstumia ankstesnės kartos paradigmų: ji susilieja su senąja paradigma suteikdama jai 
naują prasmę. Žr.: Thomas Kuhn, La Structure des rėvolutions scientifigues (Chicago, 1962), Paris, 
Flammarion, 1970. 

konfliktas, vadinamas depresija, atrodo, neturi jokių pasąmoningų psichinių 
priežasčių. Tačiau pasąmonė pasireiškia per kūną, kuris stipriai priešinasi dis- 
ciplinoms ir praktikoms, kuriomis siekiama ją išstumti, todėl taikomos tera- 
pijos sąlygiškai yra neveiksmingos. Galima kiek nori guosti depresyvų sub- 
jektą, tačiau nepavyks nei jo išgydyti, nei suvokti tikrųjų jo kančių priežas- 
čių. Tik sušvelninama jo būklė, leidžiant tikėtis geresnių dienų. „Prislėgtieji 
kenčia visapusiai, - rašė reumatologas Marselis Francis Kahnas, - tai gerai 
žinoma. Mažiau žinoma, kad egzistuoja ir konversijos sindromo atvejai, savo 
išraiškingumu prilygstantys Charcot ir Freudo stebėtiems. Isterija visuomet 
krisdavo į akis dėl motorikos sutrikimų. Esame priblokšti matydami, kaip 
ji buvo užmiršta. Ir kaip, užsiminus apie isteriją, gydančiam medicinos ir 
nemedicinos personalui kyla nerimas, atmetimas ar net agresyvumas ne tik 
paciento, bet ir to ar tos, kurie pateikė diagnozę, atžvilgiu.“!? 

Žinoma, kad Freudui atskleidus naują psichikos supratimą, buvo manoma, 
kad egzistuoja subjektas, gebantis perkelti (interiorizuoti) draudimus. Panar- 
dintas į pasąmonę ir draskomas sąžinės kaltinimų, šis subjektas, dievo mir- 
ties pastūmėtas atsiduoti potraukiams, nuolat kovoja pats su savimi. Iš čia 
išplaukia Freudo neurozės koncepcija, kurios pagrindas yra nesantaika, neri- 
mas, kaltės jausmas, seksualumo sutrikimai. O juk būtent ši subjektyvumo 
idėja, būdinga atsirandančiai demokratinei visuomenei, pagrįstai nuolatine 
prieštara tarp savęs paties ir kito, stengiasi išnykti iš dabartinės mentalinės 
struktūros dėl psichologinės depresyvios asmenybės sąvokos. 

Kilusi iš neurastenijos - šios sąvokos Freudas atsisakė - ir Janet aprašytos 
psichastenijos, depresija nėra nei neurozė, nei psichozė, nei melancholija, o 
aptakus vienetas, įvardijantis „būseną“, apibūdinamą terminais „Nuovargis“, 
„trūkumas“, „asmenybės silpnėjimas“. Auganti šio pavadinimo sėkmė pui- 
kiai įrodo, kad XX a. pabaigoje demokratinės visuomenės nebevertina kon- 
flikto kaip branduolio formuotis norminiam subjektyvumui. Kitaip sakant, 
froidišką pasąamoningo subjekto, suvokiančio savo laisvę, bet kamuojamo 
sekso, mirties ir draudimų, koncepciją pakeitė labiau psichologinė depresy- 
vaus individo, bėgančio nuo savo pasąmonės ir besistengiančio išvengti net 
mažiausios bet kokio konflikto užuomazgos, koncepcija. 

Sulyginus teises ir suvienodinus sąlygas, išlaisvintas nuo draudimų, dep- 
resijos kamuojamas XX a. pabaigos žmogus paveldėjo polinkį priklausyti 


"Marcel Francis Kahn, „De notre mal, personne ne s'en rit“, leidinyje Autrement. Oedipe et les neu- 
ones, 1990 m. spalis, nr. 117. 

"9 Šį fenomeną pastebėjo Marcelis Gauchet ir džiaugėsi, kad tai leido įrodyti, jog Freudo modelis 
nevisagalis, žr.: „Essai de la psichologie contemporaine. 1: Un nouvel age de la personnalitė“, Le 
Dėbat, 1998 m. gegužė-rugpjūtis, nr. 100. Kanadiečių filosofas Charlesas Tayloras taip pat anali- 
zuoja šį reiškinį veikale Les Sources du moi. La formation de Videntitė moderne, (1989), Paris, Seuil, 
1998. 

nuo aplinkos. Neturėdamas revoliucinės perspektyvos ir dėl to pasmerktas 
išsekimui, jis ieško neįmanomos laimės idealo narkotikuose arba religijose, 
higienizme arba idealaus kūno kulte. „Todėl, - teigia Alainas Ehrenbergas, — 
šiandien narkomanas yra simbolinė figūra, naudojama apibrėžti antisubjektą. 
Anksčiau šis vaidmuo priklausė pamišėliui. Jei depresija yra nesugebėjimas 
atrasti subjektą, tai narkomanija yra prarasto subjekto nostalgija“.* 

Užuot nugalėjusi šią priklausomybę, vedančią prie subjektyvumo nykimo, 
liberali, depresyvi visuomenė noriai plėtoja tokią logiką. Todėl dabar tabako, 
alkoholio ir psichotropų vartotojai prilyginami toksikomanams, kurie yra 
pavojingi sau patiems ir aplinkiniams. O juk tarp šių „naujųjų“ ligonių tabako 
vartotojai ir alkoholikai yra gydomi taip pat kaip ir depresyvieji, kuriems ski- 
riami psichotropai. Kokius dar ateityje reikės rasti vaistus, kad jie išgydytų 
naujas priklausomybes tų, kurie jau bus „pasveikę“ nuo alkoholizmo, tabako 
rūkymo ar kitokių įpročių (sekso, maisto, sporto ir t.t.) ir vieną piktnaudžia- 
vimą pakeitę kitu? 


** Alain Ehrenberg, La Fatigue d'ėtre soi, Paris, Odile Jacob, 1998, p. 17. Daktaras Lowensteinas, 
toksikomanijos specialistas, Laėnneco ligoninės Monte-Christo centro direktorius, iškėlė hipo- 
tezę apie egzistuojantį struktūrinį ryšį tarp aukšto lygio sporto, depresijos ir įpročio į narkotikus 
(dopingą): „Kodėl taip sunku sportininkams išeiti iš sporto? Todėl, kad jis veikia kaip antidep- 
resantas ir anksiolitikas. Sportininkai būdavo labai užimti, treniruodavosi, valgydavo, gerdavo 
vitaminus [...] Kai visa tai dingsta, sportininko situacija tampa skausminga: jis vėl pradeda mąs- 
tyti“. (1998 m. spalio 12 d. Libėration). 


Ž 


Dvasios vaistai 


Nuo 1950 m. cheminiai preparatai psichotropai pakeitė pamišimo padėtį. Dėl 
jų ištuštėjo prieglaudos, tramdomuosius marškinius ir elektrošoką pakeitė 
vaistai." Jie neišgydo jokios psichikos ar nervų ligos, tačiau sukėlė psichikos 
reprezentacijos revoliuciją kurdami naują žmogų: lygų ir be nuotaikos, išse- 
kintą, nes vengiantį aistrų, susigėdusį, kad neatitinka siūlomo idealo. 

Psichotropai, paprastai išrašomi tiek bendrosios praktikos gydytojų, tiek 
psichopatologijos specialistų, normalizuoja elgesį ir malšina skausmingiau- 
sius dvasinių kančių simptomus, neieškant tų kančių priežasties. 

Psichotropai skirstomi į tris grupes: psicholeptikai, psichoanaleptikai, psi- 
chodisleptikai. Pirmajai grupei priklauso hipnotikai, gydantys miego sutri- 
kimus, anksiolitikai ir trankviliantai, kurie slopina liūdesio, nerimo, fobijų ir 
kitokių neurozių požymius, bei neuroleptikai (arba antipsichotikai), specifi- 
niai vaistai nuo psichozės ir visų formų lėtinių bei ūminių kliedesių. Antra 
grupė apima stimuliantus ir antidepresantus, o trečioji - haliucinogeninius, 
narkotinius ir nuotaiką reguliuojančius vaistus. 

Pirmiausia psichofarmakologija žmogui sugrąžino laisvę. 1952 m. dviejų 
prancūzų psichiatrų Jeano Delay ir Pierre'o Denikerio pradėti naudoti neu- 
roleptikai sugrąžino pamišėliams teisę tarti žodį. Tai leido jiems integruotis 
į visuomenę. Jų dėka buvo atsisakyta barbariškų ir neveiksmingų gydymo 
metodų. O anksiolitikai ir antidepresantai grąžino neurotikams ir depresyvie- 
siems daugiau ramybės. 

Taip pasitikėdama savo mikstūrų galia, psichofamakologija, nors ir labai 
veiksminga, galų gale prarado dalį prestižo. Ji įstūmė subjektą į naują pami- 
šimą, siekdama išgydyti nuo jo paties žmogiškosios esybės. Taip savo iliuzijo- 


5 Žr.: Jean Thuillier, Les dix ans gui ont changė la folie, Paris, Laffont, 1981; Michel Reynaud, Andrė 
Julien Coudert, Essai sur Vart thėrapeutigue. Du bon usage des psychotropes, Paris, Synapse-Frison 
Roche, 1987. 

mis ji sukūrė naują iracionalumą. Juo daugiau žadama, kad piliulės, kurios tik 
malšina simptomus arba pakeičia asmenybę, padarys „galą“ kančioms, juo 
aršiau nusivylęs žmogus ieško kitų kūno gydymo būdų ar magijos. 
Nenuostabu, kad apie perdėtą farmakologijos reikšmę prabilo tie, kurie 
patys ją liaupsino ir kurie šiandien reikalauja dvasinius vaistus skirti raciona- 
liau, derinti su kitomis gydymo formomis: psichoterapija ir psichoanalize. 
Taip manė ir Jeanas Delay, pagrindinis prancūzų biologinės psichiatrijos 
atstovas, 1956 m. tvirtinęs: „Derėtų priminti, kad psichiatrijoje vaistai tėra 
psichikos ligų gydymo dalis ir pagrindinis gydymas tebėra psichoterapija“. 
Pats psichofarmakologijos pradininkas Henris Laborit visuomet teigė, kad 
psichofarmakologija negali išspręsti visų problemų: „Kodėl esame patenkinti 
turėdami psichotropus? Ogi todėl, kad visuomenė, kurioje gyvename, yra 
nepakenčiama. Žmonės nebegali miegoti, jie sunerimę ir nori, kad juos nura- 
mintų, ypač didžiuosiuose miestuose. Kartais man priekaištaujama, kad aš 
išradau cheminius tramdomuosius marškinius. Bet, ko gero, visi jau užmiršo 
laikus, kai man, budinčiam Marine ligoninės gydytojui, tekdavo eiti į siautė- 
jančią palatą su revolveriu ir dviem stipriais slaugytojais, nes prakaituojantys 
ir staugiantys tramdomuosiuose marškiniuose ligoniai nebeištverdavo [...] 
monija per savo evoliuciją buvo priversta pasinaudoti narkotikais. Be psi- 
chotropų žmogiškoje sąmonėje būtų įvykęs perversmas, sakantis: „Tai nebe- 
pakenčiama“, - o dabar ir toliau pakenčiama šių psichotropų dėka. Tolimoje 
ateityje farmakologija tikriausiai bus ne tokia svarbi, išskyrus traumatologiją, 
ir galima net manyti, kad ji išnyks“ 16 
Tačiau šiandien psichofarmakologija prieš savo valią tapo tam tikro impe- 
rializmo vėliava. Ji leidžia visų sričių gydytojams, o ypač bendrosios prakti- 
kos gydytojams, vienodai gydyti įvairiausius negalavimus ir nesigilinti, koks 
gydymas geriausias. Psichofarmakologija tais pačiais preparatais siūlo gydyti 
psichozes, neurozes, fobijas, melancholijas, depresijas ir palengvinti tokias 
būsenas kaip gedulą, trumpalaikius panikos priepuolius ar kraštutinį susi- 
nervinimą sunkiomis aplinkybėmis. „Dabartinė psichotropinių vaistų padė- 
tis yra tokia tik todėl, - rašo Edouardas Zarifianas, - kad jie atsirado palan- 
kiu metu. Jie tapo triumfuojančio mokslo simboliu, mokslo, kuris paaiškina 
tai, kas neracionalu, ir išgydo neišgydomą [...] Psichotropai simbolizavo prag- 
matizmo ir materializmo pergalę prieš miglotus psichologinius ar filosofinius 
svaičiojimus, mėginančius apibrėžti žmogų.“!7 


" Jean Delay, „Allocution finale du collogue international sur la chlorpromazine et les mėdica- 
ments neuroleptigues en psychiatrie“, L'Encėphale, t. XLV, 4, 1956, p. 1-81, „Entretien avec Henri 
Laborit“, leidinyje Autrement, cit.veik., p. 236. 

" Prancūzų psichiatras Ėdouardas Zarifianas apie psichofarmakologijos kraštutinumus rašė vei- 
kale Le Prix du bien-ėtre. Psychotrope et sociėtė, Paris, Odile Jacob, 1996. Žr.: Des paradis plein la tėte 
(1994), Paris, Odile Jacob, 1998, serija „Opus“, p. 73. 

Vaistų ideologijos galia yra tokia, kad jos pasiūlymas vyrui sugrąžinti 
vyriškumo atributus sukelia pamišimo šuorą. Todėl subjektas, jausdamas 
nepajėgumą, verčiau imsis Viagros!“, kad nusiramintų, užuot sužinojęs savo 
simptomų psichinę priežastį, o kita vertus, žmogus, kurio šis organas iš tik- 
rųjų yra nesveikas, gers tą patį vaistą, bet lygiai taip pat niekuomet nesigilins 
į organines impotencijos priežastis. Tas pats vyksta su anksiolitikų ir antidep- 
resantų vartojimu. Jie išrašomi tiek „normaliam“ asmeniui, išvargintam aibės 
nelaimių — artimojo netekties, bedarbystės, išsiskyrimo, avarijos, - tiek neiš- 
gyvenusiam jokios dramos, bet turinčiam tokių sutrikimų dėl savo melancho- 
liškos ar depresyvios psichikos struktūros. „Kiek gydytojų, - rašo Ėdouardas 
Zarifianas, — skiria antidepresinį gydymą tiesiog liūdniems ir nusivylusiems 
žmonėms, kuriems dėl nerimo sunku užmigti!“* 

Anų laikų isterija reiškė priešinimąsi buržuazinei tvarkai, pasireiškiantį 
per moters kūną. Šiam bejėgiam, tačiau reikšmingam dėl savo seksualinio 
turinio maištui Freudas suteikė išsilaisvinimo, kuriuo naudojosi visos mote- 
rys, vertę. Po šimto metų nuo šio reiškinio pradžios matome, kaip jis nyksta. 
Matome, kaip demokratinėse šalyse viskas vyksta taip, lyg bet koks maištas 
būtų neįmanomas, taip, lyg pati socialinio ar intelektualinio perversmo idėja 
tėra iliuzija, taip, lyg naujos biogalios?? barbariškumo konformizmas ir higie- 
nizmas būtų jau laimėję mūšį. Iš čia ir kyla sielos liūdesys, lytinė impotencija 
ir depresijos paradigma.?! 

Praėjus dešimčiai metų po Prancūzijos revoliucijos dušimtųjų metinių 
revoliuciniai idealai ima blankti ir nykti iš kalbų bei reprezentacijų. Ar galima 
ir toliau jais žavėtis griuvus Berlyno sienai ir žlugus komunistinei sistemai? 

Jeigu depresijos paradigmos atsiradimas reiškia, kad normos reikalavimas 
vertinamas labiau nei konfliktas, tai psichoanalizė irgi neteko savo ardomo- 
sios jėgos. Per visą XX a. ji prisidėjo ne tik prie moterų ir engiamų mažumų 
išsilaisvinimo, bet ir prie naujų laisvės formų atsiradimo, o dabar ji kaip ir 
isterija stumiama lauk tiek iš anksčiau jai priklausiusios pagrindinės vietos 
tarp terapinės ir klinikinės paskirties mokslų (psichiatrijos, psichoterapijos, 
klinikinės psichologijos), tiek iš tų disciplinų, kurioms ji turėjo daryti įtaką 
(psichologijos, psichopatologijos). 


*8 Atsiradusi prekyboje 1998 m. pirmiausiai JAV, paskui likusioje pasaulio dalyje kaip „laimės 
piliulė“, Viagra yra vazadilatatorius, ne afrodiziakas ir neveikia geismo. Ji veikia tik erekcines 
disfunkcijas, susijusias su tiksliomis organinėmis priežastimis. 

9 Edouard Zarifian Des paradis... cit. veik., p. 32. 

2 Michelis Foucault biogalia vadino politiką, siekiančią valdyti kūną ir sielą biologijos, iškeltos 
iki visaapimančios sistemos lygmens i užimančios religijos vietą, vardu. žr.: Michel Foucault, II 
faut dėfendre la sociėtė. Cours du Collėge de France, Paris, Gallimard, Seuil, 1976. 

* Nepakankamai aiškinama, kad antidepresantai slopina seksualinį potraukį. Kai kuriems 
vyrams jie sukelia impotencijos simptomus. 

Šios naujos situacijos paradoksas tas, kad psichoanalizė nuo šiol painio- 
jama su tomis praktikomis, tarp kurių dominavo anksčiau. Apie tai byloja 
paplitęs vartojimas termino „psi“, kuris susipynus visoms kryptims, taiko- 
mas ir dvasios mokslams, ir su juo susijusioms terapinėms praktikoms. 

Žodis „psichoanalizė“ pasirodė 1896 m. Sigmundo Freudo prancūziškai 
parašytame tekste. Prieš metus su savo draugu Josefu Breueriu jis išleido gar- 
sųjį veikalą Etudes sur Ihystėrie? (Isterijos studijos) aprašydamas jaunos žydai- 
tės iš Vienos, sergančios keista psichinės kilmės liga, atvejį; jos seksualinės 
fantazijos reiškėsi kūno traukuliais. Pacientė Bertha Pappenheim; gydytojas 
Breueris, taikęs jai vadinamą „katarsinį“ gydymo būdą, davė jai Annos O. 
vardą. Pacientės istorija vėliau tapo Annos O. legenda, nes būtent šiai mote- 
riai, 0 ne jos gydytojui, buvo priskirtas psichoanalitinio metodo atradimas: 
gydymas, pagrįstas kalbėjimu, kai kančia išsakyta žodžiais, leidžia jei ne 
pasveikti, tai bent jau suvokti ligos priežastį ir su ja susitaikyti. 

Šiuolaikiniai istorikai tyrinėdami archyvus įrodė, kad garsiuoju Annos O. 
atveju, kurį Freudas ir Breueris pateikė kaip katarsinio gydymo prototipą, 
pacientė iš tikrųjų nebuvo pasveikusi. Vis dėlto Freudas ir Breueris nusprendė 
paskelbti moters istoriją kaip pirmąjį atvejį, kad galėtų ginčytis su prancūzų 
psichologu Pierre'u Janet dėl katarsinio metodo? atradimo pirmenybės. O 
Bertha Pappenheim, jei nebūtų atsikračiusi simptomų, paprasčiausiai būtų 
tapusi visai kita moterimi. Būdama arši feministė, pamaldi ir griežta, ji pašventė 
savo gyvenimą našlaičiams ir antisemitizmo aukoms, ir niekada neužsiminė 
jaunystėje patyrusi psichikos gydymą, kuris ją pavertė mitu. 

Freudo pasekėjų hagiografiškai garbinta Anna O. istoriografų darbuose 
vėl tapo Bertha. Po mirties atgavusi savo tapatybę ji susigrąžino tikrąjį XIX 
a. pabaigos tragiškos moters, kuri sugebėjo suteikti prasmės savo būčiai atsi- 
duodama dideliems darbams, likimą. Kartu Bertha liko ir tuo legendiniu per- 
sonažu, kurio maištą sveikino Breueris ir Freudas. 


Tuo metu, kai moterų kūną apėmė depresija, o siurrealistų susižavėjimą kėlęs 
ankstesnis isterijos konvulsinis grožis užleido vietą nereikšmingai nozografi- 
jai“, psichoanalizę palaužė ta pati negalia ir, atrodo, ji jau nebegali būti tai- 
koma depresyviai visuomenei, kuri mieliau renkasi klinikinę psichologiją. Ji 
tampa žymių žmonių disciplina, psichoanalize psichoanalitikams. 1998 m. 


2 Sigmund Freud, Josef Breur, Etudes sur Uhistėrie (1895), Paris, PUE, 1956. 

3 Žr.: Ernest Jones, La Vie et Voeuvre de Sigmund Freud, t. I: 1856-1900 (New Jork, 1953), Paris, PUF, 
1958; Henri F. Ellenberger, Histoire de la dėcouverte de Vinconcient (New York, Londres, 1970, Vil- 
leurbanne, 1974), Paris, Fayard, 1994; ir Mėdecines de Vūme. Essais d'histoire de la folie et des gučrisons 
psychigues, Paris, Fayard, 1995; Albrecht Hirschmiiller, Josef Breuer (Berne, 1978), Paris, PUE, 1991. 
* Nozologija yra mokslas, tyrinėjantis skiriamuosius ligų požymius, leidžiančius jas klasifikuoti. 
Nozografija yra ligų klasifikavimo ir aprašymo mokslas. 

apie tai su kartėliu pareiškė Jeanas Bertrandas Pontalis: „Greitai psichoana- 
lize domėsis vis mažiau žmonių. Ar neateis toks laikas, kai ant psichoanali- 
tikų sofos gulės tik psichoanalitikai?“ 

Kuo daugiau atsiranda psichoanalitinių institucijų, kuo labiau psichoana- 
lizė prasiskverbia į įvairiausias visuomenės sferas, tuo plačiau ji naudojama 
tik kaip istorinė nuoroda kalbant apie klinikinę psichologiją, kuri ją ir pakeitė. 
Psichoanalizės kalba tapo įprasta šneka, kuria šneka tiek masės, tiek elitas, 
šiaip ar taip, tie, kurie dirba srityse, susijusiose su „psi“. Nėra tokių žmonių, 
kurie šiandien būtų negirdėję Freudo žodyno: vaizduotė, superego, troški- 
mas, libido, seksualumas ir t.t. 

Psichoanalizė karaliauja visur, bet tuo pačiu metu visur taip varžosi su 
farmakologija, kad kartais praryjama kaip piliulė. Jacgues'as Derrida buvo 
teisus pabrėždamas neseniai išleistame veikale, kad nūdienė psichoanalizė 
yra prilyginama „pasenusiam vaistui, užkištam vaistinės kampe. Jis visuomet 
gali praversti netikėtu ar skubiu atveju, tačiau jau yra geresnių“ 6 

Aišku, vaistai vis dėlto nėra priešinami gydymui kalbėjimu. Prancūzija 
yra Europos šalis, kur daugiausiai vartojama psichotropų (išskyrus neurolep- 
tikus), tačiau ir psichoanalizė čia prigijusi geriausiai tiek medicinos ir gydymo 
(psichiatrijos, psichoterapijos), tiek kultūros (literatūros, filosofijos) dėka. Tad 
jei psichoanalizė šiandien varžosi su psichofarmakologija, tai tik dėl pačių 
pacientų, kurie, pasidavę biopolitikos barbariškumui, reikalauja, kad nuo šiol 
jų psichikos simptomai turėtų organinę priežastį. Be to, jie dažnai jaučiasi 
pažeminti, jeigu gydytojas mėgina pasiūlyti kitokį gydymo būdą." 

Todėl iš psichotropų dažniausiai skiriami antidepresantai, nors negalima 
tvirtinti, kad depresijos atvejų daugėtų. Paprasčiausiai šiuolaikinė medicina 
taip pat atitinka depresijos paradigmą. Todėl visus psichikos negalavimus ji 
gydo taip, lyg būtų kalbama apie nerimo ir kartu depresijos būseną.* Apie 


5 Cent ans aprės, Paris, Gallimard, 1998, p. 525, tai Jeano Luco Daunnet, Andrė Greeno, Jeano Lap- 
lanche'o, Jeano-Claude'o Lavie, Joyce'o McDougallo, Michelio de M'Uzano, J.-B. Pontalis'o, Jean- 
Paulio Valabrega, Danielio Widlėcherio pokalbiai su Patricku Frotė. Apie psichoanalitines insti- 
tucijas žr.: šios knygos trečios dalies 4-ą skyrių. 

“ Jacgues Derrida, Rėsistances de la psychanalyse, Paris, Galilėe, 1996, p. 9. 

7 Taip Jungtinėse Valstijose buvo sugalvota nauja epidemija isterijai apibrėžti: lėtinis nuovargio 
sindromas. Šis sindromas susijęs su daugialypės asmenybės sąvoka ( žr.: 3-ią skyrių), gydomas 
vaistais, o gydytojų tvirtinimu, sukeliamas dar nežinomo viruso. Žr.: Elaine Sholwater, Hystories: 
Hysterical Epidemics and Modern Culture, New York, Columbia University Press, 1997. 

28 Prancūzijoje trankviliantus ir hipnotikus vartoja 770 gyventojų, antidepresantus 2274 ir skaičius 
nuolat didėja. Jungtinėse Valstijose antidepresantų funkciją atlieka psichostimuliatoriai. Neu- 
roleptikų (skirtų psichozėms) vartojimas yra stabilus beveik visose šalyse, tačiau nuo 2000 m. 
turėtų truputį padidėti pasirodžius naujoms veiksmingesnėms molekulėms. Žr.: Mercel Leg- 
rain, Thėrėse Lecomte, „La consommation des psychotropes en France et dans guelgues pays 
europėens“, Bulletin de V Acadėmie nationale de mėdecine, 181, 6, p. 1073-1087, 1997 birželio 17 d. 
posėdis; Philippe Pignarre, Puissance des psychotropes, pouvoir des patients, Paris, PUE 1999. 

tai byloja daugelis studijų, 1997 m. paskelbtų Nacionalinės medicinos akade- 
mijos biuletenyje. „Dauguma antidepresantų, kuriuos išrašo bendrosios prak- 
tikos gydytojai, - rašo Pierre'as Juillet, - dažniausiai pagrįstai taikomi įvai- 
raus lygio nuotaikos sutrikimams gydyti, tačiau čia pastebimos trys tenden- 
cijos: viena vertus, nepaisant neginčytinos diagnostinės ir terapinės pažan- 
gos, pasiektos daugiausia mūsų brolių bendrosios praktikos gydytojų, jie 
skiriami maždaug pusei depresyvių būsenų bendros populiacijos lygiu; kita 
vertus, pastebimas depresijos apibrėžimo išplėtimas, jai suteikiama medici- 
ninė prasmė [...] Galima manyti, kad šiuolaikinė socialinė kultūrinė evoliu- 
cija skatina paprastų asmenų, vadinamų normaliais neurotikais, kurių pakan- 
tumo kartelė iprastoms neišvengiamoms kančioms, sunkumams ar gyvenimo 
išmėginimams yra gerokai nusileidusi, daugėjimą.“? 

Visos sociologinės studijos rodo, kad depresyvi visuomenė siekia pakirsti 
pačią žmogaus ištvermės esmę. Daugelis žmonių susidūrę su netvarkos baime 
ir kompetencijos, pagrįstos tik materialia sėkme, vertinimu, mieliau išgeria 
cheminių medžiagų nei kalba apie savo vidines kančias. Taigi dvasios vaistų 
galia yra šiuolaikiškumo, siekiančio užgesinti žmogui ne tik laisvės troškimą, 
bet ir pačią idėją susidurti su laisvės išmėginimu, požymis. Tokiu atveju tyla 
vertesnė už kalbą - nerimo ir gėdos šaltinį. 

Pacientų pakantumo slenkstis tapo žemesnis, sumažėjo jų laisvės troški- 
mas. Tas pat nutiko ir gydytojams, skiriantiems anksiolitikus ir antidepresan- 
tus. Neseniai laikraštyje Le Monde“ išspausdintas tyrimas rodo, kad daugelis 
prancūzų bendrosios praktikos gydytojų, ypač tie, kurie užsiima ūmiomis 
būklėmis, jaučiasi neką geriau už savo pacientus. Neramūs, nelaimingi, per- 
sekiojami laboratorijų ir savo bejėgiškumo išgydyti, galintys nebent išklausyti 
tą kasdien besiliejantį dvasinį skausmą, jie, atrodo, neturi kitos išeities, kaip 
tenkinti didžiulį psichotropų poreikį. Kas drįstų juos smerkti? 


* Pierre Juillet, „La socičtė avant et depuis de Vintroduction des mėdicaments psychotropes en 
thėrapeutigue“, Bulletin de V Acadėmie nationale de mėdecine, 181, 6, p. 1039-1046, 1997 birželio 17 
d. posėdis. 

* 1998 12 22 Le Monde numeris, „Les mėdecins en ėtat d'urgence. Boire toute I'angoisse des 
patients“. 

Siela - ne daiktas 


Esant tokioms aplinkybėms nenuostabu, kad psichoanalizė yra nuolat puldi- 
nėjama, nesiliaujama jai priekaištauti dėl tariamo, specialistų žodžiais, „eks- 
perimentinio neveiksmingumo“. 

Tačiau apie kokį „neveiksmingumą“ kalbama? 

Ar turėtume pasitikėti Jacgues'u Chiracu, pabrėžusiu: „Aš stebėjau psi- 
choanalizės poveikį ir a priori nebuvau įtikintas, aš net klausiu savęs, gal iš 
tikrųjų visa tai labiau priklauso nuo chemijos nei nuo psichologijos?“*! O gal 
verčiau Georges'u Perecu, aprašančiu teigiamą gydymo patirtį, ar Frangoi- 
se'a Giroud, kuri tvirtina: „Analizavimas yra sunkus ir skausmingas dalykas. 
Tačiau kai nutylėtų žodžių, priverstinio elgesio, orumo saugojimo našta visiš- 
kai palaužia, kai savo paties įvaizdis tampa nebepakenčiamas, jis yra vaistas. 
Bent jau aš jį ten radau ir dėl to esu be galo dėkinga Jacgues'ui Lacanui [...] 
Nesigėdyti savęs - štai kas yra tikroji laisvė [...] Štai ko moko psichoanalizė 
tuos, kurie prašo jos pagalbos“ 32 

Nuo 1952 m. Jungtinėse Valstijose buvo atliekama daug tyrimų siekiant 
įvertinti psichoanalitinio ir psichoterapinio gydymo veiksmingumą. Didžiausi 
sunkumai iškilo parenkant parametrus. Iš pradžių reikėjo nustatyti skirtumą 
tarp atvejų, kai negydoma ir kai gydoma, kad būtų galima palyginti, kaip 
gydymo veiksmingumą veikia laikas (ar spontaninis vystymasis). Vėliau rei- 
kėjo įvesti terapijų derinimo principą (itaigą, minčių perdavimą ir t.t.), kad 
būtų galima suprasti, kodėl vieni gydytojai, kad ir kokios kompetencijos būtų, 
su vienais pacientais sutaria puikiai, o su kitais visiškai nesutaria. Pagaliau 


* Pierre Jouve, Ali Magoudi, Jacgues Chirac, portrait total, Paris, Carrėre, 1987. 
32 Georges Perec, Penser/classer, Paris, Hachette, 1995; Francoise Giroud, Le Nouvel Observateur, nr. 
1610, 1995, rugsėjis, 14-20 d. 

reikėjo atsižvelgti į apklausiamų žmonių subjektyvumą. Dėl to kilo mintis 
abejoti jų liudijimų tikroviškumu ir nepasikliauti gydytojo įtaka. 

Visais atvejais pacientai sakė, kad jie nesijaučia pasveikę, tačiau ši patirtis 
juos pakeitusi (8070). Kitaip sakant, kai gydymas buvo veiksmingas, pacientai 
geriau jautėsi, pagerėjo jų socialiniai ir profesiniai santykiai su aplinkiniais, 
pagerėjo ir jausminis bei seksualinis gyvenimas. 

Trumpai tariant, tyrimų rezultatai rodo neįtikėtiną įvairių psichoterapijų 
veiksmingumą. Tačiau nėra nė vieno statistinio įrodymo, kad psichoanalizė 
būtų pranašesnė už kitus gydymo būdus.?3 

Didelis šių vertinimų trūkumas yra tas, kad jie buvo paremti eksperimen- 
tiniu metodu, nelabai taikytinu tokiam gydymui. Jie įrodo, kad arba kenčian- 
čiajam pakanka kurį laiką konsultuotis su gydytoju, kad jo savijauta pagerėtų, 
arba leidžia suprasti, kad apklausiamas subjektas gali būti paveiktas gydy- 
tojo įtakos ir yra placebo poveikio auka. Šis vadinamas „eksperimentinis“ 
gydymo rezultatų vertinimas psichoanalizei neturi jokios vertės, nes ji nepri- 
pažįsta eksperimentų, atliekamų tokiomis apklausomis, tai sumenkina sielą 
iki daikto lygmens. 

1934 m. psichologas Saulas Rosenzweigas prašydamas pateikti savo nuo- 
monę nusiuntė Freudui eksperimentų, įrodančių slopinimo teorijos teisin- 
gumą, rezultatus. Šis atsakė sąžiningai ir atsargiai, visiškai neatmesdamas 
eksperimento idėjos, tačiau pabrėždamas, kad gauti rezultatai nereikšmingi ir 
pasikartojantys, palyginti su gausia psichoanalizės jau turima klinikine patir- 
timi, išdėstyta daugelyje publikacijų? 

Kitam amerikiečių psichologui, kuris Freudui pasiūlė „išmatuoti“ libido 
ir pavadinti matavimo vienetą savo vardu (froidu), jis atsakė: „Aš nepakan- 
kamai gerai išmanau fiziką, kad galėčiau į jūsų klausimą deramai atsakyti. 
Tačiau, jei leisite, norėčiau paprašyti paslaugos: nevadinkite savo matavimo 
vieneto mano vardu. Aš tikiuosi vieną dieną mirti su neišmatuotu libido“ 35 


S Žr: H. J. Eysenck, „The effects of psychoterapy. An evaluation“, Journal of Consultation and Psy- 
chology, 1952, nr. 16, p. 319-324; Clark Glymour, „Freud, Kepler and the Clinical Evidence“, leidi- 
nyje Richard Wolheim (red.), Freud, New York, Anchor Books, 1974; Bertrand Cramer, „Peut-on 
ėvaluer les effets des psychothėrapies?“, Psychothėrapies, t. XIII, 4, 1993, p. 217-225; Adolf-Ernst 
Meyer, „Problėmes des ėtudes sur Y'efficacitė du processus psychothėrapigue“, ten pat, t. XVI, 
2, 1996, p. 87-93; Daniel Widlėcher, Alain Braconnier, „Psychanalyse et psychothėrapie“, Paris, 
Flammarion, 1996. Šia tema skaityti 1980 m. žurnalo Le Nouvel Observateur atliktus visuomenės 
nuomonės apie psichoanalizę tyrimo rezultatus, nr. 807, 1980, balandžio 28-gegužės 4 d. 

* Saul Rosenzweig, „An experimental study of memory in relation to the theory of repression“, 
leidinyje British Journal of Psychology, 1934, nr. 24, p. 247-265. 

5 Žr. Fritz Wittels, Freud et la femme-enfant. Les mėmoires de Fritz Wittels (1955), tekstą užrašė 
Edwardas Timmsas, po jo eina Sigmund Freud, Vhomme, la doctrine, Vėcole (Vienne, 1924, Paris, 
1929), Paris, PUE, 1999, p. 172-173. 

Kritikos verti ir apklausų būdai. Kai kurios jų net jei ir buvo atliekamos 
rimtai, daugiausia Jungtinėse Valstijose, sukėlė dideles diskusijas. Kitos šian- 
dien tikrai kelia juoką. Iš tiesų buvo pastebėta, kad klausimas dažnai nulemia 
atsakymą. Ką išaiškina vadinami „eksperimentiniai“ protokolai, kurių tiks- 
las, tarkim, ištirti, ar egzistuoja Edipo kompleksas, vaikų nuo 3 iki 9 metų 
amžiaus klausiant, ar jie jaučia priešiškumą priešingos lyties gimdytojui. Visai 
normalu, kad tokiomis aplinkybėmis beveik visi vaikai atsako, kad jų tėvai 
yra „labai šaunūs“ > 

Šiandien psichoanalizė puldinėjama dar labiau, kad užkariavo pasaulį 
vien tik savo subjektyviaja patirtimi, kuri kaip žmogiškosios sielos šerdį iške- 
lia pasąmonę, mirtį ir seksualumą. 

Prancūzijoje nebesuskaičiuojami visi spaudos straipsniai, kuriuos įkvėpė 
neuromokslai, kognityvizmas ar genetika ir kurių vienintelis tikslas paskelbti 
karą froidiškajam mąstymui. Iki 1995 m. spaudos antraštės buvo labiau neut- 
ralios ir susijusios su politinėmis aktualijomis ar praktiniais klausimais: „Spe- 
cialiai Freudui: marksizmas griūva, psichoanalizė laikosi“; arba dar - „Ar 
jums reikia psichoanalizės“ 37 Vėliau tonas akivaizdžiai tampa antifroidiškas: 
„Freudas: genijus ar apsišaukėlis?“*8; „Ar reikia sudeginti Lacaną?“; „Mokslas 
prieš Freudą“ *? 

Tačiau skaitant po šiomis antraštėmis pateiktų pasisakymų detales už 
kliūva, kad jos kalba visai ką kita. Straipsniuose pateikiama įvairiausių spe- 
cialistų (psichologų, psichoanalitikų, psichiatrų, psichoterapeutų, neurologų, 
neurobiologų, intelektualų ir t.t.) nuomonė ir užmezgamas dialogas, žinoma, 
kartais gana supaprastintas (už ar prieš Freudą ir psichoanalizę), tačiau 
pakankamai dažnai pateikiamas kritiškai ir su pagarba skirtingoms discip- 
linoms. Dažniausiai mokslo žmonės pateikia įrodymus atsargiai. Išskyrus 
keletą nepalenkiamųjų, nieko ant laužo „deginti“ nepageidaujama. 

Tuomet kodėl psichoanalizė susilaukia tiek paniekos ir pažeminimo? Kas 
atsitiko, kad taip aktyviai dalyvaudama diskusijose apie žmogaus ateitį, ji yra 
tokia nepatraukli tiems, kurie laiko ją pasenusia, išėjusia iš mados, neveiks- 
minga?*9 


3 Šį metodą taikė šveicarų ir vokiečių psichologai Werneris Greve'as ir Jeanette Roos, Der Unter- 
gang des Odipus-komplexes, Bern, Verlag-Hans Huber, 1996. 

* Le Nouvel Observateur nr. 1404, 1991, spalio 3-9 d. ir nr. 1610, 1995, rugsėjo 14-20 d. 

38 Sciences et avenir, 1997, vasaris. Dauguma spausdinamos medžiagos - Danielio Widlėcherio 
interviu, kuriame šis liaupsina psichoanalizę. 

* Le Nouvel Observateur, nr. 1505, 1993, rugsėjo 9-15 d. ir nr. 1698, 1997, kovo 20-26 d. . Šie du 
numeriai skirti mano knygoms apie Lacaną: Jacgues Lacan. Esguisse d'une vie, histoire d'un systėme 
de pensėe, Paris, Fayard, 1993; kitas skirtas kartu su Micheliu Plonu išleistam Dictionnaire de la Psy- 
chanalyse, Paris, Fayard, 1997. 

* 1998 m. gruodžio 11 d. Le Monde numeryje spausdintame straipsnyje apie hipnozę Vėronigue 

Pasitikėjimo praradimo priežasčių reikėtų ieškoti dar šviežiuose mąstymo 
modelių, kuriais pagrįstas pamišimo ir psichikos ligų statusas Vakarų visuo- 
menėse, pokyčiuose, kuriems įtakos turėjo dinaminė psichiatrija. 

Dinaminė psichiatrija'! yra visuma visų pakraipų ir mokyklų, kurios sie- 
los (pamišimo), nervų (neurozės) ir nuotaikos (melancholijos) ligų aprašymą 
derina su dinaminiu psichiniu gydymu, tai yra naudojasi transferencinio 
ryšio tarp sergančiojo ir gydytojo užmezgimu. 

Atėjusi iš medicinos dinaminė psichiatrija į pirmą vietą iškelia psichoge- 
nezę (psichines priežastis), o ne organogenezę (organines priežastis), pastaro- 
sios visiškai neatmesdama, ir remiasi keturiais pagrindiniais žmogaus psichi- 
kos aiškinimo modeliais: nozografiniu modeliu, atėjusiu iš psichiatrijos ir lei- 
džiančiu klasifikuoti visas ligas bei apibrėžti kliniką normos ir patologijos ter- 
minais; psichoterapiniu modeliu, kurį paveldėjo iš senųjų žiniuonių ir kuris 
gydymo veiksmingumą sieja su įtaigos galia; filosofiniu ar fenomenologiniu 
modeliu, kuris psichinio ar mentalinio negalavimo prasmės ieško subjekto 
būties išgyvenimuose (sąmoninguose ir nesąmoninguose); kultūriniu mode- 
liu, kuris mentalitetų, visuomenių ir religijų įvairovėje ieško antropologinio 
žmogaus paaiškinimo, pagrįsto socialiniu kontekstu ar skirtumu. 

Paprastai įvairios srovės ir mokyklos renkasi vieną ar du psichikos aiški- 
nimo modelius, priklausomai nuo šalies ar epochos. Psichiatrija savo žinias 
organizavo derindama racionalų psichikos ligų klasifikavimą su dvasiniu 
gydymu, o psichoterapijos mokyklos, priešingai - kartais rinkdavosi tik 
santykių techniką, kurioje nebuvo nozografijos, kartais etnopsichologiją*?, 
grąžinančią pacientą, apskritai žmogų, prie jo šaknų, į jo aplinką, bendruo- 
menę ar į jo kilmę.“ 

Philippe'o Pinelio sukurtas nozologinis modelis, vystęsis ir kitęs per visą 
XIX a., kilo iš garsiojo grandinių naikinimo psichiatrijos ligoninėse mito, kurį 
Restauracijos metais sukūrė Pinelio sūnus ir pagrindinis mokinys Etienne'as 
Esguirolis. Apie ką gi čia kalbama? Teroro laikais Pinelį, paskirtą į Bioėtre ligo- 
ninę (1793 m. rugsėjo 11 d.), aplankė Couthonas, Viešosios sveikatos komi- 
teto narys, kuris ieškojo įtariamųjų tarp bepročių. Visi drebėjo prieš šį ištiki- 
mąjį Robespierre'o pasekėją, kuris atsisakė invalido vežimėlio ir buvo nešio- 
jamas ant rankų. Pinelis nuvedė jį parodyti pamišėlių palatų, kurių vaizdas 


Maurus apie vadinamas „trumpąsias“ psichoterapijas, kurios penkiasdešimt metų ramiai egzis- 
tavo šalia psichonalizės ir laikė ją savo atramos tašku, rašė: „Pragmatiškos, išmatuojamos, jos 
pamažu išstumia senąją, šiandien beveik pamirštą psichoanalizę“. 

* Žr.: Henri E. Ellenberger, Histoire de la dėcouverte de Vinconscient, cit. veik. 

*Ji kilusi iš tautų psichologijos, pagal kurią kiekviena nacija, kiekviena tauta ar etninė grupė savo 
psichikos sandara yra specifinė. Skaityti šios knygos trečiosios dalies 3-ią skyrių. 

* Pažymėtina, kad antipsichiatrija pasirinko fenomenologinį modelį, suderintą su kultūriniu. 

sukėlė jam siaubingą baimę. Keiksmažodžiais sutiktas, atsisuko į psichiatrą 
ir pasakė: „Pilieti, gal tu pats esi pamišėlis, jei nori išlaisvinti tokius žvėris?“ 
Gydytojas atsakė, kad surakintus ir negaunančius gryno oro bepročius tik dar 
sunkiau gydyti. Couthonas leido nuimti grandines, tačiau perspėjo Pinelį dėl 
jo nusistatymo. Tuomet filantropas ėmėsi veiklos: jis išlaisvino iš grandinių 
bepročius ir taip tapo alienizmo*“, o vėliau ir psichiatrijos pradininku. 

Pinelio revoliucijos esmė buvo ta, kad pamišėlis buvo laikomas ne bepro- 
čiu, kurio kalbėjimas neturi prasmės, o patrikėliu, sau pačiam svetimu sub- 
jektu: ne garde uždarytu ir dėl proto praradimo bet kokio žmogiškumo nete- 
kusiu gyvuliu“, o žmogumi, kaip tokiu. 

Pagal atėjusi iš alienizmo“" nozografinį modelį žmogaus psichika kon- 
struojama remiantis didžiosiomis signifikacinėmis struktūromis (psichozės, 
neurozės, perversijos, fobijos, isterijos ir t.t.), kurios apibrėžia normos ir pato- 
logijos principus bei nubrėžia proto ir beprotybės ribas. 

Šis modelis, kurio šaknys siekia Franzą Antoną Mesmerį, iš dalies susijęs 
su psichoterapija. 

Šis švietimo amžiaus žmogus norėjo išplėšti iš religijos tamsiąją žmogaus 
sielos pusę, remdamasis klaidinga gyvuliško magnetizmo teorija, kurios jo 
pasekėjai atsisakė. Jis gydė isterikus ir apsėstuosius nesinaudodamas magija, 
vien tik savo įtaigos jėga. 

Iš savo pusės Pinelis Revoliucijos išvakarėse tuo pačiu metu kaip ir anglų 
kvakeris Williamas Tuke'as „atrado“ psichikos gydymą. Jis reformavo kli- 
niką parodydamas, kad pamišėlis tebeturi savo proto likučius ir jie leidžia 
užmegzti terapinį ryšį. 

Atskyręs nuo kitokių neprotingo elgesio formų (valkatavimo, elgetavimo, 
nukrypimų) Pinelis pamišimą įvardijo kaip ligą. Todėl nuo to laiko pamišėliai 
atitinkamos nozografijos dėka galėjo būti tinkamai gydomi. Jiems buvo pasta- 
tytos prieglaudos, vėliau psichiatrijos ligoninės, kad būtų galima juos atito- 
linti nuo Europos monarchijų įkalinimo simbolio Hėpital gėnėral (Vargšų ligo- 
ninės). Vėliau Esguirolis Pinelio mokymui suteikė dogminę prasmę, pagaliau 
1838 m. prieglaudų sistema gavo oficialų statusą. 


* Alienizmas — senas psichiatrijos terminas, kilęs iš žodžio aliėnė, kuris reiškia svetimą pačiam 
sau ir visuomenei (vert. past.). 

* Idėja, kad skirtumas tarp žmogiškumo ir gyvuliškumo atitinka skirtumą tarp beprotybės ir 
proto, yra psichiatrijos ir beprotybės istorijos konstanta. Šia tema skaityti Ėlisabeth de Fontenay, 
Le Silence des bėtes, Paris, Fayard, 1998. 

*“ Apie psichiatrijos istoriją XIX a. skaityti: Jean Goldstein, Consoler et classifier (New York, 1987), 
Le Plessis-Robinson, Synthėlabo, 1997; Jacgues Postel, Genėse de la psychiatrie. Les premiers ėcrits de 
Philippe Pinel (1981), Le Plessis-Robinson, Synthėlabo, 1998. Pastarajame veikale autorius pirma- 
sis išanalizavo grandinių panaikinimo mitą. 

Tarp mesmerizmo ir pineliškosios revoliucijos pirmosios kartos dinaminė 
psichiatrija derino nozografinį (psichiatrija) metodą su psichoterapiniu (mag- 
netizmas, įtaiga), kuris atskyrė prieglaudų pamišimą (psichozes, dvasines 
ligas) nuo paprastojo pamišimo (nervų ligos, neurozės). Po šimto metų Jea- 
nas Martinas Charcot, paskutinis didis XX a. atstovas, nozografiniam mode- 
liui priskyrė ir neurozę (tą pusiau pamišimą), laikydamas ją funkcine liga. 
Tačiau prieglaudų reiškinys su savo skurdu, riksmais ir žiaurumu tebevy- 
ravo. XIX a. pabaigoje pasiekusi aukštą lygį psichiatrija daugiau nebesido- 
mėjo subjektu, palikdama jį barbariškų gydymo metodų valiai, kur kalbėji- 
mas nieko nereiškė. Užuot stengusis išklausyti kančias, psichiatrija pasirinko 
ligų klasifikavimą ir nugrimzdo į tam tikrą terapinį nihilizmą. 

Charcot paveldėtoja antrosios kartos dinaminė psichiatrija iškilo gindama 
Pinelio padėtus pagrindus. Neatsisakydama nozografinio modelio, ji iš naujo 
sukūrė psichoterapinį modelį, kuris suteikė žodį sergančiam žmogui, kaip tai 
darė Hippolyte'as Bernheimas iš Nancy, o vėliau Eugenas Bleuleris iš Ciūri- 
cho. Savo išbaigtą formą ji įgijo moderniose psichologijos mokyklose (Freudo 
ir Janet). Nepaisydami šių pokyčių šiandien palaikome keturių didžiųjų 
modelių atsiskyrimą, nutolimą ir pusiausvyros, leidžiančios suderinti šią įvai- 
rovę, praradimą. 

Atsiradus psichofarmakologijai, psichiatrija atsisakė nozografinio mode- 
lio ir pasirinko elgesio klasifikavimą. Atitinkamai tai sumenkino psichotera- 
piją iki simptomų malšinimo technikos. Todėl empiriškai ir neteoriškai buvo 
sureikšmintas skubus gydymas. Esant krizinei situacijai ar simptominiam 
atvejui, vaistai, nepriklausomai nuo numatytos vartojimo trukmės, visuomet 
tinka. Nesvarbu, kokios yra priežastys — ar nerimas, blaškymasis, melancho- 
lija, ar paprastas slogutis - pirmiausiai reikia gydyti pastebimus ligos pėdsa- 
kus, juos šalinti ir pagaliau vengti ieškoti priežasčių, skatinant pacientą lai- 
kytis vis mažiau konfliktiškos ir kartu depresyvios pozicijos. Vietoje aistrų — 
ramybė, vietoje troškimo - jo nebuvimas, vietoje subjekto — nebūtis, vietoje 
istorijos — istorijos pabaiga. Dabar slaugantis žmogus - psichologas, psichiat- 
ras, slaugytojas ar gydytojas - neturi laiko ilgai užsiiminėti paciento psichika, 
nes jo laiką liberali, depresyvi visuomenė skaičiuoja. 


4 


Elgesio žmogus 


Depresyvi visuomenė, įsitraukusi į ekonomikos globalizacijos judėjimą, kuris 
paverčia žmogų daiktu, daugiau nebenori girdėti kalbant nei apie kaltę, nei 
apie intymius dalykus, nei apie sąmonę, nei apie troškimą, nei apie pasą- 
monę. Kuo labiau ji užsisklendžia savo narciziškoje logikoje, tuo labiau bėga 
nuo minties apie subjektyvumą. Ji domisi individu tik skaičiuodama jo pasie- 
kimus, o kenčiantį subjektą vertina tik kaip auką. Ir ji nuolat siekia apskai- 
čiuoti trūkumą, išmatuoti negalią, suskaičiuoti traumas tik todėl, kad nerei- 
kėtų ieškoti jų kilmės. 

Depresyvioje visuomenėje sergantis žmogus yra tiesiogine žodžio prasme 
apsėstas biopolitinės sistemos, kuri reguliuoja jo mąstymą lyg galingas raga- 
nius. Žmogus ne tik už nieką savo gyvenime neatsako, jis net neturi teisės įsi- 
vaizduoti, kad mirtis gali būti jo sąmoningas ar nesąmonigas aktas. Pavyz- 
džiui, visai neseniai nesant jokių įrodymų ir nepaisydamas aktyvių daugelio 
psichiatrų prieštaravimų, vienas amerikiečių mokslininkas padarė prielaidą, 
kad vienintelė savižudybės priežastis yra ne subjektyvus sprendimas, ne per- 
ėjimas prie veiksmo, ne istorinės aplinkybės, bet nenormali serotonino pro- 
dukcija.*" Taip vardan aiškios cheminės biologinės logikos atsisakoma giliai 
žmogiško akto tragizmo: nuo Kleopatros iki Katono Utikiečio, nuo Sokrato 
iki Mishimos, nuo Verterio iki Emos Bovary. Kartu dėl tos vienintelės moleku- 
lės neteks prasmės visi sociologiniai, istoriniai, filosofiniai, literatūriniai, psi- 


“ Johno Manno straipsnis buvo išspausdintas žurnale Nature Medicine 1998 sausį. Šia tema taip 
pat skaityti Ėdouardo Zarifiano prieštaravimus 1998 m. vasario 1 d. Le Figaro numeryje. Seroto- 
ninas yra aminizuota medžiaga, kurią gamina žarnyno ir smegenų audiniai ir kuri atlieka neu- 
romediatoriaus vaidmenį. Kai kurie antidepresantai (SRI arba serotonino rezorbcijos inhibitoriai) 
suaktyvina jų veiklą. Todėl kilo mintis, kad depresijos priežastis yra tik serotonino aktyvumo 
susilpnėjimas. 

choanalitiniai darbai nuo Emile'io Durkheimo iki Maurice'o Pinguet“, kurie 
savanoriškos mirties tragedijai suteikė etinę, o ne cheminę prasmę. 

Taikydami tokius pačius principus, kai kurie genetikai mėgina aiškinti 
daugumos žmogaus poelgių priežastis. Nuo 1990 m. jie stengiasi išsiaiškinti 
vadinamus „genetinius“ homoseksualumo, socialinės prievartos, alkoholizmo 
ar schizofrenijos mechanizmus. 

1991 m. Simonas LeVay tarėsi atradęs pogumburyje homoseksualumo 
paslaptį. Po poros metų kitas amerikiečių mokslininkas Deanas Hameris 
perėmė estafetę teigdamas, kad jam pasisekė atskirti homoseksualumo chro- 
mosomą, remiantis keturiadešimties porų vyriškos giminės dvynių stebėji- 
mais. O olandų genetikas Hanas Brunneris 1993 m. nedvejodamas nustatė 
ryšį tarp nenormalaus vienos šeimos narių, kaltintų prievartavimais ar piro- 
manija, elgesio ir geno, atsakingo už vieno smegenų fermento (monoamido 
oksidazės A) programavimą, mutacijos. 

Šie darbai, nepaisant to, kad kiti mokslininkai juos griežtai įvertino kaip 
„neurogenetinį redukcionizmą“, buvo išspausdinti žurnale Science ir plati- 
nami tarptautinėje spaudoje. Apie tai byloja drąsus Steveno Rose'o, žinomo 
britų neurobiologo, pasisakymas: „Šios idėjos šiandien įgauna svarbos tokiose 
šalyse, kaip Jungtinės Valstijos ar Didžioji Britanija, nes jų giliai dešinės 
pakraipos vyriausybės desperatiškai ieško individualaus socialinių problemų 
sprendimo [...] Po to, kai buvo išspausdintas Deano Hamerio straipsnis apie 
gėjų genus, pasipylė gausi kritika, ir kol kas nei jam pačiam, nei kitiems 
nepasisekė pakartotinai pasiekti tokių rezultatų [...] Šiaip jau, įdomu paste- 
bėti, kad kai kurie moksliniai žurnalai spausdina tokius prastus tyrimus apie 
žmogų, kad jie tikrai būtų atmesti, jei būtų apie gyvūnus. Visi šie tyrimai - tai 
katastrofiškos netekties, palietusios pastaraisiais metais visą Vakarų pasaulį, 
pasekmė. Prarasta viltis rasti socialinį sprendimą socialinėms problemoms. 
Išnyko socialistinės demokratijos ir kai kurių tikėjimas, kad Rytų Europoje 
galbūt buvo geresnė visuomenė [...] Neseniai juokaudamas rašiau, kad tęsiant 
tokius tyrimus, greitai bus galima manyti, kad karas Bosnijoje buvo daktaro 
Karadičiaus smegenų serotonino problemos pasekmė ir kad jį buvo galima 
sustabdyti, paskyrus didelę Prozaco dozę“ +? 

Sisteminio išorinių priežasčių - genų, neuronų, hormonų ir t.t. - ieškojimo 
užburtas ratas lėmė, kad dinaminė psichiatrija nyko, o ją pakeitė elgesio psi- 
chologija, kurioje egzistuoja tik du aiškinamieji modeliai: vienas, kad orga- 
nika yra supaprastinto universalumo nešėja, kitas, kad skirtumas yra empi- 


38 Žr.: Elisabeth Roudinesco, Michel Plon, Dictionnaire de la psychanalyse, Paris, Fayard, 1997, skir- 
snį „Savižudybė“. O apie sapnus ir naujus veidus suicidologijoje skaityti Maurice Pinguet, La 
Mort volontaire au Japon, Paris, Gallimard, 1984. 

* Pokalbis su Stevenu Rose'u 1995 m. kovo 21 d. Libėration numeryje. 

rinio kultūralizmo nešėjas. Čia ir atsiranda skilimas tarp proto ir psichikos 
pasaulių, tarp kūno ir dvasios negalavimų, tarp visuotinio ir privataus. 

Būtent dėl šio skilimo taip išpopuliarėjo etninis“? (arba identifikacinis) 
aiškinimas, užuot atsižvelgus į psichiką?! Atskirtas nuo kitų didžiųjų dina- 
minės psichiatrijos modelių, kultūrinis modelis, atrodo, tikrai suteikia kan- 
čiai žmogiškumo, nors iš tiesų leidžia pacientui patikėti, kad negalavimas 
kyla ne iš jo paties ar jo santykių su kitais, o iš blogųjų dvasių, žvaigždžių, 
raganų arba, trumpai sakant, iš „kultūros“ ir iš vadinamos etninės priklauso- 
mybės - iš „kitur“, kurį visada galima pakeisti kitu kitur. Taigi aiškinimas kul- 
tūra prilygsta organiniam priežastingumui, ir subjektas vėl grįžta į apsėstųjų 
pasaulį. 


Gyvenimo pabaigoje Freudas suprato, kad farmakologijos pažanga vieną 
dieną nubrėš ribas gydymo kalbėjimu technikai. „Ateitis, - rašė jis, - tikriau- 
siai mus išmokys cheminėmis medžiagomis tiesiogiai veikti energijos kiekius 
ir jų pasiskirstymą psichikos aparate. Galbūt rasime kitas terapines galimy- 
bes, apie kurias nė neįtariame? Tačiau kol kas galime naudotis tik psichoana- 
litine technika. Būtent todėl, nepaisant jos ribotumo, nedera visiškai jos nie- 
kinti.“?2 

Freudas neklydo, tačiau nė neįsivaizdavo, kad visas psichiatrijos žinias 
sužlugdys psichofarmakologija. Jis taip pat neįsivaizdavo, kad psichoanalizės 
praktikos plitimas daugelyje Vakarų šalių sutaps su minėtu stiprėjančiu žlug- 
dymu ir sielos ligų gydymo cheminėmis medžiagomis plitimu. 

Pharmakon ne tik nėra priešinamas psyche, bet ir vienas, ir kitas istoriškai 
glaudžiai susiję, kaip tai pabrėžia Gladys Swain: „Tuomet, kai visas neurolep- 
tikų ir antidepresantų arsenalas bus masiškai vartojamas psichiatrijos prakti- 
koje ir visiškai ją pakeis, psichoanalitinė kryptis ir jos institucijų pasirinkimas 
taps vyraujančiais“. 

Iš esmės pusiausvyra tarp gydymo psichotropiniais vaistais ir psichoana- 
lize, pusiausvyra tarp mokslo apie smegenis vystymosi ir psichikos aiškinimo 
modelių tobulinimo turėjo būti išlaikyta. Tačiau taip neatsitiko. Nuo 1980 m. 
visi racionalūs psichikos gydymo metodai, įkvėpti psichoanalizės, buvo aršiai 
puolami akivaizdžios farmakologijos pažangos vardan. Dėl viso to patys psi- 
chiatrai, kaip jau minėjau, šiandien labai susirūpino ir aršiai kritikuoja tokius 
kenksmingus ir iškreiptus požiūrių aspektus. Jie bijo, kad jų disciplina išnyks 


30 Apie šios pozicijos kritiką skaityti šios knygos trečios dalies 3-ią skyrių. 

5 Žr.: Fethi Benslama, „Ou'est-ce gu'une clinigue de Y'exil?“, leidin. Cahiers Intersignes, nr. 14, 1999. 
5? Sigmund Freud, Abrėgė de Ia psychanalyse (Londres, 1946), Paris, PUĘ 1949, p. 52. 

* Gladys Swain, „Chimie, cerveau, esprit et sociėtė“ (1987), leidinyje Dialogue avec Vinsensė, Paris, 
Gallimard, 1994, p. 269. 

ir jos vietą užims hibridinės praktikos, kai pacientai lėtinio pakrikimo, orga- 
ninei medicinai priskiriamos ligos, atveju bus guldomi į ligonę, o kiti, kurie 
nebus pakankamai pamišę, kad jų negalavimus galėtų užfiksuoti psichiatrija, 
kurioje dominuoja psichotropai ir neuromokslai, bus siunčiami pas psicholo- 
gus klinicistus. 

Kad būtų galima išmatuoti šios pasaulinės mutacijos poveikį, pakanka 
pastudijuoti garsųjį Diagnostinį ir statistinį psichikos sutrikimų vadovą (DSV) 
(DSM), kurio pirmąjį variantą 1952 m. parengė Amerikos psichiatrų asociacija 
(APA).“ 

Tuo metu rengiamame Vadove atsižvelgta į psichoanalizės ir dinaminės 
psichiatrijos pasiekimus. Jame ginama mintis, kad psichikos ir mentaliniai 
sutrikimai iš esmės priklauso nuo pasąmoningos subjekto istorijos, nuo jo 
padėties šeimoje, nuo jo santykių su socialine aplinka. Kitaip sakant, jame 
pramaišiui buvo pateikti trys aspektai: kultūrinis (ar socialinis), egzistencinis 
ir patologinis, kintantis priklausomai nuo normos. Tuo remiantis organinio 
priežastingumo sąvoka nebuvo atmesta, o sparčiai populiarėjanti psichofar- 
makologija buvo derinama su gydymu kalbėjimu ar kitais dinaminės psi- 
chiatrijos gydymo būdais. 

Tačiau sparčiai vystantis liberaliems gydymo būdams, kai klinika vertina 
pagal rentabilumo kriterijų, Freudo tezės tapo „neveiksmingomis“, nes toks 
gydymas buvo per ilgas ir per brangus. Nė nekalbant apie tai, kad jo rezul- 
tatai buvo neišmatuojami: argi paklausinėjus ant sofos pagulėjusius subjek- 
tus šie dažniausiai neatsakydavo, kad net jei ši patirtis juos ir „pakeitusi“, jie 
negali pasakyti esą „pasveikę“? 

Šis niuansas labai svarbus, nes turi įtakos psichoanalizės pasveikimo sta- 
tuso apibrėžimui. Kaip jau minėjau, psichikos srityje pasveikimas neturi tos 
pačios prasmės kaip pasveikimas, konstatuojamas po somatinių, genetinių 
ar organinių ligų. Mokslinės medicinos veiksmingumas pagrįstas požymių 
- diagnozavimo - gydymo modeliu. Pirmiausia konstatuojami simptomai 
(karštis), įvardijama liga (šiltinė), skiriamas gydymas (antibiotikai). Tokiais 
atvejais ligonis „pasveiksta“ įveikęs biologinį ligos mechanizmą.“ Kitaip 
sakant, priešingai nei tradicinės medicinos, kurioms dvasia ir kūnas kosmo- 
gonijoje sudaro vieną visumą, mokslinė medicina šias dvi plotmes atskiria. 

Kai kalbama apie psichiką, simptomai nerodo vienos kurios nors ligos ir 
(somatine prasme) tai išties nėra liga, tai - būsena. Todėl pasveikimas yra ne 
kas kita kaip subjekto egzistencinė transformacija. 


* Žr. Stuart Kirk ir Herbo Kutchins, Aimez-vous lė DSM? Le triomphe de la psychiatrie amėricaine 
(New York, 1992), Le Plessis-Robinson, Synthėlabo, 1998. 

55 Georges'as Canguilhemas šia tema rašė nuostabius dalykus veikale Le Normal et le pathologigue 
(1943), Paris, PUE, 1966. 

Po 1952 m. APA parengtas Vadovas daugelį kartų buvo taisytas, radikaliai 
atsisakant dinaminės psichiatrijos atliktos sintezės. Nukopijuota požymio — 
diagnozavimo — gydymo schema atvedė prie to, kad į klasifikaciją nebuvo 
įtrauktas netgi pats subjektyvumas. Buvo išleistos keturios jo redakcijos: 1968 
m. (DSV II), 1980 m. (DSV 111), 1987 m. (DSV III-R), 1994 m. (DSV IV). Šio vis 
platesnio vadinamo „neteorinio“ valymo padariniai buvo siaubingi. Iš esmės 
buvo siekiama įrodyti, kad sielos ir psichikos sutrikimai turi būti sumenkinti 
iki variklio gedimo lygmens. 

Taip buvo visiškai atsisakyta psichiatrijos ir psichoanalizės sukaltos ter- 
minologijos. Sąvokos (tarkim, psichozė, neurozė, perversija) buvo pakeistos 
aptakia „sutrikimo“ sąvoka, o klinikinių vienetų buvo atsisakyta ir pereita 
prie simptominio šių garsiųjų sutrikimų apibūdinimo. Taip isterija tapo diso- 
ciatyviu ar „konversiniu“ sutrikimu, kurį galima gydyti kaip depresinį sutri- 
kimą, o schizofrenija buvo prilyginta mąstymo eigos sutrikimui ir t.t. 

Kad išvengtų bet kokio ginčo, įvairios DSV versijos galų gale atmetė 
ir pačios ligos idėją. Posakis „psichikos sutrikimas“ padeda aplenkti opią, 
pacientą žeminančią problemą, nes šis, pavadintas ligoniu, galėtų reikalauti 
iš gydytojo, besivaudovaujančio DSV, „satisfakcijos“ arba patraukti jį teis- 
minėn atsakomybėn. Dėl tos pačios priežasties apibūdinimas „alkoholikas“ 
buvo pakeistas „priklausomas nuo alkoholio“, schizofrenijos sąvoka mieliau 
pakeista perifraze „negalavimas, susijęs su schizofreninio tipo sutrikimais“. 
Kad išsaugotų kultūrinius skirtumus, DSV autoriai diskutavo dėl klausimo, 
ar politinio, religinio ir seksualinio elgesio vadinami „nukrypimai nuo nor- 
mos“ turėtų ar neturėtų būti prilyginami elgesio sutrikimams. Jie apibendrino 
neigiamai, tačiau patvirtino, kad „agnostinis“ kriterijus galioja tik tuomet, kai 
pacientas priklauso kitai etninei grupei nei jo analizuotojas.5* 

Juo dažniau buvo peržiūrimas DSV, juo labiau jo autoriai grimzdo į pajuo- 
kos liūną. 1973 ir 1975 m. jie užmiršo net pamatinius mokslo principus. 

Homoseksualumą jie pakeitė „egodistoniniu homoseksualumu“, posakis, 
apibūdinantis tuos, kurių potraukiai stumia į depresiją. Kaip pastebėjo Law- 
rence'as Hartmannas, buvo siekiama pakeisti nozografinį vienetą depresinės 
ar slogučio būsenos aprašymu, kurį būtų galima gydyti psichofarmakologijos 
ar elgesio psichologijos pagalba: „Aš manau, protinga nevartoti žodžio homo- 
seksualus, kuris gali skaudinti asmenį. Tačiau žodis depresija jokių problemų 
nesukelia. Nerimo neurozė — taip pat ne [...] Vartoju pačias neaiškiausias ir 
bendriausias kategorijas, tik svarbu, kad jos derėtų su mano tiesos principu. 
Draudimo bendrovės puikiai žino, kad joms pateikiamuose dokumentuose 
diagnozės yra sušvelninamos, kad nepakenktų pacientui.“*7 


** Edouardas Zarifianas šią situaciją aprašė veikale Des Paradis... cit. veik. 
* Ten pat, p. 152. 

1975 m. juodaodžių psichiatrų komitetas pareikalavo į protinių sutrikimų 
sąrašą įtraukti rasizmą. Vyriausias Vadovo redaktorius Robertas Spitzeris atsi- 
sakė, atsakymą pagrįsdamas beprasmiu rasizmo apibrėžimu: „DSV III mes 
turėtume paminėti rasizmą, kaip gerą pavyzdį būsenos, atitinkančios ne opti- 
maliausią psichologinį funkcionavimą, kuris tam tikromis aplinkybėmis sil- 
pnina žmogų ir skatina simptomų atsiradimą“ 8 

Vadovo skelbiami principai yra pripažinti visame pasaulyje nuo to laiko, 
kai juos patvirtino Pasaulio psichiatrų asociacija (WPA)“?, kurią 1950 m. įkūrė 
Henris Ey, o vėliau ir Pasaulio Sveikatos Organizacija (PSO). Iš tikrųjų dešim- 
toje ligų klasifikacijos redakcijoje (TLK-10), F skyriuje, PSO psichikos ir elge- 
sio sutrikimus apibrėžia pagal tuos pačius kriterijus kaip ir DSV IV. Pagaliau 
1994 m. naujoje DSV redakcijoje (DSV IV-R) tie patys principai, vadinami 
Zero-to-three (arba 0-3), buvo pritaikyti kūdikių ir mažų vaikų disociatyvaus, 
potrauminio ir depresinio elgesio tyrimams. 

Keturių didžiųjų modelių atsiskyrimas, leidęs dinaminei psichiatrijai sub- 
jekto teoriją suderinti su nozologija ir antropologija, galų gale atskyrė psicho- 
analizę nuo psichiatrijos ir pastarąją atvedė į biofiziologinės medicinos glėbį, 
kur nepriimtinas joks subjektyvumas, o vėliau paskatino identiteto paieškos 
ir psichoterapinių mokyklų bumą iš pradžių Amerikoje, o vėliau ir Europoje. 

Atsiradusios tuo pačiu metu kaip ir psichoanalizė, šios psichoterapijos 
mokyklos“ turi vieną bendrą bruožą: joms nepriimtinos trys Freudo sąvokos 
- pasąmonė, seksualumas ir perkėlimas. Freudo pasąmonei jie priešina cereb- 
rinę, biologinę ar automatinę pasąmonę; vietoje froidiškojo seksualumo (psi- 
chikos konflikto) jie kartais naudojasi kultūrine lyčių ar giminių skirtumo 
teorija, kartais instinktų teorija. Ir pagaliau perkėlimui, kaip gydymo klinikos 
varikliui, jie priešina terapinį iš įtaigos atėjusį ryšį. 

Beveik visos šios mokyklos subjektui, persisotinusiam vaistais, išoriniu 
priežastingumu, astrologija ir DSV, siūlo labiau humanistinį terapinį ryšį, 
geriau pritaikytą jo poreikiams. Be abejo, tokiu kontekstu psichoterapijų pli- 
timas yra neįveikiamas, netgi būtinas. Kitaip sakant, XIX a. buvo psichiatri- 
jos amžius, o XX a. - psichoanalizės, todėl kyla klausimas, ar dabartinis nebus 
psichoterapijų amžius. 

Reikia vis dėlto konstatuoti, kad tik psichoanalizė sugebėjo nuo pat pra- 
džių susieti keturis didžiuosius dinaminės psichiatrijos modelius, reikalin- 
gus racionaliam pamišimo ir psichikos ligų suvokimui. Iš psichiatrijos ji pasi- 


* Ten pat, p. 172. 

* Amerikietiška WPA (World Psychiatric Association) santrauka prigijo labiau nei prancūziškas 
jos variantas. 

“0 1995 m. pasaulyje egzistavo apie 500 tokių mokyklų. Šia tema skaityti Elisabeth Roudinesco ir 
Michel Plon, Dictionnaire de la psychanalyse, cit. veik. 

skolino nozografinį modelį, iš psichoterapijos - kalbėjimo terapijos modelį, iš 
filosofijos — subjekto teoriją, o iš antropologijos - kultūros koncepciją, pagrįstą 
gerbiančios skirtumus žmonių giminės universalumo idėja. 

Taigi psichoanalizė, kad nesuterštų savo garbės, negali pritarti šiandien 
dominuojančiai minčiai, kaip tokiai, kuri psichikos veiklą sumenkina iki elge- 
sio. Jei terminas subjektas turi prasmę, tai subjektyvumas nėra nei išmatuo- 
jamas, nei apskaičiuojamas: tai išbandymas, matomas ir kartu nematomas, 
sąmoningas ir nesąmoningas, įtvirtinantis žmogiškosios patirties esmę. 


ANTRA DALIS 


DIDYSIS PASĄMONĖS GINČCAS 


1 


Frankenšteino smegenys 


1980 m. gruodį garsiu pranešimu „Smegenys ir mąstymas““! Georges'as Can- 
guilhemas dar kartą patvirtino savo 1956-ųjų priešiškumą psichologijai“, kal- 
tindamas, jog ši remdamasi biologija ir fiziologija teigia, kad mąstymas tėra 
smegenų sekrecijos produktas. Minėtame pranešime Canguilhemas psicho- 
logiją vadino jau ne tik „filosofija be griežtumo“, „etika be reikalavimų“ ar 
„medicina be kontrolės“, jis prilygino ją tikram barbariškumui. 
Nevartodamas žodžio kognityvizmas, kuris pasirodys 1981 m., Canguil- 
hemas aršiai užsipuolė tikėjimą, palaikantį kognityvinį idealą: pretenzingą 
siekį sukurti „dvasios mokslą“, pagrįstą mentalinių ir cerebrinių būsenų kore- 
liacija. Alano Turingo, Norberto Wienerio ir Noamo Chomsky'o darbų pami- 
nėjimas iškalbingas, ir Canguilhemas griežtai kritikuoja imperializmą dok- 
trinų, kurios nors ir skirtingos — nuo frenologijos atsiradimo - prisideda prie 
dvasios mokslo augimo. „Iki frenologijos atsiradimo mes tikėjome, kad Des- 
cartes'as buvo mąstytojas, filosofinės sistemos autorius. Pagal frenologiją, 
Descartes'as yra smegenų, mąstančių Renė Descartes'o vardu, turėtojas [...] 
Trumpai tariant, mokslininkas frenologas, remdamasis Descartes'o kaukolės 
ypatumais, padaro išvadą, kad visas Descartes'as, jo biografija ir filosofija, yra 
smegenys ir kad reikia sakyti jo smegenys, Descartes'o smegenys, nes sme- 


*! Georges Canguilhem, „Le cerveau et la pensče“ (1980), leidinyje Georges Canguilhem. Philosophe, 
historien des sciences, Paris, Albin, Michel, 1992, p. 11-33. 

** Georges Canguilhem, „Ou'est-gue la psychologie?“ (1956), leidinyje Ėtudes d'histoire de la philo- 
sophie des sciences, Paris, Vrin, 1968. Apie šį darbą skaityti Elisabeth Roudinesco, „Situation d'un 
texte: gu'est-ce gue la psychologie?“ leidinyje Georges Canguilhem, cit. veik. p. 135-144. 

* Taip 1956 m. Georges'as Canguilhemas apibūdino psichologiją. 

genys turi sugebėjimą suvokti jose vykstančius veiksmus. Bet ką reiškia jose? 
Taip pakliūvame į visišką dviprasmybę. Kas gi sako aš?*4 

Nepasitenkinęs vien tik smerkdamas tuos, kurie norėjo surasti minties 
būstinę cerebriniuose vaizdiniuose, Canguilhemas pabrėžė, kad juokinga tvir- 
tinti, kaip, beje, daro „dirbtinio“ intelekto teoretikai, kad egzistuoja analogija 
tarp smegenų ir kompiuterio, leidžianti prilyginti mąstymo procesą kompiu- 
terio produkuojamoms srovėms: „Jau nuvalkiota metafora apie smegenis- 
kompiuterį yra pateisinama tik tuomet, jei mąstymu laikome logines opera- 
cijas, skaičiavimą, protavimą [...] Bet nesvarbu, ar kalbama apie analogiškas 
ar logikos mašinas, viena yra skaičiuoti, apdoroti duomenis pagal duotas 
instrukcijas, kita išvesti teoremą. Apskaičiuoti raketos trajektoriją kompiute- 
ris gali. Suformuluoti visuotinės traukos dėsnį — ne. Atradimai yra neįma- 
nomi, jei nesuvoki logikos tuštumos, jei nesieki neįmanomo, jei nerizikuoji 
apsirikti“. Canguilhemas dar papildo: „Aš sąmoningai nekalbėsiu vienu klau- 
simu, kuris logiškai paskatintų paklausti: ar gali būti, kad vieną dieną kny- 
gyno vitrinoje pamatysime Vieno kompiuterio autobiografiją, o gal geriau Savi- 
kritiką?“ Iš esmės Canguilhemas visiems, į kuriuos nukreipia savo kritiką, pri- 
mena Claudo Bernardo frazę: „Talentinga ranka be jai vadovaujančios galvos 
yra aklas instrumentas, galva be įgyvendinančios rankos yra bejėgė“ .** 

Jeigu smegenų negalima prilyginti mašinai, o apie mąstymą negalima kal- 
bėti be nuorodos į suvokiamą subjektyvumą, tai negalima, sako Canguil- 
hemas, ir mentalinio funkcionavimo sumenkinti iki cheminės veiklos. Aki- 
vaizdu, kad be smegenų veiklos nebūtų mąstymo, tačiau būtų netiesa tvir- 
tinti, kad smegenys generuoja mintis vien dėl cheminės veiklos. „Todėl nepai- 
sant, jog egzistuoja keletas veiksmingų cheminių mediatorių, nepaisant pui- 
kių perspektyvų, kurias atvėrė kai kurie neuroendokrinologijos atradimai, 
dar neatėjo metas skelbti, kaip Cabanis, kad smegenys greitai išskirs mintis 
kaip kepenys tulžį.“ 

Nekreipdamas dėmesio į bihevioristų ir kognityvistų, neurobiologistų ir 
fizikalistų ginčus, Canguilhemas šiuo pranešimu kaunasi ne su mokslu ir jo 
pažanga, ne su moderniais darbais apie neuronus, genus ar smegenų veiklą, 
osu eklektiniu požiūriu į mokslą, kuriame susipynę elgesio psichologija, eks- 
perimentalizmas, kognityvizmas, dirbtinis intelektas ir t.t. Trumpai tariant, 


“ Georges Canguilhem, „Le cerveau et la pensėe“, cit.veik., p. 17. Franzo Josefo Gallo (1758-1818) 
sukurtu cerebrinių lokalizacijų „mokslu“ (arba kraniologija) siekta atskleisti individo charakterį 
tyrinėjant kaukolės atsikišimus ir įdubimus. Frenologijos terminą sukūrė Gallo mokinys anglas 
Thomas Forsteris. 

“ Ten pat, p. 21 ir 24. Minėtina, kad Johnas R. Searle'is taip pat griežtai kaip ir Georges'as Can- 
guilhemas kritikavo šios tezės pasekėjus savo darbe Du cerveau au savoir, Paris, Hermann, 1985. 
“ Claude Bernard, Introduction ū Vėtude de la mėdecine expėrimentale, Paris, Baillišre, 1865, p. 9. 

* Ten pat, p. 23. 

jo akimis, tokia psichologija, kuri tariasi perėmusi mokslinius modelius, tėra 
galios įrankis, žmogaus elgesio biotechnologija, kuri atima iš žmogaus jo sub- 
jektyvumą ir ieško kaip nuslopinti mąstymo laisvę.“ 

Kaudamasis su tokia psichologija, Canguilhemas remiasi Freudu. Jis tei- 
gia, kad šis pionierius iš Vienos buvo vienintelis tos epochos mokslininkas, 
kuris psichikos egzistavimo hipotezę teoretizavo pradėdamas nuo psichikos 
aparato sąvokos. Tarp 1895 m., kai buvo parašytas „Mokslinės psichologijos 
eskizas“, ir 1915 m., kai parengė savo metapsichologiją, Freudas konstatavo, 
kad žlugo jo epochos projektai, kurie skelbė, kad psichikos procesai priklauso 
nuo nervinių ląstelių struktūros. Todėl dar labiau atitolo nuo minties apie 
topinės pasąmonės sandaros ir smegenų anatomijos panašumą. 

Aš taip daug citavau šį Georges'o Canguilhemo pranešimą todėl, kad jis 
puikiai atspindi tą jau visą šimtmetį besitęsiantį didijį ginčą tarp dvasios 
mokslo, kuriame viskas, kas yra mentalu, turi būti pagrįsta neuronais, šali- 
ninkų ir tų, kurie pritaria psichikos procesų autonomiškumo idėjai. Šio ginčo 
metu Freudo pasąmonė buvo ypatingos diskusijos objektas, ypač dėl apibrė- 
žimo, išsprūstančio iš abiejų sričių, kategorijų. Tokia pasąmonė ne tik nėra 
prilyginama nervų sistemai, ji net negali būti įtraukta į kognityvinės ar eks- 
perimentinės psichologijos koncepciją. Ir vis dėlto ji nepriklauso nei okultiz- 
mui, nei iracionalumui. Kitaip tariant, palyginti su kitais pasąmonės apibrė- 
žimais, pirmiausia ji parodoma neigiamai: ji nėra nei paveldima, nei cerebrinė, 
nei automatinė, nei neuroninė, nei kognityvinė, nei metafizinė, nei metapsi- 
chinė, nei simboliška ir t.t. Tuomet kokios ji prigimties ir kodėl dėl jos nuolat 
ginčijamasi? 

Šis pranešimas atskleidžia dar ir kitą faktą. Jis parodo, kad beveik visada 
absurdiškiausias ir iracionaliausias smegenų ir psichikos teorijas išvysto 
labiausiai pozityvistiniai ir labiausiai prisirišę prie grynojo mokslo principų 
mokslininkai, kai stengiasi taikyti jų rezultatus žmogiškųjų procesų visumai. 
Visuotino racionalizmo paieška, kuri iš tikrųjų siekia išmokti pagaminti 
žmogų, tėra nauja Prometėjo mito versija. 

Gražiausią šių laikų mito išraišką pateikė Mary Shelly garsiame romane 
Frankenšteinas, arba mūsų laikų Prometėjas, išspausdintame 1817 m. Jame ji pasa- 
koja istoriją apie jauną mokslininką Viktorą Frankeišteiną, kuris nusprendė 
iš kapinėse atkastų ar iš laidojimo namų gautų lavonų dalių padaryti būtybę 


* Nėra jokios abejonės, kad tuo metu Georges'as Canguilhemas jau buvo atidžiai perskaitęs Fou- 
cault Beprotybės istoriją ir Disciplinuoti ir bausti. Po filosofo mirties Canguilhemas pabrėžė jo galios 
paaiškinimo ieškojimą, kodėl buvo taip uoliai stengiamasi moksliškai pagrįsti kai kurias įprastas 
praktikas. Šia tema skaityti Michel Foucault, Histoire de la folie ė Vūge classigue (1961), Paris, Galli- 
mard, 1972; ir veikalą Surveiller et punir, Paris, Gallimard, 1975. Georges Canguilhem, „Sur I' His- 
toire de la folie en tant gu'ėvėnement“, leidinyje Le Dėbat, nr. 41, 1986. 

be sielos. Tačiau sukurtas monstras sužmogėja ir kenčia neturėdamas tos die- 
viškos kibirkštėlės, kuri vienintelė gali leisti jam egzistuoti. Todėl jis paprašo 
savo sutvėrėjo sukurti jam moterį pagal jo atvaizdą. Po siaubingų dramų 
monstras, užmušęs mokslininką, dingsta Arkties ledynų dykvietėse. Kadangi 
Mary Shelly tam sutvėrimui nedavė vardo, ilgainiui vėlesni skaitytojai ir aiš- 
kintojai supainiojo jį su pačiu mokslininku. Tokiu būdu Frankenšteinas, šis 
tragiškas ir neįvardytas daiktas, byloja apie didįjį vakarietiško proto koš- 
marą.“ 

Tarp 1870 m. ir 1880 m. dėl Darwino evoliucijos teorijos poveikio atsiranda 
projektas į mokslo lauką įtraukti visus žmogiškuosius reiškinius. Todėl taip 
paplito terminai su priesaga -izmas, turėję moksliškai įteisinti tiek racionalius 
tyrinėjimus, tiek abejotinas mokslo įkvėptas doktrinas. 

Pasaulietinė teologija"? — scientizmas - nuolat lydi kalbas apie mokslą ir apie 
mokslų vystymąsi, mėgindama visas žmogaus problemas išspręsti tikėjimu 
absoliučia Mokslo determinacija jas spręsti. Kitaip sakant, scientizmas yra 
tokia pati religija kaip ir tos, su kuriomis jis kovoja. Tai yra mokslo iliuzija 
ta prasme, kuria Freudas apibrėžia religiją kaip iliuziją." Tačiau labiau nei 
religija scientistinė iliuzija mano galinti mitais arba kliedesiais užlyginti visas 
abejones, būtinas moksliniams tyrinėjimams plėsti. 

Jeigu scientistai sugeba pritaikyti Frankenšteino smegenis padarydami iš 
jo modernaus racionalumo simbolį, tai nenuostabu, kad kai kurie geriausi 
cerebrinės biologijos specialistai gali papulti į tuos pačius spąstus ir todėl 
paskelbti psichoanalizę mitologine, literatūrine ar šamaniška doktrina. 

Kaip galima rimtai žiūrėti, pavyzdžiui, į Henrio Korno, prancūzų neuro- 
biologisto, pareiškimus, kad psichoanalizė tėra „šamanizmas, kuriam trūksta 
teorinio pagrindo“??? Kaip galima ramiai reguoti į Jean-Pierre'o Changeux, 
Collėge de France dėstytojo, teiginius, kai jis mėgina bet kokį mąstymą sumen- 
kinti iki „cerebrinės mašinos“ arba kai jis tvirtina, priešingai nei patys gydyto- 
jai, palaikąs visuotinį išplitimą biologinės psichiatrijos, pagrįstos pirmiausia 
farmakologija, kuri yra atsikračiusi „psichoanalitinio diskurso imperializmo“ 


9 Žr.: Monette Vacguin, Frankenstein ou les dėlires de la raison, Paris, Francois Bourin, 1990; Domini- 
gue Lecourt, Promėthėe, Faust, Frankenstein. Fondements imaginaires de Vėthigue (1996), Paris, Livre 
de Poche, serija „Biblio-Essais“, 1998. 

"0 Šia tema skaityti Francoise Bouyssi tezes Alfred Giard et ses ėlčves: un cėnacle de philosophes biolo- 
gistes. Aux originės de scientisme? Vadovas - Pierre'as Legendre'as, Ėcole Pratigue de Hautes Ėtu- 
des (Praktiškoji aukštojo mokslo mokykla), Paris, 1998. 

" Sigmund Freud, L'Avenir d'une illusion (Vienne, 1927, Paris, 1932) Paris, PUE 1971; taip pat žr.: 
O.C., XVIII, Paris, PUE, 1994. 

"Henri Korn, „L'inconscient d V'ėpreuve des neurosciences“ leidinyje Le Monde diplomatigue, 1989, 
rugsėjis, p. 17. 

ir „tam tikrų Rive Gauche kavinių aplinkoje“ viešai pripažįstamų „froidiškų 
mitų“ 273 

Kaip suprasti prancūzų filosofo Marselio Gauchet pareiškimus, kai jis 
ketina froidišką pasąmonę pakeisti cerebrine pasąmone ir kompiuteriniu 
modeliu, nes pirmoji daugiau nebeturės tokio didelio „pasisekimo“ pasau- 
lyje, kuriame „afektas“ yra nykstantis reiškinys?"* 

Pagaliau kaip sutikti su amerikiečių politologo Francis Fukuyamos pra- 
našavimais, kai jis džiaugiasi psichoanalizės, istorijos ir daugelio „sudarytų“ 
teorijų išnykimu ir sveikina naujos, besiremiančios tik gamtos mokslais visuo- 
menės, kuri sunaikintų pati žmogų, atėjimu? „Šioje pakopoje, — rašo jis, — 
mes jau būsime galutinai susidoroję su žmonijos istorija, nes būsime sunai- 
kinę žmogiškąsias būtybes, kaip tokias. Tuomet prasidės naujoji istorija ana- 
pus žmogiškumo.“ 

Be abejo, šiuos kraštutinumus aiškiai paneigia kiti mokslininkai, kurie 
nedvejodami sukerta savo kolegų scientistines iliuzijas. Amerikiečių neu- 
robiologistas Geraldas Edelmanas, Nobelio medicinos premijos laureatas, 
palaiko mintį, kad froidiškoji pasąmonės sąvoka yra būtina moksliniam žmo- 
gaus mentalumo supratimui. Veikale Sąmonės biologija jis teigia, kad priešiš- 
kumas froidiškajam modeliui kyla ne tiek dėl mokslinių diskusijų, kiek dėl 
pačių mokslininkų priešinimosi savo pačių pasąmoningumui: „Mano velio- 
nis draugas Jacgues'as Monodas, - rašo jis, - garsus molekulinio biologizmo 
specialistas - ir aš dažnai karštai ginčydavomės dėl Freudo teorijų. Jis užsi- 
spyręs tvirtino, kad Freudas buvo antimoksliškas ir kad tikriausiai jis buvo 
šarlatanas. Aš savo ruožtu gyniau idėją, kad nebūdamas moksliškas, mūsų 
supratimu, Freudas yra pionierius intelektualas, ypač dėl pasąmonės vizijos 
ir savo vaidmens aiškinant žmogaus elgesį. Monodas, kilęs iš griežtos protes- 
tantų šeimos, į tai atsakydavo: „Aš gerai suvokiu savo veiksmų motyvus ir 
esu visiškai už juos atsakingas“. Praradęs viltį, vieną dieną aš jam atšoviau: 
„Jacgues'ai, tarkime, kad viskas, ką sakė Freudas, taikoma tik man, o ne tau“. 
„Būtent, mielas drauge“, - atsakė šis.“ 

Kaip ir Edelmanas, tačiau priešingai nei Jeanas Pierre'as Changeux, pran- 
cūzų neurobiologas Alainas Prochiantzas pabrėžia, kad tarp smegenų mokslo, 
genetikos ir psichoanalizės doktrinos nėra jokio prieštaravimo: „Jeigu genai 
apibrėžia mūsų priklausomybę rūšiai ir mūsų fizinę priklausomybę, tuomet 


“Jean-Pierre Changeux, L'Homme neuronai, Paris, Fayard, 1983; ir „Entretien“ leidinyje Le Cour- 
rier du CNRS, 1984, balandis-birželis, p. 5-11. 

"* Marcel Gauchet, L'Inconscient cėrėbral, Paris, Seuil, 1992, p. 182. 

"Francis Fukuyama, „La fin de Yhistoire, dix ans aprės“, Le Monde, 1999, birželio 17 d. 

"* Gerald M. Edelman, Biologie de la conscience, (New York, 1992), Paris, Odile Jacob, 1992. 

mūsų, kaip mąstančių būtybių, asmenybes nulemia ne vien jie. Smegenys 
nėra kompiuteris, kurio kodus diktuoja genetikos aparatas“.7 

Labai gerbdamas labiausiai pažengusius savo laikotarpio mokslus Freu- 
das norėjo, kad psichologija taptų gamtos mokslu. Todėl 1895 m. karštligiš- 
kai rašytame ir nebaigtame rankraštyje?“ jis pateikia sąsajas tarp cerebrinių 
struktūrų ir psichikos aparato, mėgindamas pateikti psichikos procesus kaip 
būsenas, kurias kiekybiškai apibrėžia materialios dalelytės arba „neuronai“. 
Jis juos suskirstė į tris atskiras sistemas: suvokimas ( neuronai), atmintis (neu- 
ronai), sąmonė ( neuronai). Kai dėl perduodamos energijos (jos kiekio), tai ją 
reguliuoja du principai - inercija ir konstanta, - ateinantys iš išorinio pasaulio 
per jutimo organus arba iš vidinio pasaulio (tai yra iš kūno). Tokiu būdu Freu- 
das siekė neurofiziologinį modelį pritaikyti normaliai ar patologinei psichi- 
kos veiklai: troškimui, haliucinacinėms būsenoms, aš veiklai, sapnų mecha- 
nizmui ir t.t. 

Toks poreikis „neurologizuoti“ psichikos aparatą iš esmės reiškė, kaip 
pabrėžė Henris F. Ellenbergeris", paklusti scientistiniam fiziologijos patei- 
kimui ir vėl prasimanyti „cerebrinę mitologiją“. Freudas tai suprato ir šio 
projekto atsisakė, norėdamas sukonstruoti grynosios psichikos pasąmonės 
teoriją. Vis dėlto nors 1915 m. ir tvirtino, kad „visi mėginimai lokalizuoti psi- 
chikos procesus ir visos pastangos įsivaizduoti reprezentacijas, kaupiamas 
nervų ląstelėse, žlugo“, jis niekuomet neatsižadėjo idėjos, kad vieną dieną bus 
įmanoma įrodyti tokią lokalizaciją: „Mūsų psichikos aprašymo silpnosios vie- 
tos, — rašė jis 1920 m., - be abejo, išnyktų, jeigu jau dabar galėtume psicholo- 
ginius terminus pakeisti fizikos arba chemijos terminais.“*? 

1950 m., jau po Freudo mirties, išleistas Eskizas buvo plačiai komentuo- 
jamas ir privertė išlieti daug rašalo?! Klasikiniams Freudo pasekėjams ran- 
kraštis tebuvo vienas tikrosios teorijos apie pasąmonę, atsikračiusią bet kokio 
cerebrinio pagrindo, kūrimo etapas. Tai, kad Freudas atsisakė šio teksto ir nie- 
kuomet daugiau jo neminėjo savo draugui Wilhelmui Fliessui, reiškia tik tai, 
kad jį nuolat persekiojo - nors ir stumiama - pagunda „natūralizuoti“ psichi- 


"7 Le Nouvel Observateur, 1997, kovo 20-26 d., p. 14. Neurofiziologas Jean-Didier Vincent savo vei- 
kale Biologie des passions, Paris, Odile Jacob, Seuil, 1986, laikosi tokios pačios pozicijos. Šia tema 
galima skaityti Bernard Andrieu, L'Homme naturel. La fin promise des sciences humaines, Lyon, Pres- 
ses universitaires de Lyon, 1999, 

"* Sigmund Freud, Esguisse d'une psychologie scientifigue (1895), (Londres, 1950), leidinyje La Nais- 
sance de la psychanalyse, Paris, PUE, 1956, p. 309-404. 

" Henri F. Ellenberger, Histoire de la dėcouverte de I'inconscient, cit. veik., p. 507. 

*0 Sigmund Freud Mėtapsychologie (1915), Paris, PUE, O.C., XIII, 1988, p. 157-243, ir Au-delū du prin- 
cipe de plaisir (1920), O.C., XV, 1987, p. 273-339. 

*! Frankas J. Sulloway puikiai analizavo įvairiausius rašinius apie Eskizą savo veikale Freud, biolo- 
giste de Vesprit (New York, 1979, Paris, 1981), Paris, Fayard, 1998. 

kos mokslą. Taip Eskizas tapo nematomu vaiduokliu, įsismelkiančiu į visus jo 
darbus. 

Psichoanalizės priešininkams rankraščio publikacija buvo lyg palaima. Ji 
leido tvirtinti, kad Freudas visai atsisakė tikrojo mokslo (vadinamo „gamtos“ 
mokslo) ir pasirinko „nemokslo“, t.y. iracionalumo, literatūros, mitologijos ir 
„nepaneigiamo“ kelią. Todėl daugiau nėra reikalo diskutuoti apie jo pasąmo- 
nės koncepciją, psichoanalizės neįmanoma vertinti moksliškai. 

Tiesą pasakius, priešiškumas Freudo idėjoms atsirado gerokai anksčiau 
nei buvo galima susipažinti su Eskizo turiniu. 

Mokslinė istoriografija parodė, kad Freudas nebuvo žodžio „pasąmonė“ 
autorius ir ne jis pirmas atrado jos egzistavimą.*? Jau nuo pat Antikos laikų 
kildavo mintis, kad psichikos veikloje dalyvauja ne tik sąmonė. Tačiau pirma- 
sis apie kūno ir dvasios dualizmo principą prabilo Descartes'as. Tai jis iškėlė 
cogito vietoje proto priešindamas beprotybės pasauliui. Tuomet pasąmoninga 
mintis buvo prijaukinta, kad būtų arba prijungta prie proto arba atmesta į 
pamišimą.** 

Pirmoji dinaminė psichiatrija rėmėsi idėja, kad sąmonei kelia pavojų 
destruktyvios, nežinomos jėgos, tūnančios metapsichinėje (ar nesuvokiamoje) 
pasąmonėje, kurią galima pasiekti spiritizmo pagalba, tai yra kalbant per 
mediumą, kuris gali sukiodamas stalą bendrauti su mirusiais. 

Būtent šia perspektyva, kurią nagrinėjo magnetizmu besiremiančios tera- 
pijos, vėliau pasąmonė bus vertinama ne kaip okultinė jėga iš aukščiau, o kaip 
sąmonės susiskaldymas. Jis buvo aprašytas tokiais terminais kaip subsąmonė, 
suprasąmonė arba automatizmas (mentalinis arba psichologinis), pasiekia- 
mas per hipnozę (Charcot) arba įtaigą (Hippolyte'as Bernheimas), tai yra per 
miegą ar įtakos ryšį. Tokia XIX a. daugeliui psichologijos mokyklų ir psichote- 
rapeutų priimtina pasąmonė racionaliai atspindėjo visus dvigubos sąmonės, 
somnambulizmo ir daugialypės asmenybės reiškinius. Buvo pradėta stebėti, 
aprašinėti ar gydyti tapatybės sutrikimus, kurie pasireikšdavo keliomis skir- 
tingomis ir nesusijusiomis vieno ir to paties subjekto asmenybėmis, kurios jį 
versdavo gyventi vis skirtingus gyvenimus. 

Tuo pačiu metu įvairios darvinizmo ir evoliucionizmo paveiktos pavel- 
dimumo teorijos sukūrė pasąmonės, pritaikytos tautų psichologijos princi- 
pams, koncepciją. Šią paveldimą kolektyvinę ir individualią pasąmonę turėjo 


*2 Terminas pirmą kartą šios koncepcijos reikšme buvo pavartotas 1751 m., apie tai byloja vienas 
angliškas tekstas. Vėliau jis paplito Vokietijoje ir apie 1860 m. buvo įvestas Prancūzijoje. Žr.: Dic- 
tionnaire de la psychanalyse, cit veik., ir Lancelot White, L'Inconscient avant Freud (1960), Paris, 
Payot, 1976. 

* Šiuo klausimu ilgai diskutavo Michelis Foucault ir Jacgues'as Derrida. Žr.: Histoire de la folie, cit. 
veik. ir Jacgues'as Derrida, „Cogito et histoire de la folie“ (1964), leidinyje L'Ecriture et la diffėrence, 
Paris, Seuil, 1967. 

modeliuoti požymiai, lemiantys subjekto priklausomybę rasei, etninei grupei, 
archetipui arba ir patologijai, suprantamai degeneracijos prasme. Ši koncep- 
cija dažna daugelyje XIX a. pabaigos mokslo sričių: tiek Richardo von Krafft- 
Ebingo seksologijos teorijose, kur seksualiniai nukrypimai traktuojami kaip 
yda, tiek Cesares Lombroso tezėse apie gimstančius nusikaltėliais, tiek Gusta- 
ve'o Le Bono, kuris minią prilygina isteriškai ir pavojingai masei, darbuose, 
tiek Georges'o Vachero de Lapouge'o darbuose, kuriuose jis pamokslauja apie 
eugenikos būtinybę. 

Paveldimos pasąmonės teoriją puikiai aprašė Michelis Foucault knygoje 
Noras žinoti.“ Atsiradusi nykstant tikėjimui socialinėmis privilegijomis, ji puo- 
selėja miestietišką „gerosios rasės“ idealą, remiasi antisemitizmu, antiegalita- 
rizmu ir neapykanta miniai bei marginalams, siūlydama naują santykių tarp 
socialaus, individualaus ir „mentalaus“, kurie yra laikomi organiniais viene- 
tais ir apibūdinami normos ir patologijos terimais, pateikimą. 

Ši koncepcija siejama su dviem priešiškomis ideologijomis. Viena pasi- 
rinko degeneraciją tiesiogine žodžio prasme ir skelbia žmonijos, paskendu- 
sios savo instinktuose, pražūtį. Ji veda prie eugenikos ir genocido. Radikaliam 
atvejui taikoma dar radikalesnė priemonė: viena vertus, atranka, norint išsau- 
goti gerąją rasę, kita vertus, blogio naikinimas. 

Antrasis kelias yra higienizmas. Jis skatina tikėjimą, kad žmogų gali išgy- 
dyti žmogus, ir siūlo kovoti su ydomis prevencija, psichologija, pedagogika. 
Trumpai tariant, sielos ir kūno perauklėjimui jis naudoja humanitarinius 
mokslus. Prieš nuosmukio ir dekadanso idėją jis išplėtoja kitą - žmogaus 
atpirkimą mokslu, pažinimu, savianalize, savistaba. 

Paveldimą pasąmonę atitinka iš reflekso fiziologijos atėjusi cerebrinė pasą- 
monė. Ši sąvoka atėjo iš neurofiziologų siūlomų spinalinės, vėliau cerebros- 
pinalinės veiklos aprašymų, anot jų, cerebriniai pokyčiai vyksta nepriklau- 
somai nuo žmogaus sąmonės ir valios. Ši pasąmonės koncepcija, besisukanti 
aplink pagrindinę atminties funkciją, plačiai aptariama Eskize, kaip ir Thėodu- 
le'o Ribot ir Bergsono darbuose. Ji paremta mintimi, kad smegenys gali būti 
panaudotos kaip pagrindas klasikinės sąmonės funkcijos nuvertinimui.3* 

Per visą XIX a. Schellingas, Nietzsche ir Zchopenhaueris vokiečių filoso- 
fijoje taip pat plėtojo savo pasąmonės koncepciją. Ši koncepcija pabrėžė tam- 
siąją dvasios pusę ir iškėlė šiuolaikišką mintį, kad sąmonę tam tikru būdu 
apibrėžia kita psichikos dalis: jos gilioji ir tamsioji pusė. Būtent šia, stipriai 
romantizmu atmiešta, pasąmonės filosofijos koncepcija ir remiasi eksperi- 


* Michel Foucault, La Volontė de savoir, Paris, Gallimard, 1976. Aš taip pat išnagrinėjau šią pavel- 
dimumo-degeneracijos konfigūraciją Histoire de la psychanalyse en France, t. I (1982), Paris, Fayard, 
1994. Žr.: Zeev Sternhell, La droite rėvolutionnaire, Paris, Seuil, 1978. 

*5 Cerebrine pasąmone Marcel Gauchet keičia Freudo pasąmonę, žt.: L'Inconscient cėrėbral, cit. v. 

mentinės psichologijos ir fiziologijos darbai nuo Herbarto iki Wundto, nepa- 
mirštant Helmholtzo ir Fechnerio, kurių darbai vėliau įkvėpė Freudą.š“ 

Freudas susiejo šias skirtingas pasąmonės koncepcijas ir šitaip iš tikrųjų 
atrado naują. Anot jo, pasąmonė nėra nei automatizmas, nei subsąmonė, nei 
cerebrinė mitologija, pajungta neurofiziologiniam modeliui: tai nuo sąmonės 
atskirta vieta, kupina vaizdinių ir aistrų, persmelkiama nedarnos. Froidiška 
pasąmonė yra psichinė, dinaminė ir jausminė, suskirtyta į kelias instancijas 
(ego, id, super ego). 

Nepaisant šio apibrėžimo, didžioji Freudo naujovė ta, jog jis nutraukė 
mintį, kad žmogus yra nuolatinis pamišėlis. Tokiu būdu Freudas atitolsta tiek 
nuo pineliškojo pamišimo, tiek nuo Mesmerio pasekėjų. Mat Freudo subjek- 
tas daugiau nelyginamas su bežadžiu gyvuliu, kuris taip baugino Couthoną, 
bet jis nėra ir tas svetimas pats sau ir visuomenei Pinelio apibūdintas žmogus, 
kurio dvasią reikėtų gydyti taikant psichikos gydymą. 

Freudo subjektas yra laisvas, protu apdovanotas subjektas, bet jo protas 
viduje svyruoja. Ir jo visiškas pasveikimas priklauso ne nuo jo sumišusios 
sąmonės, o nuo jo žodžių ir veiksmų. Šis subjektas nėra nei psichologų robo- 
tas, nei fiziologistų cerebrospinalinis individas, nei hipnotizuotojų somnam- 
bulas, nei rasės ir paveldėjimo teoretikų etninis gyvūnas. Jis kalba, gali ana- 
lizuoti savo sapnų reikšmę, o ne žiūrėti į juos kaip į genetinės atminties pėd- 
sakus." Žinoma, jis suvokia nustatytas fiziologines, chemines ar biologines 
ribas, bet kartu suvokia ir turįs pasąmonę, grindžiamą universalumo ir ypa- 
tingumo terminais. 

Freudas priskyrė pasąmonei gebėjimą prisiminti ir nuslopinti kaip tik tuo 
metu, kai neurofiziologija rengė kūno materializmo pagrindus, konkretizuo- 
dama sielos reprezentacijų, susijusių su Dievo figūra, mirtį. Dėl tokios pasą- 
monės sampratos psichoanalizė XX a. tapo visų šiuolaikinių subjektyvumo 
tyrinėjimo formų simboliu. Štai kodėl ji turėjo tokią įtaką kitiems mokslams, 
štai kodėl nesibaigia jos diskusija su religija ir filosofija. 

Būtent todėl, kad Freudas savo teorijų šerdimi padarė subjektyvumą, jam 
pavyko konceptualizuoti determinaciją (pasąmoningą), priverčiant subjektą 
jaustis ne pasaulio viešpačiu, o savo sąmone, nepriklausančia nuo mechani- 
nių priežasčių spiralės. 

Šia prasme Freudo teorija daug paveldėjo iš romantizmo, iš Kanto kritinės 
laisvės filosofijos ir švietimo amžiaus. Ji vienintelė - priešingai nei visos kitos 
teorijos, kilusios iš fiziologijos (cerebrinė pasąmonė) ir biologijos (paveldima 


3 Šia tema skaityti jau cituotus Dictionnaire de la psychanalyse ir Henri Ellenberger, Histoire de la 
dėcouverte de Vinconscient. Apie Herbarto įtaką skaityti Ola Andersson, Freud avant Freud. La prėhis- 
toire de la psychanalyse, (Stockholm, 1962), Le Plessis-Robinson, Synthėlabo, 1997. 

“ Kaip kad teigia Michelis Jouvet knygoje Le Sormeil et le rėve, Paris, Odile Jacob, 1992. 

pasąmonė), ir psichologijos (mentalinis automatizmas) - įtvirtino subjekto, 
suvokiančio savo paties pasąmonę arba suvokiančio, kad pats sau nepriklauso, pir- 
mumą. Kitaip sakant Freudo subjektas yra įmanomas tik jei mąsto apie pasą- 
monės egzistavimą: savo pasąmonės esmę. Be to, jis yra laisvas tik todėl, kad 
priima šios varžančios laisvės keliamą iššūkį ir atkuria jos reikšmingumą. 

Taigi psichoanalizė yra vienintelė XIX a. pabaigos psichologinė doktrina, 
susiejusi laisvės filosofiją su psichikos teorija. Tam tikra prasme tai yra civili- 
zacijos pergalė prieš barbariškumą. Būtent todėl ji ištisą šimtmetį turėjo tokį 
didelį pasisekimą vakarietiškos kultūros šalyse: Europoje, Jungtinėse Valsti- 
jose ir Lotynų Amerikoje. Nepaisant to, kad buvo puolama, o jos institucijos 
užmirštos, ji ir šiandien tokiomis sąlygomis sugebėtų pateikti humanistinį 
atsakymą, kaip ištraukti depresyvią visuomenę iš švelnaus ir mirtį nešančio 
sulaukėjimo liūno, grasinančio sumenkinti žmogų iki nemąstančios ir nejau- 
čiančios mašinos. 


Ž 


„Lygiadienio laiškas“ 


Ereudo pasąmonė yra pagrįsta paradoksu: subjektas yra laisvas, tačiau pra- 
rado gebėjimą valdyti savo vidų, kaip sako visuotinai priimta formuluotė: jis 
nėra „savo paties namo šeimininkas“. Freudas atmetė skirtingas subjekto 
beprotybes, kurias jam mėgina priskirti kitos psichologinės koncepcijos. Jis 
sukonstruoja visiškai naują seksualumo teoriją, kuri labai skiriasi nuo dauge- 
lio XIX a. pabaigos mokslininkų iškeltų teorijų.?? 

Naujoves atrandame skaitydami garsųjį „lygiadienio laišką“, parašytą 
1897 m. rugsėjo 21 d., kur Freudas aiškina, kodėl atsisakė vadinamos „suve- 
džiojimo“ teorijos: „Aš nebetikiu savo neurotica... Štai aš priverstas elgtis 
ramiai, laikytis vidurio, taupyti, esu kankinamas rūpesčių... Rebeka, nusivilk 
suknelę, tu jau nebe nuotaka“? 

Žodis suvedžiojimas pirmiausia kelia seksualinės scenos vaizdinį, kai sub- 
jektas, paprastai suaugęs, naudojasi savo realia ar įsivaizduojama galia, norė- 
damas pasinaudoti kitu, pasyvios pozicijos subjektu: dažniausiai vaiku ar 
moterimi. Tai jam tenka atsakomybės našta už veiksmą, paremtą moraline ar 
fizine prievarta kito atžvilgiu: budelis ir auka, šeimininkas ir vergas, domi- 
nuojantis ir dominuojamas. 

1895-1897 m. Freudas, plėtodamas savo garsiąją teoriją, pagal kurią neu- 
rozės priežastys slypi realiai patirtoje seksualinėje prievartoje, pradeda nuo 


88 Sigmund Freud, „Une difficultė de la psychanalyse“ (1917), leidinyje L'Inguiėtante ėtrangetė et 
autres essais, Paris, Gallimard, 1985, p. 175-187. 

* Frankas J. Sulloway pateikė visas teorijas, kurios įkvėpė Freudą. Tačiau aš nesutinku su auto- 
riaus mintimi, kad Freudas visuomet pritarė „dvasios biologijai“. Šia tema skaityti Michelio 
Plono įvadą knygoje Freud, biologiste de Vesprit, cit. veik. 

* Garsiame Wilhelmui Eliessui adresuotame vadinamame „lygiadienio laiške“ Freudas praneša 
apie savo apsisprendimą. Laiškas spausdintas Naissance de la psychanalyse, cit veik. 

hipotezės apie prievartos sukeltą psichikos traumą. Ji grindžiama tiek socia- 
line realybe, tiek akivaizdžia klinika. Šeimose, kartais netgi gatvėse vaikai 
tampa suaugusiųjų smurto aukomis. Prisiminimai apie žiaurumus yra tokie 
slegiantys, kad kiekvienas juos mieliau užmiršta, nemato arba išstumia. 

Amžiaus pabaigoje, klausydamas isterikių moterų istorijų ir jomis remda- 
masis, Freudas iškelia pirmąją savo hipotezę apie išstūmimą ir isterijos sek- 
sualinę kilmę. Jis mano, kad isteriškos moterys turi neurotinių sutrikimų, nes 
buvo suvedžiotos. Staiga jis suabejoja apskritai tėvais, o ypač Jakobu Freudu, 
net savimi: argi jis nėra jutęs neleistino geismo savo dukrai Mathildai? 

Tačiau, susidūręs su Wilhelmu Fliessu, Freudas pamažu atsisako suve- 
džiojimo teorijos. Jis žino, kad ne visi tėvai yra prievartautojai, tačiau sutinka, 
kad isterikės sakydamos, jog tapo suvedžiojimo aukomis, nemeluoja. Kaip 
tuomet suderinti šias dvi prieštaringas tiesas? Freudas mėgina tai daryti ati- 
toldamas nuo to, kas akivaizdu. Jis suvokia du dalykus: pirmiausia moterys 
dažnai prasimano nemeluodamos ir neapsimetinėdamos, o jei koks įvykis iš 
tikrųjų buvo, tai jis vis dėlto nepaaiškina neurozės atsiradimo. 

Todėl Freudas suvedžiojimo teoriją pakeičia vaizduotės teorija ir vienu 
metu išaiškina seksualinių priežasčių mįslę: šios priežastys yra vaizduotės 
padariniai, net jei trauma patirta iš tikrųjų, nes vaizduotės realybė yra kito- 
kios prigimties nei materiali realybė?! 

Traumos, kaip vienintelės priežasties, sąvokos atsisakoma tuo pat metu 
priimant psichikos pasąmoningumą. Iš tikrųjų Freudo seksualumo teorija 
spėja apie pirminį impulsų ir vaizduotės seksualinės veiklos egzistavimą. Ji 
paremta mintimi, kad subjektas yra laisvas nuo savo seksualumo ir kartu 
jo suvaržytas. Ypač svarbu, kad ji atmeta apgaulingą mintį, jog seksualumo 
galima atsikratyti, lyg jis būtų klaida ar traumos potyris. 

Apsiginklavęs šia teorija Freudas visuomet buvo žiaurus su tais, kurie, 
kaip Carlas Gustavas Jungas, atsisakė seksualumo teorijos dėl „juodo okul- 
tizmo dumblo srovės““?: „Aš laukiu ne greito pasisekimo, — rašė jis laiške 
Ernestui Jonesui, - o nuolatinės kovos. Bet kuris, pažadėjęs žmonijai išlais- 
vinti ją nuo išbandymo seksu, bus sutiktas kaip didvyris, jam bus leidžiama 
kalbėti - kad ir kokias kvailystes jis sakytų.“ 

Pateikdamas seksualumą ir pasąmonę kaip subjektyvios laisvės patirties 
pagrindą, Freudas galutinai atmeta tiek prisipažinimo ar išpažinties religiją, 
tiek scientistinį seksologijos idealą: raganų nemedžioja, griežtai neklasifi- 


1 Žr. Sigmund Freud, La Naissance de la psychanalyse, cit. veik. 

*2 Šią Freudo, kuriam seksualinio priežastingumo dogma buvo „bastionas“ prieš okultizmą, 
repliką Carlas Gustavas Jungas citavo Ma vie. Souvenir, rėves et pensėes (Zurich, 1962), Paris, Galli- 
mard, 1966, p. 177. 

* Sigmund Freud, Ernest Jones, Correspondance complėte (1908-1939), (1993) Paris, PUĘ, 1998. 

kuoja, nesižavi kažkokia turgaus erotika, būdinga scientizmui ir religiniam 
puritonizmui. Jis nesmerkia sekso ir nedaro jo viešu ar regimu, o tiesiog lei- 
džia jam reikštis pačiu normaliausiu ir natūraliausiu būdu. Freudo koncepci- 
jai nėra nieko labiau svetimo už mintį, kad seksualumas iš prigimties nesvei- 
kas. Taigi Freudas tapo mokslo apie subjektyvumą, kuris Vakarų visuome- 
nėse prilygsta privataus gyvenimo ir subjekto teisės į supratimui, pradininku. 

Froidiškojo seksualinio skandalo esmė buvo ta, kad jis apvertė norminę 
tvarką ir žmogaus negatyvumui suteikė teigiamą prigimtį. „Skandalas yra ne 
tas, - rašė Michelis Foucault, - kad meilė yra gamtinės ar seksualinės kilmės, 
apie tai buvo rašoma dar prieš Freudą, o tai, kad žiūrint per psichoanalizės 
prizmę meilė, visuomeniniai santykiai ir žmonių tarpusavio priklausomybės 
formos atrodo kaip neigiamas seksualumo elementas, nors pats seksualumas 
yra natūralus žmogaus pozityvumas.'?* 

Freudas atsisakė suvedžiojimo teorijos, ir tai primena, kad mokslininkas 
dirbo tuomet, kai buvo priimta daugybė įstatymų, prisidėjusių prie tėvo galios 
silpnėjimo Vakarų visuomenėse: įstatymas dėl tėvystės atėmimo, dėl blogo 
elgesio, dėl fizinių bausmių ir t.t.“ Taigi Freudas galėjo sukurti savo teoriją tik 
tokiame pasaulyje, kur irsta tradicinė šeimos struktūra. Kol tėvas turėjo įsta- 
tymų numatytą neribotą galią, leidžiančią tironiškai elgtis su moterų ir vaikų 
kūnais, uždrausti vienoms svetimavimą, kitiems masturbaciją, nebuvo įma- 
noma teoretizuoti seksualumo vaizduotės, prisiminimų ar konflikto“ termi- 
nais. Dėl šios priežasties visame pasaulyje psichoanalizė tampa miesto reiški- 
niu, lietusiu subjektus, nugrimzdusius į anonimiškumą, vienišumą ar prara- 
dusius tradicinius ryšius ir užsidariusius siaurame šeimos rate? 

Kalbant apie suvedžiojimo teoriją, Freudo pasekėjų ir priešininkų gretose 
išryškėjo trys kryptys. 

Viena, freudizmo ortodoksai nesidomi realiu suvedžiojimu ir pervertina 
vaizduotės reikšmę. Pagal ją neverta gydymo metu kreipti dėmesio į paciento 
vaikystėje ar jau suaugus patirtą piktnaudžiavimą. 

Antra tendencija, kuriai atstovauja, viena vertus, laisvo seksualinio elgesio 
šalininkai, kita vertus, puritonai, neigia vaizduotės egzistavimą, o bet koks 
psichikos sutrikimas siejamas su realiai patirta trauma. Laisvo seksualinio 
elgesio atstovams sekso praktika yra imperatyvas: ji būtina psichikos svei- 
katai palaikyti. Todėl piktnaudžiavimas yra malonumo pedagogika. Purito- 
nams, atvirkščiai — bet koks seksualumas yra piktnaudžiavimo aktas. 


** Michel Foucault, „La recherche scientifigue et la psychologie“ (1957), leidinyje Dits et čcrits, t. I, 
Paris, Gallimard, 1994, p. 153-154. 

* Jean Delumeau, Daniel Roche (red.), Histoire des pėres et de la paternitė, Paris, Larousse, 1990. 

* Michelis Foucault mano, kad psichoanalizė buvo naujas incestinių ryšių šeimoje valdymo in- 
strumentas. Žr.: Les Anormaux. Cours au Collėge de France 1974-1975, Paris, Gallimard-Seuil, 1999, 
* Apie šeimą, kaip apie universalų modelį, skaityti šios knygos trečios dalies 1-ame skyriuje. 

Kai dėl trečiosios tendencijos, tai ji vienintelė atitinka psichoanalitinį mąs- 
tymą ir blaivų protą, ji tiki, kad egzistuoja vaizduotė ir seksualinio pikt- 
naudžiavimo trauma. Todėl gydymo metu psichoanalitikas privalo sugebėti 
atskirti šių skirtingų realybių plotmes, kurios dažnai yra susipynusios, ir 
suprasti, kad psichinė prievarta ar dvasinės kančios gali sukelti tokius pat 
žiaurius potyrius, kaip ir seksualinis piktnaudžiavimas.?8 Kitaip sakant, vaiz- 
duotės egzistavimo neigimas gali taip pat žiauriai žeisti subjektą, kaip ir rea- 
laus piktnaudžiavimo neigimas. 

Eikime toliau. Jeigu laikysimės suvedžiojimo teorijos, tai rizikuojame 
manyti, kad trauma sukelia galutinę destrukciją tam, kuris ją patyrė. Šia 
prasme aukos kultas atitinka biologinį determinizmą, leidžiantį manyti, kad 
vaikas, savo aplinkoje ar kraštutinėmis aplinkybėmis (karas, terorizmas ir t.t.) 
patyręs smurtą, būtinai bus nusikaltėlis arba amžinai skųsis neužsitraukian- 
čia žaizda. Atmesdamas savo teoriją Freudas pasipriešino šiam gajam prie- 
tarui. Negalima visko numatyti iš anksto: nelaimės genuose ar neuronuose 
neįrašytos. Kiekvienas subjektas turi savo istoriją ir tai lemia, kad žmonės, 
pakliuvę į identiškas situacijas, elgiasi skirtingai. Iš to išplaukia, kad reali 
trauma, kaip tokia, nėra labiau žalojanti nei sunkios psichinės kančios. 

Psichoanalizė negenitalinio seksualumo teoriją siejo su necerebrine pasą- 
monės koncepcija, todėl ji atskyrė traumą ir vaizduotę ir visą pirmają XX a. 
pusę buvo laikoma panseksualizmu. Priešininkai bijojo jos poveikio visuome- 
nei ir kaltino ją suardžius šeimos moralę. 

Lotyniškose šalyse ji buvo laikoma barbarų mokslu, kilusiu iš „teutoniš- 
kojo“ dekadanso, šiaurės šalyse ji buvo „lotyniškojo“ nuosmukio ženklas, o 
puritoniškose šalyse, ypač Kanadoje ir Jungtinėse Valstijose, buvo vadinama 
satanistine doktrina. Kitais žodžiais, psichoanalizės sukelta antiseksualinė 
neapykanta buvo ir jos didėjančio pasisekimo požymis, jos žadamo seksua- 
linio ir psichologinio išsilaisvinimo ženklas. Prie kaltinimo panseksualizmu 
kai kurie pridėjo dar pansimbolizmą; jie priekaištavo Freudui, jog šis atgai- 
vino spiritualistinę pasąmonės koncepciją, pagrįstą spėjimo menu - simbolių 
ir sapnų iššifravimu - ir labai nutolusią nuo mokslinio racionalumo.!0? 


* Šia tema siūloma skaityti garsaus amerikiečių psichoanalitiko Leonardo Shengoldo knygą 
Meurtre d'ūme. Le destin des enfants maltraitės, (New Haven, 1989), Paris, Calmann-Lėvy, 1998. Taip 
pat žr.: Boris Cyrulnik, Un merveilleux malheur, Paris, Odile Jacob, 1999. 

* Pažymėtina, kad Klein pasekėjai, neneigdami piktnaudžiavimo, linko manyti, kad sadistiniai 
suvedžiojimo vaizdiniai gali turėti sunkesnių pasekmių nei patirta trauma. O Sandoras Ferenzi ir 
jo pasekėjai, kitaip nei fantazijų ortodoksai, neneigdami vaizduotės, sugrąžino mintį dėl patirtos 
traumos svarbos. 

1 Pirmoje XX a. pusėje Prancūzijoje pansimbolizmo tema buvo plačiai aptarinėjama. Šia tema 
skaityti: Elisabeth Roudinesco, Histoire de la psychanalyse en France, t. I, cit. veik. 

Freudas mirė Amerikoje 


Tuoj po Antrojo pasaulinio karo, kai psichoanalizė šventė savo pergalę Jungti- 
nėse Valstijose, kai atgimė Prancūzijoje ir puikiai startavo Lotynų Amerikoje, 
net ir tuomet ji tebebuvo puolama. Dėl šeimose vykstančių pokyčių ir moterų 
emancipacijos panseksualizmo argumentas tapo nebeaktualus. Tačiau dėl psi- 
chotropų sėkmės ir medicinos pažangos galėjo vėl iškilti froidiškos pasąmo- 
nės statuso klausimas. 

Todėl atsirado naujas cerebrinis mitas, siekiantis įrodyti, kad psichoana- 
lizė yra ne mokslas, o tik literatūrinės savistabos priemonė arba senas sapnų 
aiškinimo variantas. Šis mitas buvo pavadintas kognityvine pasąmone..!! Jos 
šalininkai stengėsi sugrąžinti idėją apie galimą analogiją tarp smegenų ir mąs- 
tymo, pagrįstą smegenų veiklos ir kompiuterinės veiklos analogija. 

Maždaug 1950 m. Jungtinėse Valstijose atsiradęs kognityvinis „mokslas“ 
iškėlė tikslą aprašyti žmogaus dvasios (pažinimo) gebėjimus ir polinkius, 
tokius kaip kalba, suvokimas, protavimas, motorikos koordinacija ir plana- 
vimas. Šis „mokslas“, remdamasis dvasios koncepcija, pagal kurią mentalu- 
mas ir neuronai yra dvi vieno reiškinio pusės, dar remiasi ir kitomis smar- 
kiai besivystančiomis disciplinomis: neurobiologija, tyrinėjančia cheminius 
mediatorius, galinčius paaiškinti žmogaus elgesį iki pačių žmogaus orga- 
nizmo pamatų, tai yra geno; neurofiziologija, kuri domisi smegenų funkcinių 
savybių reikšmingumų; dirbtiniu intelektu, kuris nagrinėja loginį protavimą, 
remdamasis kompiuteriu, kaip smegenų veiklos modeliu; neuropsichologija, 
arba patologinių reiškinių, susijusių su pažinimo procesu, aprašymu. 

Visos šios disciplinos siekė ir tebesiekia lig šiol visapusiai aprašyti žmo- 
gaus mentalinę veiklą, pradėdamos nuo nervų sistemos kaip fizikinės chemi- 


"I Žr.: Francis Eustache, „L'inconscient cognitif: chronigue d'un concept“, leidinyje Bianca Leche- 
valier, Bernard Lechevalier Le Corps et Ie sens, Lausanne, Delachaux et Niestlė, 1998, p. 247-275. 

nės sistemos apibūdinimo.!*? Pirmasis kognityvinės psichologijos tikslas buvo 
nugalėti biheviorizmą!“, o ypač psichoanalizę, vertinamą kaip tikrą dangaus 
rykštę. „Paplito apsinuodijimas psichoanalize, - rašo Howardas Gardneris. — 
Nepaisant to, kad Freudo intuicijos domino daugelį mokslininkų, jie manė, 
kad mokslinės disciplinos negalima pagrįsti klinikiniais pokalbiais ir retros- 
pektyviai pateikiamomis asmeninėmis istorijomis; be to, jie stebėjosi, kad 
tariamai mokslinė disciplina nepalieka jokios erdvės paneigimui. Sunku 
surasti savo vietą moksliškai tyrinėjant žmogaus mąstymo procesus tarp, 
viena vertus, grynų ir giežtų bihevioristų isteblišmento pažiūrų ir, kita vertus, 
nežaboto froidininkų polinkio spėlioti.“104 

Iš tikrųjų tarp kognityvinės tariamai mokslinės psichologijos, pagal kurios 
sampratą nuo smegenų priklauso ne tik mąstymas, bet ir visa sąmoningos ir 
pasąmoningos psichikos sandara, ir mokslo disciplinų (neuromokslų), kurio- 
mis ji remiasi, yra didelis skirtumas. Idėja, kad tai, ką daro žmogaus protas, 
galbūt tokiu pačiu būdu gali atlikti ir mašina (kompiuteris), priklauso Ala- 
nui Turingui, garsiam mašinos, pavadintos jo vardu, išradėjui.'“ Arba, kaip 
jau pastebėjome, nemažai neurobiologų nepripažįsta šios absurdiškos hipo- 
tezės, kuri, beje, sudaro naujosios kognityvistų cerebrinės mitologijos esmę. 
„Vieną dieną, - rašo Geraldas Edelmanas, - labiausiai žinomi kognityvinės 
psichologijos praktikai ir patys arogantiškiausi neurobiologai empirikai paga- 
liau supras, kad net patys to nežinodami tapo intelektualinio sukčiavimo 
aukomis.“16 


12 Howard Gardner, Histoire de la rėvolution cognitive. La nouvelle science de Vesprit (New York, 
1985), Paris, Payot, 1993. Reikia paminėti, kad Jeanas Piaget (1896-1980), kognityvinės psicho- 
logijos pionierius, domėjosi išskirtinai mentalinių ir intelektualinių gebėjimų vystymosi visuoti- 
numu. 

1 Biheviorizmas yra elgesio psichologijos pakraipa, atsiradusi ir klestėjusi Jungtinėse Valstijose 
iki 1950 m., ir iki žlugdama buvo rimta kliūtis psichoanalizei įsitvirtinti šioje šalyje. Bihevioriz- 
mas iškėlė mintį, kad žmogaus elgesys grindžiamas principu stimulas-atsakymas. Tai tam tikras 
elgesio psichologijos variantas, o vadinama kognityvinė psichologija kalba ir apie vidinės veiklos 
modeliavimą. Dažnai biheviorizmas priskiriamas kognityvinei psichologijai, todėl kartais atsi- 
randa šioks toks neaiškumas vertinant įvairias sroves. 

104 Ten pat, p. 28. 

105 Žr.: Michel Plon, La thėorie des jeux: une politigue imaginaire, Paris, Maspero, 1976. 

106 Gerard Edelman, cit. veik., p. 301. Žr.: Francisco Varela, Cornnaitre. Les sciences cognitives. Ten- 
dances et perspectives, Paris, Seuil, 1989, ir Daniel Andler (red.), Introduction aux sciences cognitives, 
Paris, Gallimard, serija „Folio“, 1992. Varela labai kritiškai vertina kognityvizmo sroves, kurioms 
jis priešina savo pažinimo koncepciją, mažai besiskiriančią nuo tų, kurių jis nepripažįsta. Beje, 
Andrė Greenas atidžiai išstudijavo šiuos nesutarimus ir atskleidė kognityvizmo ramsčius, tačiau 
negalime jam pritarti, kai jis Lacano darbus priskiria kognityvizmui, struktūralizmą prilyginda- 
mas subjektyvumą atmetančiai logikos teorijai (La Causalitė psychigue, Paris, Odile Jacob, 1994 ). 
Taip pat sunku sutikti su Danieliu Widlėcheriu, kai jis, priešingai nei Andrė Greenas, mano, kad 
kognityvieji mokslai ir Freudo pasąmonės teorija yra suderinami dalykai: Les Nouvelles Cartes de 
la psychanalyse, Paris, Odile Jacob, 1996. 

Štai keletas iš kelių šimtų vadinamų „mokslinių“ analizės pavyzdžių, siū- 
lomų kognityvizmo šalininkų. 

1996 m. pranešime, kuris iš dalies atkartoja ankstesnės knygos tezes, 
amerikiečių antropologas Lawrence'as Hirschfeldas!" mėgina įminti tariamą 
mįslę: iš kokių pažinimo procesų amerikiečių baltųjų „rasės“ vaikai perima 
vadinamą „kraujo lašo“ taisyklę, jeigu visi gamtos, humanitariniai ir sociali- 
niai mokslai rasės sąvoką yra išguję jau nuo 1950 m.! Ši visuotinai priimta 
taisyklė susieja įsivaizduojamą rasės sąvoką su grynai biologinio skirtumo 
pasireiškimu - odos spalva. Ji ir toliau suteikia galimybę gyvuoti tikėjimui, 
kad „rasė“ — tai ženklas, įrašytas kūne odos spalvos variacijomis. Todėl „juo- 
das kraujas“, tekantis balto vaiko, gimusio iš mišrios santuokos, venomis, 
automatiškai jį daro nešiotoju nematomų negroidų požymių, kuriuos jis gali 
perduoti savo palikuonims, gimdydamas juodosios „rasės“ vaikus. 

Hirschfeldas atskiria dvi garsiosios taisyklės interpretacijas. Pirmoji yra 
„kategorinė“ ir remiasi rasine, taigi rasistine, žmonių giminės koncepcija, ant- 
roji yra „biologinė“ ir remiasi moksline mintimi, kad žmonių rūšis susideda 
ne iš rasių, 0 iš žmonių grupių, kurios fiziškai vienos nuo kitų skiriasi (juo- 
dieji, baltieji, azijiečiai ir t.t.). 

Ginkluotas šia interpretacija ir visa šūsnimi testų Hirschfeldas suskirsto 
savo respondentus (baltuosius ir amerikiečius) į tris grupes: vaikai nuo 7-erių 
metų iki 11, vaikai nuo 11 metų ir suaugusieji. Kiekvienai grupei jis parodo 
du paveiksliukus, vienas jų vaizduoja „vienos rasės“ poras, o antras - „miš- 
rias“ poras, kurias sudaro kartais baltas vyras ir juoda moteris, o kartais juo- 
das vyras ir balta moteris. Paklausti, kokie bus šių porų palikuonys, visi res- 
pondentai, nepriklausomai nuo amžiaus, atsako, kad tos pačios rasės atstovų 
poros vaikai priklausys tai pačiai „rasei“ kaip ir jų tėvai ir bus fiziškai pana- 
šūs tiek į vieną, tiek į kitą. 

O paklausti apie mišrias poras atsako skirtingai. 7-erių metų vaikai, nega- 
lėdami nieko pasakyti apie fizinį panašumą, dažniausiai vis dėlto tvirtina, 
kad mišrios poros atžala priklausys tai pačiai „rasei“ kaip motina. 11 metų 
vaikai, priešingai - mano, kad toji atžala fiziškai bus panaši į juodąjį gim- 
dytoją (tėvą ar motiną), tačiau nepriklausys konkrečiai rasei. O suaugusieji 
mano, kad visi mišrių porų vaikai priklausys juodajai rasei, net jei bus pana- 
šūs į baltąjį tėvą. 


** Lawrence A. Hirschfeld, Race in the Making. Cognition, Culture and the Child's Construction of 


Human Kinds, Cambridge, Mass., MIT Press, 1996; „La rėgle de la goutte de sang ou comment 
Vidėe de race vient aux enfants“, L'Homme, 150, 1999, balandis-birželis, p. 15-40. 

Vė UNESCO oficialiu pareiškimu atsisakė šios sąvokos, pabrėždama žmonių rūšies pamatinį 
vientisumą ir atmesdama biologinius skirtumus kaip šalutinius reiškinius. Tarp pasirašiusiųjų 
buvo Claude'as Lėvi-Straussas; žr.: Race et histoire (1952), Paris, Gallimard, serija „Folio“, 1987. 

Iš to Hirschfeldas daro išvadą, kad „kategoriškos“ (rasistinės) kraujo lašo 
taisyklės versijos pasirinkimą lemia sui generis procesas, kuris pats savaime 
atsiranda vaikui augant ir tampant suaugusiu. Kitaip sakant, užuot paklausęs 
savęs, kodėl 7-erių metų vaikai visuomet labiau vertina motinišką galią, o ne 
fizinę išorę, kodėl nuo 11 metų vaikai pasirenka pusiausvyrą tarp dviejų polių 
(tėviško ir motiniško), o ne priklausomybę rasei, užuot mėginęs suprasti, 
kodėl suaugę baltieji amerikiečiai fizinius skirtumus priskiria rasėms, Hirs- 
chfeldas, remdamasis savo nieko neįrodančių testų šūsnimi, pasitenkina tvir- 
tindamas, kad rasės suvokimas yra natūralus žmogiškojo pažinimo elementas. 
Todėl rasistinis požiūris yra neišjudinama ir visuotinė struktūra, nuo kurios 
priklauso politiniai ir kultūriniai individų pasirinkimai. 

Dabar jau nesistebėsime, kad garsusis Fanny Hurst!“ romanas Gyvenimo 
vaizdai, kuris įkvėpė tokį eksperimentą, labiau nei perdėtai sudėtingas Hirs- 
chfeldo žargonas gali paaiškinti didžiojo amerikietiškojo kraujo lašo mito 
reikšmę. Nesileidžiant į jokius eksperimentavimus su įgimtu ar įgytu rasės 
pojūčiu, pasakojama apie tragišką likimą vienos baltosios moters, pasąmonėje 
persekiojamos nerimo dėl savo biologinio užterštumo; nenorėdama susidurti 
su pavojumi perduoti savo palikuonims nematomas nekenčiamos „rasės“ 
stigmas ji pasirenka sterilizaciją kaip išsivadavimo iš identifikacijos fantazijų 
sprendimą. 

Kodėl šis įsitikinimas tebegyvuoja nepaisant daugkartinio mokslinio panei- 
gimo? Leiskite man prie šio klausimo ilgai nesustoti. 

Lawrence'as Hirschfeldas kognityvinį mokslą pritaiko antropologijai, o 
Howardas Gardneris, amerikiečių psichoanalizės niekintojas, griebiasi tos 
pačios doktrinos, kad sukurtų tariamą „išskirtinumo mokslą“. Vienoje savo 
studijų, pasirodžiusių 1997 m."'“, jis mėgina paaiškinti keturių garsių „asme- 
nybių“ — Mozarto, Freudo, Gandžio, Virginios Woolf - genijaus genezę, kon- 
struodamas elgesio ir būdo tipologiją, kuri atrodo lyg būtų atėjusi tiesiai iš 
astrologijos ir tautų psichologijos mišinio. Pagal ją Mozartas yra Mokytojo 
prototipas, nes mentalinių sugebėjimų dėka sugebėjo „idealiai įvaldyti savo 
laikmečio žanrus“, Freudas yra „pavyzdinis Kūrėjas“, nes dėl savo tėvų mei- 
lės turėjo „puikias darbo sąlygas“, o Gandis - Charizmatinio tipo pavyzdys, 
nes sugebėjo daryti įtaką pacifizmo priešininkams ir įtikino priimti savo idė- 
jas. Pagaliau Virginia Woolf yra geriausias Savistabos įsikūnijimas, nes vai- 
kystėje patyrusi prievartą sugebėjo pažvelgti į savo vidų, kad suprastų žmo- 
giškąją giminę. 


19 1933 m. išleistą romaną 1958 m. adaptavo Douglas Sirkas, kuris jį pakeitė iš pagrindų pavers- 
damas prabangia holivudiška melodrama. 

10 Howard Gardner, Les Personalitės exeptionnelles. Mozart, Freud, Gandhi et les autres (1997), Paris, 
Odile Jacob, 1999. 

Remdamasis skaičiais ir sudarinėdamas schemas, grafikus ir visokiomis 
kitokiomis priemonėmis Gardneris kuo rimčiausiai konstravo savo bruožų 
psichologiją, kurios dėka manė galėsiąs paaiškinti įžymybių likimą, priešin- 
damas juos paprastiems. Galima pasakyti, kad „mokslas“, apie kurį čia kal- 
bama, neturi nieko bendra su moksliniu požiūriu. 

Kitas pavyzdys. Christopheris Frithas, anglų mokslininkas ir neuropsi- 
chologijos profesorius, mėgina aiškinti schizofrenijos!" genezę ir teigia, kad 
schizofrenija „yra veiksmo užuomazgoje implikuotų procesų susilpnėjimas“: 
motorikos sutrikimai iš dalies yra susiję su centrinės (cerebrinės) perdavimo 
kontrolės (Central Monitoring system) nusilpimu. Ši pamišimo forma, žinoma 
jau nuo neatmenamų laikų, nors Bleueris ją aprašė tik 1911 m., pasireiškia 
minčių, jausmų ir veiksmų nenuoseklumu (ar klivažu), prie kurio dar prisi- 
deda kliedesiai ir užsisklendimas savyje. Visus šiuos simptomus sieja įtakos 
sindromas, kuris verčia pacientą manyti, kad jo mintis ir veiksmus valdo išori- 
nės demoniškos jėgos. 

Anot Fritho, schizofrenija tėra „Mentalizacijos“ trūkumas, kurį sužadina 
psichikos realybės dalies, atsiradimu. 

Šių idėjų pasekėjai, kurių gausu tarp šiuolaikinių mokslinių laboratorijų 
tyrėjų, atrodo, nežino garsiosios istorijos apie pamišėlį, išeinantį iš klinikos ir 
tempiantį paskui save prie virvutės pririštą piltuvėlį. Geraširdžiam vartinin- 
kui, kuris paklausia, kaip laikosi jo šunelis, jis atsako: „Bet juk tai ne šunelis, 
tai piltuvėlis“. Peržengęs slenkstį ir paėjęs kelis metrus jis atsisuka ir kreipiasi 
į savo daiktą: „Ei, Mirza, mes ji gerai apmovėm, ar ne?“ 

Visų šių teorijų bendras bruožas tas, kad jos skatina reakcinį ir nihilistinį 
požiūrį į žmonių giminę. Žinoma, juk beprasmiška yra kovoti su rasizmu, jei 
kalbame apie įgimtą, neuronuose įrašytą polinkį. Neverta ieškoti vieno sub- 
jekto, genialaus, talentingo ar paprasto, istorijos prasmės, jei jo likimą lemia 
būtinybė. Neverta domėtis mentalinių ligonių kalbų reikšmingumu, jei pami- 
šimo paliestas subjektas tėra pažinimo invalidas: ar neužtektų gydant jį simp- 
tomus priskirti tai DSV kategorijai, kuri geriausiai atitinka jo elgesį, ir skirti 
tinkamus neuroleptikus? Daugiausia ką būtų galima padaryti, tai pamėginti 
įvairiausiais nurodymais įtikinti juos nekalbėti nesąmonių. 

Nors tiesioginio ryšio tarp kognityvių mokslų vystymosi ir DSV atlie- 
kamo keturių didžiųjų dinaminės psichiatrijos modelių ardymo nėra, tačiau, 
viena ir kita vertus, remiantis tomis pačiomis prielaidomis, tuo pačiu metu 


"! Christopher D. Frith, Neuropsyckologie cognitive de la schizophrėnie (1992), Paris, PUE, 1996. Šia 
tema skaityti: Patricia Smith Churland, Neuropkhilosophie. Vers une science unifiče du cerveau (1985), 
Paris, PUE, 1999; Henri Grivois, Joėlle Proust (red.), Subjectivitė et conscience d'agir. Approches C0g- 
nitives et clinigues de la psychose, Paris, PUE, 1998. 

buvo atliekama didžioji valymo operacija, kad iš klinikos ir universitetinio bei 
medicininio mąstymo būtų pašalintos visos subjektyvumo teorijos. Žinoma, 
akivaizdžiausiai buvo taikomasi į psichoanalizę, nes Freudo pasąmonės kon- 
cepcija buvo iš pamatų nesuderinama su naująja cerebrine mitologija. 

Šiuo atžvilgiu psichoanalizės padėtis Amerikoje ryškiai skyrėsi nuo jos 
padėties Prancūzijoje. 

Psichoanalizę nuo nacizmo išgelbėjo Freudo pasekėjai, 1930-1940 m. gau- 
siai emigravę į Amerikos žemyną, tačiau jie sumokėjo didelę kainą: turėjo 
radikaliai pakeisti savo idealus, praktiką ir teoriją. Nuo pat amžiaus pradžios 
į psichoanalizę buvo žvelgiama kaip į individualią suklestėjimo teologiją: 
sveikame kūne sveika dvasia. Būdami labai pragmatiški amerikiečių terapeu- 
tai su įkarščiu puolė taikyti Freudo idėjas. Tačiau tuojau pat jie panoro išma- 
tuoti seksualinę energiją, įrodyti gydymo veiksmingumą daugybe statistinių 
duomenų ir ištirti, ar jų konceptai empiriškai taikytini konkrečioms individų 
problemoms. 

Tokiomis aplinkybėmis esant tokiai tendencijų samplaikai psichoanalizė 
už Atlanto tapo žmogaus prisitaikymo prie laimės utopijos įrankiu. Ji įsi- 
tvirtino ne tiek dėl mąstymo sistemos ar jai būdingų filosofinių klausimų, 
kiek dėl sugebėjimo padėti greitai išspręsti liberalios ir puritoniškos visuo- 
menės seksualinės moralės klausimus. Jos dėka nuodėmingas žmogus nebebus 
pasmerktas savo aistrų pragarui, bet galės iš jų išsivaduoti; jos dėka jo dau- 
giau nevaržys velniškas seksualumas, nes galės jo atsikratyti. O juk, kaip jau 
pabrėžiau, nėra nieko labiau svetimo froidiškajam mąstymui, kaip higienistų 
mintis, kad seksualumas esąs nesveikas ir kad normalus individas turi tai pri- 
sipažinti, kad ištrintų iš savo sielos įgimtos nuodėmės žymę. 

Freudo mokinys iš Vienos, amerikiečiu tapęs Fritzas Wittelsas šiai temai 
savo Atsiminimuose skyrė vieną labai racionalų skyrių: „Dirvožemis, kuriame 
psichoanalizė išdygo ir išaugo, sunaikintas šimtmečiui. Jos ateitis priklauso 
nuo Amerikos, tai reiškia, kad arba ateityje visai nebus psichoanalizės, arba 
ji klestės Amerikoje [...] Todėl tebūnie man leista išsakyti savo nuogąstavi- 
mus dėl jos ateities. Nuostabi Amerikos moksliškumo dvasia iki šiol dau- 
giausiai susijusi su dimensijomis, matavimais ir svoriu, skaičiais ir statistika 
[...] Amerikiečiai gali suprasti (įsivaizduoti)!? pačius aukščiausius pastatus, 
pačius ilgiausius akvedukus, pačius giliausius žemės plutos skilimus [...] Jie 
nori turėti brangiausius paveikslus didžiausiuose muziejuose ar turtingiausių 
žmonių pilyse. Tačiau jie ne tokie kvalifikuoti, kad galėtų moksliškai pažvelgti 
į iracionalų sielos pasaulį, jie jį arba atmeta, nes jis nemoksliškas, arba priima 
tik tipiškai amerikietiškos pseudomokslinės doktrinos forma, kaip Kristaus 


"2 Autorė sakosi cituojanti prastą vertimą į prancūzų kalbą. 

Mokslą, buchmanizmą!?, arba toliau į Vakarus paplitusias evangelikų doktri- 
nas iš pamokslautojų baltais drabužiais lūpų.“!4 

Trisdešimt metų plėtojant psichiatrijos nozologiją kaip cementas naudota 
psichoanalizė buvo galutinai išstumta: psichotropai ir kiti psichikos aiškinimo 
modeliai, pagrįsti DSV-IV arba naujomis cerebrinėmis mitologijomis, teikia 
greitesnius gydymo būdus tai garsiajai „netvarkai“, kuri uždaro subjektą į 
elgesio simptomatologiją. Kaip gerai pastebėjo istorikas Nathanas Hale'is, 
amerikiečių antifroidizmo šalininkai, 1970-1990 m. kovodami su psichoana- 
lize, patys naudojosi tomis pačiomis priemonėmis kaip ir amžiaus pradžioje 
Freudo entuziastai."? Jie taip pat siūlė vertinimus, įrodymus, veiksmingumo 
anketas: trumpai — visą eksperimentinį arsenalą, negalintį perteikti psichoa- 
nalitinės teorijos ir praktikos realybės. 

Suvokdamas tokius kraštutinumus, Freudas ne kartą išsakė savo priešiš- 
kumą gana primityvaus antiamerikonizmo forma: „Tie primityvai, - pabrė- 
žia jis 1928 m., - mažai tesidomi tokiu mokslu, kuris negali tiesiogiai būti pri- 
taikytas praktiškai. Blogiausias amerikiečių bruožas yra tariamai plačios jų 
pažiūros, kurių dėka jie ima jaustis nepaprastai svarbūs ir pranašesni už mus, 
siaurų pažiūrų europiečius [...] Iš tikrųjų amerikoniškumas ir psichoanalizė 
taip prastai dera viena su kita, kad primena Grabbe'o palyginimą: atrodo lyg 
varna, apsivilkusi baltais marškiniais.“!!* 


Geriausiai šiandieninius scientistų kryžiaus žygius prieš psichonalizę repre- 
zentuoja Adolfo Grūnbaumo nuomonė. Pripažintas fizikas, filosofas, vėliau 
psichiatrijos profesorius Grūnbaumas apie 1970 m. specializavosi antifroi- 
dizme. 1984 m. savo darbe „Psichoanalizės pagrindai“"", kuris plačiai nuskam- 
bėjo už Atlanto, pasinaudodamas klasikiniu cerebrinės mitologijos šalininkų 
argumentu, priekaištavo Freudui, kad šis atsižadėjo Eskizo ir atsisakė psichoa- 
nalizę padaryti gamtos mokslu. Kad pagrįstų savo argumentus, Grūnbaumas 
užsipuolė tris filosofus, kurie, jo nuomone, nesuprato Freudo darbų: Karlą 


"5 Buchmanizmas pavadintas įkūrėjo Francko Buchmano, „Rėarmement moral“ autoriaus, vardu. 
Tai sektantiškas judėjimas, siekiantis „Žmogaus regeneracijos“. 

14 Fritz Wittels, cit. veik., p. 170-171. 

"5 Žr.: Nahtan G. Hale, Freud and the Americans. The Beginninos of Psychoanalysis in the United States 
1876-1917, t. I (1971), New York, Oxford, Oxford University Press, 1995, t. II: The Rise and Crisis 
of Psychoanalysis in United States, ir: Introduction de la psychanalyse aux Etats-Unis. Autour de James 
Jackson Putnam (Londres, 1968), Paris, Gallimard, 1978. 

US Fritz Wittels, cit. veik., p. 150-151. 

17 Adolf Grūnbaum, Les Fondements de la psychanalyse (Los Angeles, 1984), Paris, PUF, 1996. Šis 
autorius vėliau išleido ir šios knygos „pristatymą“, kuriame atsako į darbui pateiktą kritiką. Šis 
pristatymas prancūziškai buvo išleistas dar prieš išleidžiant 1984 m. knygą. Jo pavadinimas buvo 
La Psychnalyse ū Vėpreuve, Paris, Ėd. de I'Ėclat, 1993. 

Popperį, Paulą Ricoeurą ir Jūrgeną Habermasą."* Pirmajam jis priekaištavo 
dėl tvirtinimo, kad psichoanalizė mokslo atžvilgiu yra „nepaneigiama“, jai 
negalima taikyti neigimo principo, kaip kad kitiems gamtos mokslams. Ant- 
rąjį kritikavo dėl klaidingo požiūrio į Freudą. Pastarasis, norėdamas psicho- 
analizę padaryti mokslu, nesuprato, kad ji visuomet liks „gilumų hermeneu- 
tika“, siejama su savirefleksijos metodika. Pagaliau trečiąjį Griinbaumas kal- 
tino tuo, kad šis psichoanalizę pavertė eksperimentinio pagrindo neturinčia 
hermeneutika. 

Apskritai Grūnbaumas aršiai kabinėjosi prie filosofinio diskurso (Poppe- 
rio, Ricoeuro, Habermaso), kuris tik mėgino kritikuoti froidiško scientizmo 
dviprasmybes arba vertino modelį, išbraukiantį subjektą iš mokslo srities. 
Kaip jau minėjau, Freudas jautė pagundą, nors 1896 m. jos atsisakė, psichoa- 
nalizę padaryti gamtos mokslu, pagal kurį pasąmonė taptų grynai smegenų 
funkcionavimo produktu. Tai, kad jis išsižadėjo šio projekto, nors apie tai 
visą laiką svajojo, žinoma, nereiškia, kad jis atsisakė padaryti psichoanalizę 
mokslo disciplina. Ir būtent dėl šios priežasties jo cerebrinės mitologijos kri- 
tika buvo daug moksliškesnė nei scientistų.!"? 

Priešgyniaudamas tokiam filosofiniam diskursui, Griinbaumas manė, kad 
Freudo svajonės turi būti suprantamos paraidžiui. Tačiau, - sakydavo jis 
trumpai drūtai, - kadangi Freudas drįso atsisakyti tikrojo mokslo nė nesu- 
konstravęs savosios mąstymo sistemos, tai visos jo koncepcijos dėl nemoks- 
liškumo turi būti atmestos. Po to pagal visas griovimo taisykles jis ėmėsi visų 
paremtas placebo efektu; jos metapsichologinė sandara išduoda interpreta- 
cinio totalitarizmo programą, pagrįstą veiksmų ar minčių sutartine reikšme; 
pagaliau tie tarpmokykliniai ginčai yra ne kas kita, kaip tik intelektualiai 
nepripažintų grupelių fanatizmo išraiška. Grūnbaumas priekabiavo tiek prie 
Freudo, tiek prie jo pasekėjų (Winnicotto ar Kohuto), kuriuos kaip ir mokytoją 
kaltino esant pseudomokslininkais. 

Šis fizikas tendencingai naudojosi nuo 1952 m. Jungtinėse Valstijose atlie- 
kamais psichoanalizės vertinimo tyrimais. Šie tyrimai, kaip jau matėme!??, 
neleidžia spręsti, ar psichoanalizė yra pranašesnė už kitas psichoterapijas. 
Tačiau jie įrodo, kad bet kokios pakraipos psichikos gydymas yra labai veiks- 
mingas (8076 atvejų „pavyko“). Tai rodo, kad fanatiškas Grūnbaumo antifroi- 
dizmas neturi jokio mokslinio požymio. 


"8 Karl Popper, Conjectures et rėfutations. La croissance du savoir scientifigue, (New Jork, 1962), Paris, 
Payot, 1985; Le Rėalisme et le but de la science (1893), Paris, Hermann, 1990. Paul Ricoeur, De Vin- 
terprėtation, Paris, Seuil, 1965. Jūrgen Habermas, Connaissance et Intėrėt, Paris, Gallimard, 1976. 

18 Šią tema kalbama šios knygos trečiosios dalies 1-ame skyriuje. 

20 Žr.: šios knygos 1-ą dalį. 

Ieškodamas eksperimentinio įteisinimo Griinbaumas sumalė į miltus gar- 
sųjį Freudo atvejį: žiurkių žmogaus, vardu Ernstas Lanzeris.!?! 

Gydymo metu žiurkių baimę Freudas susiejo su Lanzerio pasakotais vai- 
kystės prisiminimais. Pastarąjį tėvas buvo nubaudęs už masturbavimąsi. 
Komentuodamas šią vietą Griinbaumas įtarė, kad Freudas paciento kalbas 
suprato paraidžiui ir patikėjo šiuo vaikystės epizodu, kurio galbūt niekada ir 
nebuvo. Dar priekaištavo, kad žiurkių baimę nurodė kaip obsesinės neurozės 
priežastį. Apskritai jis kaltino Freudą išgalvojus interpretacinę sistemą, neati- 
tinkančią jokios realybės. 

Be abejo, galėtume Grinbaumui priešinti argumentus, paimtus iš kito 
Freudo vilkų žmogaus atvejo, tikroji paciento pavardė Sergejus Konstantino- 
vičius Pankejevas. 

Šios analizės metu, remdamasis savo paciento sapnu, Freudas atkūrė vieną 
paprastą sceną. Būdamas 18 mėnesių amžiaus Sergejus matė savo tėvus klū- 
pančius ant baltos patalynės ir tris kartus santykiaujančius a tergo. Paklaustas 
po daugelio metų Pankejevas pareiškė, kad, be jokių abejonių, tokios scenos 
negalėjo būti, nes Rusijoje vaikai nemiegodavo tėvų kambaryje. Tačiau jis tuo- 
jau pat pridūrė, kad Freudo atkurta scena jam įgavo milžinišką tiesos vertę. 
Pagaliau pabrėžė, kad psichoanalizė buvo pirmas ir vienintelis gydymas, po 
daugelio apsilankymų klinikoje jam palengvinęs nerimą ir suteikęs prasmės 
gyventi.!22 

Pastarasis pavyzdys rodo, kad Freudas kartais gali sudėlioti įsivaizduo- 
jamą sceną, kad suteiktų pacientui galimybę suvokti savo istorijos reikšmin- 
gumą, tuo tarpu ankstesnis pavyzdys liudija, kad buvo atvejų, kai jo atkurta 
scena iš tiesų buvo. 

Apie 1925 m. pačioje analizės pradžioje Marie Bonaparte pasakojo Freu- 
dui savo sapną, kur ji mato save gulinčią lopšyje, o šalia kažkas kopuliuoja. 
Interpretuodamas šį sapną Freudas kategoriškai tvirtino, kad ji ne tik girdėjo 
šias scenas, kaip ir daugelis tėvų kambaryje miegančių vaikų, bet ir matė jas 
dienos šviesoje. Būdama visiškai kitokio būdo nei Sergejus Pankejevas, Marie 
atmetė šį tvirtinimą ir paprieštaravo sakydama, kad niekuomet neturėjo moti- 
nos. Freudas ramiai išklausė ir priminė žindyvę. Norėdama rasti įrodymų, 
princesė nusprendė paklausti netikro savo tėvo brolio, kuris jos vaikystės lai- 


121 Sigmund Freud, „Remargues sur un cas de nėvrose obsessionnelle“ (1909), leidinyje Cing Psy- 
chanalyses, Paris, PUE, 1954, p. 199-261; L'Homme aux rats. Journal d'une analyse (Freudo pastabos, 
užrašė Elza Ribeiro Hawelka), Paris, PUF, 1974. 

12 Sigmund Freud, „A partir de I'histoire d'une nėvrose infantile“, O.C., XIII, Paris, PUE 1988, 
p. 1-119. Muriel Gardiner, L'Homme aux loups par ses psychanalystes et lui-mėme (New York, 1971), 
Paris, Gallimard, 1981. Karin Obholzer, Entretiens avec Uhomme aux loups (Hambourg, 1980), 
Paris, Gallimard, 1981. Šių dviejų atvejų įvairias interpretacijas skaitykite Ėlisabeth Roudinesco ir 
Michelio Plono Dictionnaire de la psychanalyse, cit veik. 

kais namuose prižiūrėjo arklius. Aiškindama jam apie didelę mokslinę psi- 
choanalizės galią ji privedė prie to, jog šis prisipažino seniau turėjęs ryšių su 
žindyve. Ji privertė senuką pasipasakoti, kaip jis dienos šviesoje mylėjosi su 
žindyve priešais Marie lopšį... Taigi ji iš tikrųjų matė ir paprastą seksualinį 
aktą ir oralinį.13 

Šios klinikinės istorijos rodo, kad Freudas mokėjo atsieti mokslą ir tiesą. 
Kaip Sokratas jis aktualizuoja mintį, kad būtent per dialogą subjektas atranda 
tai, ką buvo išstūmęs giliai užmarštin: pirminę sceną tiek, kiek ji siejasi su jo 
egzistencijos pradžia ir lyčių skirtumais. Nesvarbu, ar ši scena buvo išgalvota 
ar ne, nes ji byloja apie atsiradimo struktūros, kuri suveda žmogų akis į akį 
su likimu ir jo troškimo tragedija, tiesą. Galime eiti ir toliau: šios scenos reikš- 
mingumo jėga yra jos sukūrimas. O juk būtent šis atsiejimas (patikrinamas 
pagal gydymo užrašus ir pacientų liudijimus) yra nepriimtinas scientizmo 
šalininkams, kuriems intelektas yra daiktas, o pažinimas - tiesa. Dėl tokių 
priežasčių žmogaus elgesi jie suvokia kaip modelį, o smegenis kaip cogito pro- 
dukuotoją. 

Šitaip jie daro mokslinę klaidą. Vieninteliu subjektyvios tiesos įrodymu 
jie laiko eksperimentavimą, niekada neapčiuopdami skirtumo tarp gamtos ir 
žmogaus mokslų. 

Akivaizdu, kad biologai ar fizikai prieš pradėdami darbą neprivalo atsi- 
klausti geno, atomo ar molekulės nuomonės. O scientizmo ir cerebrinių 
mitologijų šalininkai elgiasi taip, lyg smegenų fiziologijai būtų galima užda- 
vinėti klausimus kaip ir subjektui, kuris gali pasakyti tiesą apie savo būties 
išgyvenimus. 

Norint suprasti, į kokią aklavietę atvedė toks mąstymas, pakanka pacituoti 
prancūzų psichiatrės ir psichoanalitikės Corinne Hamon žodžius: „Pas mane 
apsilankė viena jau seniai depresijos kankinama pacientė. Ją gydė visas pul- 
kas bendrosios praktikos gydytojų. Mes pasikalbėjome, išrašiau jai antidep- 
resantų. Jų poveikis pastebimas po penkių ar dešimt dienų. Tačiau jau kitą 
dieną jos vyras man paskambino norėdamas pasakyti, kad ji jaučiasi daug 
geriau. Pirmą kartą ji buvo išklausyta, ir taip jos depresija palengvėjo, be to, 
jai kilo apie save pačią klausimų, kokie anksčiau neateidavo į galvą“ 124 

Grūnbaumo fundamentalizmas vedė prie argumentavimo formų, kurios 
nepagrįstos fakto konstatavimu, panaikinimo. Dėl šios priežasties savo vei- 
kalo pabaigoje autorius ėmėsi abejotinos spekuliacijos suvedžiojimo tema. 
Norint suprasti jos prasmę, reikia gerai žinoti, kokia yra froidiško seksualumo 
problematikos esmė. 


15 Marie Bonaparte, Cing Cahiers ėcrits par une petite fille entre sept ans et demi et dix ans, avec leurs 
commentaires, 4 t, 1939-1951, išspausdinti autorei; „Extraits du Cahier I“, L'Infini, 2, 1983, p. 76-98. 
4 Žr: Le Nouvel Observateur, „La science contre la psychanalyse“, 1990, lapkričio 1-7 d., p. 27. 

Jau kalbėjome, kad Freudo subjektyvios laisvės teorijos atsiradimą lėmė 
tiek XIX a. pabaigoje išplėtotų įvairiausių cerebrinių teorijų atmetimas, tiek 
atsisakymas aiškinti psichikos sutrikimų priežastis vien tik trauma. Šios aplin- 
kybės lėmė 1897 m. įvykius ir garsųjį „lygiadienio laišką“: Freudas atsisakė 
suvedžiojimo teorijos. Tačiau tuo metu, kai Jungtinėse Valstijose scientistų 
1980 m. nukrypimai vedė prie Freudo pasąmonės modelio ardymo, kiti pami- 
šėliai, šį kartą puritonai, užsipuolė kitą svarbią Freudo sistemos koncepciją — 
vaizduotės teoriją. 


1980 m. Kurtas Eissleris, Sigmundo Freudo Archyvų (SFA) vadovas, ir Anna 
Freud nusprendė patikėti Freudo laiškų Fliessui leidybą amerikiečių moks- 
lininkui, turinčiam puikų Tarptautinės psichoanalizės asociacijos (TPA) išsi- 
lavinimą, Jeffrey/ui Moussaieffui Massonui. Jis susipažino su Archyvu ir 
pateikė barbarišką interpretaciją, kurioje vyravo mintis, kad laiškuose slypi 
paslėpta tiesa, gėdinga paslaptis. Neturėdamas nė mažiausio įrodymo, jis 
teigė, kad Freudas savo suvedžiojimo teorijos atsisakė iš bailumo. Nedrįsda- 
mas atskleisti pasauliui, kaip žvėriškai suaugusieji elgiasi su vaikais, Freudas 
išgalvojo vaizduotės sąvoką, kad galėtų paslėpti tikrąją neurozių priežastį - 
traumą, patirtą dėl seksualinės prievartos. Tokiu būdu jis tėra paprasčiausias 
klastotojas. 

1984 m. Massonas šia tema išspausdina knygą Paslėpta realybė!*, kuri tapo 
vienu didžiausių XX a. antros pusės amerikiečių psichoanalitinių bestselerių. 
Šiame veikale prieš vaizduotės teorijos ortodoksus nukreipiamos revizionis- 
tinės"““ istoriografijos tezės. Be to, siekiama įrodyti, kad Freudo melagystės, 
tapusios priespauda pagrįstos galios sąjungininkėmis, iškrypusiai paveikė 
Ameriką: vyrai užvaldė moteris, suaugusieji — vaikus, prigimtinį polėkį - 
konceptas ir t.t. 

Nepaisant stiprios daugelio feministinių judėjimų kritikos, trauminio suve- 
džiojimo tezė vėl tapo vienintele galimybe išsiaiškinti seksualumo, tapusio 
vėl brutaliu ir nepakenčiamu, mįslę. Kaip ir Massonas, garsioji advokatė Cat- 
harina MacKinnon parėmė mintį apie Freudo melagystes. Ji buvo seksualinio 
persekiojimo bylų specialistė ir siekė įdiegti principą, kad visos moterys vai- 
kystėje ar būdamos jau suaugusios buvo vyrų seksualinės prievartos aukos. 
Norėdama subjekto pasąmonėje atrasti išstumtus suvedžiojimo pėdsakus, ji 
siūlė naudoti įvairias procedūras: inkvizicines apklausas, įtikinėjimus, hip- 


25 Jeffry Moussaieff Masson, Le Rėel escamotė, Paris, Aubier-Montaigne, 1984. Šia tema skaityti ir 
Janet Malcolm, Tempėte aux Archives Freud (1984), Paris, PUF, 1986. 

"6 Revizionizmo terminą vartoja kai kurie amerikiečių tyrinėtojai, reikalaujantys Freudo teorijos 
pamatinių koncepcijų „peržiūrėjimo“. Terminas nesusijęs su negacionizmu, neigiančių dujų kamerų 
egzistavimą. 

nozę, psichofarmakologiją ir t.t. Iš čia ir kilo tvirtinimas, kad seksualumas 
pats ir visuomet yra moters kūno išniekinimas. 1992 m. Juditha Herman išleido 
knygą, kuria apžvelgė isterijos istoriją, dar kartą įvertindama traumą. Pirma- 
sis apie traumos pasekmes prabilo Charcot, tai buvo lyg prancūzų respub- 
likonizmo atgarsis. Vėliau apie 1920 m., žlugus karo kultui ir išplitus paci- 
fizmui, ši tema buvo plačiai nagrinėjama, kol pagaliau feministinio judėjimo 
dėka buvo įvertinta kaip traumuojanti seksualinė prievarta.!7 

Atmetus vaizduotės teoriją ir sugrįžus prie suvedžiojimo, kartu buvo 
grįžta ir prie pasąmonės, suvokiamos mentalinio automatizmo ir disociacijos 
terminais. Dėl šių priežasčių Amerikoje taip paplito „daugialypės asmeny- 
bės“ sindromas, kad iš naujų DSV III ir IV terminų sąrašų dingo Freudo ir 
Bleulerio nozologija. 

Daugialypės amenybės reiškinys, apibrėžiamas kaip tapatybės sutrikimas, 
labai paplito XIX a., o apie 1910 m. išnyko būtent tuo metu, kai antrosios dina- 
minės psichiatrijos ir Freudo neurozės koncepcijos dėka moterys, kurios daž- 
niausiai ir sirgdavo, buvo vertinamos kaip visateisiai subjektai, o ne kaip sek- 
sualiai išnaudotos ir susiskaldžiusios sąmonės supančiotos fantazuotojos. Šis 
Henrio F. Ellenbergerio gerai aprašytas sindromas davė peno daugeliui litera- 
tūrinių pasakojimų. Kliniškai jis pasireiškė viena ar daug skirtingų asmeny- 
bių, koegiztuojančių viename subjekte ir galinčių valdyti kitas.!8 

1972 m. ši sąvoka išniro kaip praeito šimtmečio įdomybė. Per šešiasdešimt 
metų nuo 1920 m. buvo užregistruoti tik dvylika atvejų. Tačiau 1986 m. jau 
buvo priskaičiuota 6000 šį sindromą turinčių pacienčių. 1992 m. manyta, kad 
vienas asmuo iš dvidešimties kenčia nuo šios negalios, o visuose šiauriniuose 
amerikiečių miestuose ištisos klinikos pradėjo specializuotis gydyti šią naują 
epidemiją.!2? 

Toks nesuprantamas šio sindromo paplitimas rodo naujų DSV redakcijų 
gerokai apkarpytą nozologiją. Pacientėms, sergančioms isterijomis ar psicho- 
zėmis, buvo diagnozuojama daugialypė asmenybė, nes klasifikacijoje daugiau 
nieko tinkamo nebuvo. Šis sindromas liudija apie tokį visuomenės modelį, 
kuriame moteris prilyginama seksualinio išnaudojimo aukai, besikankinan- 
čiai dėl nevilties atrasti savo tapatybę. 

Tesdami Massono darbą, amerikiečių revizionistai suniokojo ir Freudo 
doktriną, ir ji patį, vėl padarydami mokslininką demonišku, apkaltindami 


“7 Catharina MacKinnon, Feminism Unmodified: Discourses on Life and Law, Harward University 
Press, Cambridge, 1987. Judith Herman, Trauma and Recovery, New York, Basic Books, 1992. 

128 Žr.: Henri E. Ellenberger, Histoire de la dėcouverte de Vinconscient, cit. veik. 

129 Šį fenomeną aprašė Ian Hacking, L'Ame rėčcrite, ėtude sur la personnalitė multiple et les sciences 
de la mėmoire (New Jersey, 1995), Le Plessis-Robinson, Synthėlabo, 1998. Tačiau, jo manymu, šio 
reiškinio priežastys glūdi amerikiečių obsesijoje dėl vaikų patiriamos seksualinės prievartos, o ne 
kryžiaus žygiuose prieš Freudą. 

neleistinais santykiais savo paties šeimoje. O 1981 m. Peteris Swalesas jau tvir- 
tino, žinoma, be mažiausio įrodymo, kad Freudas turėjo seksualinių ryšių su 
žmonos seserimi Minna Bernays. Ji net pastojusi, o šis privertęs ją pasidaryti 
abortą. 

Revizionistinė istoriografija, atsiradusi maždaug 1978 m., iš pradžių buvo 
labai kūrybinga. Save jai priskiriantys mokslininkai, besiskelbiantys garsaus 
istoriko Henrio F. Ellenbergerio pasekėjais, parašė nuostabių darbų: pavyz- 
džiui, Frankas Sulloway išleido monumentalų veikalą apie froidiško mąs- 
tymo biologines ištakas.!* Šie istorikai visai pagrįstai suabejojo ar teisingi ofi- 
cialiosios istorijos kanonai, paveldėti iš Ernesto Joneso, o ypač iš Kurto Eisle- 
rio, pagrindinio Sigmundo Freudo Archyvų (SFA), įkurtų po Antrojo pasauli- 
nio karo ir saugomų Vašingtono Kongreso bibliotekoje (VKB), organizuotojo, 
teisingumu. Tačiau po poros metų pašėlusios kovos su Freudo šalininkais, 
revizionizmas tapo toks antifroidiškas, kad galų gale atsisakė mokslinių stu- 
dijų ir fanatiškai puolė į idėjinius debatus.! 

1990 m. sąlygomis kai kurių revizionistų hipotezės buvo tikras laimikis 
scientizmo šalininkams, nors šie su jomis ir nesutiko. Iš tikrųjų jomis buvo tei- 
giama, kad trauma yra matoma žymė, tariamai įrašyta atmintyje, ir gali paaiš- 
kinti subjektyvius sutrikimus. Taigi esą galima sujungti klinikinę praktiką, 
siekiančią ištirti žmogaus smegenis ir rasti ten patologijos priežastis, ir pri- 
verstinį psichologinį gydymą, pagrįstą kartais hipnoze, kartais psichofarma- 
kologija, suteikiant galimybę psichoanalizę pakeisti prisipažinimo technolo- 
gija arba elgesio tipo simptomatologiniu vertinimu. 

Paimkime du iš daugybės atvejų, bylojančių apie maniakiškus seksuali- 
nio piktnaudžiavimo ir daugialypės asmenybės paieškų mastus, nuo tada, kai 
žlugus komunizmui ir dingus bet kokiai atsvaros jėgai Amerikos visuomenė 
siela ir kūnu atsidavė scientizmui, liberalizmui ir sekso demonizavimui. 

Pirmasis pavyzdys yra devyniolikmetės studentės, konfliktavusios su 
tėvu, istorija. Jos gyvenimas 1989 m. pabaigoje tapo tikra kalvarija. Dėl dep- 
resijos ir bulimijos, nes nekentė bananų, majonezo ir lydyto sūrio, simptomų, 
pritarus tėvams, ji nusprendė gydytis viename medicinos centre, skirtame 
pasiturintiems Žmonėms. Patekusi į psichologo, atsakingo už santykius su 
šeima, ir psichiatro rankas, ji iš karto buvo priskirta „seksualiai išnaudotų“ 
kategorijai. Šią diagnozę psichiatras nustatė remdamasis hipoteze, pagal kurią 
80 atvejų bulimija yra vaikystėje ar paauglystėje patirtos seksualinės prievar- 
tos padarinys. 


8 Frank J. Sulloway, Freud, biologiste de Vesprit, cit. veik. 
=! Apie šį kraštutinumą Jungtinėse Valstijose rašė Paulis Robinsonas: Freud and his Critics, cit. 
veik. 

Beje, ši prielaida visiškai neteisinga. Visi darbai apie bulimiją rodo, kad 
simptomai, priklausomai nuo atvejo sunkumo, būna psichinės, hormoninės ar 
genetinės kilmės. Jie pasireiškia įvairiomis aplinkybėmis depresyviems, iste- 
riškiems, schizofrenijos kamuojamiems žmonėms, hipochondrikams, iškry- 
pėliams ir t.t. ir tikrai neįrodo seksualinio piktnaudžiavimo fakto.!2 

Praėjus tam tikram gydymo laikui, mergina paminėjo neaiškius prisimini- 
mus, kaip ją tėvas lietė, tačiau nieko tiksliau. Psichiatras, apsėstas noro surasti 
apčiuopiamų seksualinio piktnaudžiavimo įrodymų, nusprendė skirti savo 
pacientei tiesos serumą (natrio amitalį), kad galėtų ištraukti išstumtus prisi- 
minimus. Narkotikų paveikta mergina nupiešė ekstravagantiškas scenas: vai- 
kystėje jos tėvas ją prievartavo, vertė ją santykiauti su juo ir su šeimos šunimi. 
Pasidavę interpretaciniam kliedesiui abu terapeutai tvirtino, kad šie atsimini- 
mai paaiškina pacientės pasišlykštėjimą majonezu, lydytu sūriu ir bananais. 
Šių trijų maisto produktų atsisakymas, sakė jie, yra simptomas, rodantis sek- 
sualinę prievartą. 

Savo terapeutų pastūmėta mergina papasakojo „tiesą“ motinai. Pastaroji 
išsiskyrė ir gavo vaikų globą, tuo tarpu tėvas, prislėgtas „atskleistos tiesos“ 
ir gandų, apšauktas pedofilu, prarado darbą. Reikalas baigėsi teisme. Tėvas 
padavė skundą prieš terapeutus, jo brangiai apmokami advokatai sukvietė 
ekspertus, gydytojų, manipuliuojančių netikrais prisiminimais, medžioklės 
specialistus, kadangi tokie gydytojai sugriovė gyvenimą ne vienai dešimčiai 
tūkstančių amerikiečių šeimų. Ekspertizių ir kontrekspertizių dėka komisija 
įsitikino, dešimčia balsų prieš du, kad šis žmogus niekada neturėjo seksua- 
linių ryšių su savo dukra. Tačiau pastaroji, motinos palaikoma, laikėsi savo 
žodžio. Teismas nubaudė psichiatrą ir psichologą didele bauda už „grubų 
aplaidumą“ „be tikslo pakenkti“ .133 

Be tikslo pakenkti: čia matome, kaip raganių mokiniai, apsišarvavę diplo- 
mais, persekiojami eksperimentavimo ir pamišę dėl seksualinio smurto, mano 
turį leidimą brautis į kito pasąmonę. Tokio pražūtingo atvejo, kuriame Freudo 
nustatytas skirtumas tarp realios traumos ir vaizduotės buvo galutinai ištrin- 
tas, rezultatas tas, kad nei pacientė, nei jos aplinka niekuomet nesužinos savo 
istorijos ir tiesos. Todėl ji liks sistemos, pagrįstos viktimologiniu kliedesiu ir 
scientistinės ideologijos supaprastinimu, auka. 

Antroji istorija yra iš to paties laikmečio, tai jaunos moters, kuriai DSV 
pagalba buvo nustatytas daugialypės asmenybės sutrikimas. Kai ji patyrė 
seksualinę agresiją ir iškėlė bylą teisme, prokuroras teigė, kad ji turinti dvi- 


*32 Žr.: Michelle Le Barzic ir Marianne Pouillon, La Meilleur Fagon de manger, Paris, Odile Jacob, 
1998. 

3 Žr.: Frėdėric Filloux, „Ėchec aux manipulateurs du souvenir en Californie“, 1994, gegužės 17 
d. Libėration, p. 20. 

dešimt vieną asmenybę ir nė viena jų nedavė sutikimo seksualiniams san- 
tykiams. Tuomet teisininkai ir psichiatrai ėmė diskutuoti, ar skirtingos šios 
moters asmenybės sugebėtų liudyti, davusios priesaiką, ir ar jos turėjo savų 
seksualinių nuotykių. 1990 m. apkaltintas žmogus buvo pripažintas kaltu, nes 
trys aukos asmenybės liudijo prieš jį. Tačiau atlikus kontrekspertizę įvyko dar 
vienas procesas. Kai kurie psichiatrai tvirtino, kad iš tikrųjų moteris turėjo 
keturiasdešimt šešias asmenybes, o ne dvidešimt vieną. Taigi reikėjo sužinoti, 
ar šios naujos asmenybės taip pat liudytų proceso metu...13* 

Nuo to laiko Amerikos žemyne tokios bylos yra dažnos. Jos puikiai rodo, 
į kokį fanatizmą gali atvesti mintis, kad bet koks seksualinis aktas yra savaime 
nuodėmė, prievarta, trauma, o pasąmonė yra susiskaldžiusi instancija, nepa- 
liekanti vietos subjektyvumui. 

Nepaisant šių nukrypimų, niekuomet nereikia pamiršti, kad būtent Ame- 
rika, kurios Freudas taip nekentė, išgelbėjo psichoanalizę nuo nacizmo ir 
atnešė jai gražiausias šlovės valandas. Tarp kitko, juk geriausi darbai apie 
froidizmo istoriją ir patį Freudą buvo išleisti Jungtinėse Valstijose, apie tai 
byloja Peterio Gay, Carlo Schorske's, Nathano Hale'io, Yosefo Hayimo Yerus- 
halmio ir daugelio kitų veikalai. Jokia kita šalis nebuvo taip susižavėjusi šiuo 
Vienos atradimu ir jokioje kitoje nebuvo tiek psichikos gydymo šalininkų. Ši 
aistra, be abejo, nesvetima ir antifroidiškam siutuliui, besivystančiam naujojo 
šimtmečio aušroje. 


Baigdami šį skyrių grįžkime prie Adolfo Grūnbaumo, pagrindinio scientizmo 
įkvėpto amerikiečių antifroidizmo atstovo. Savo veikale jis nesutinka nei su 
laisvo seksualinio elgesio šalininkais, palankiais pedofilams, nei su purito- 
nais, kurie seksualinį aktą prilygina prievartai. Tačiau ne todėl, kad atskleistų 
keistą teorinį jų požiūrių artimumą, o todėl, kad priešintų jiems mintį, jog tik 
eksperimentavimai su skaičiavimais ir pavyzdžiais gali pasakyti, ar subjektai, 
vaikystėje patyrę seksualinę prievartą, suaugę yra labiau pažeidžiami, nei tie, 
kurie nepatyrė panašios dramos. 

Griinbaumas nekreipia dėmesio, kokios prigimties yra prievartautų sub- 
jektų negalavimas palyginti su tais, kurie nieko panašaus nepatyrė ir kuriems 
gali, progai pasitaikius, pasireikšti gerokai ryškesni simptomai nei po seksu- 
alinio smurto. Akivaizdu, kad tokio pobūdžio požiūris, kai labiau siekiama 
išmatuoti psichikos būseną, nei suprasti jos specifinę reikšmę, neturi jokios 
mokslinės vertės, nes neatsižvelgiama į subjekto būsenos realybę. 

Tačiau yra kai kas rimčiau: laikydamiesi vadinamo „objektyvaus“ požiū- 
rio pasmerktume save vienodai vertinti nusikaltimus (pedofiliją, žaginimus), 


4 Šią neįtikėtiną istoriją pasakojo Stuartas Kirkas ir Herbas Kuchinsas veikale Aimez-v0us le 
DSM?.. cit. veik., p. 22. 

pažeidimus (suaugusių kraujomaišą) ir paprastas neurozes. Tuomet scientis- 
tinis objektyvumas tėra širma slėpti mėgavimąsi bet kokių žmogaus ryšių su 
gamtos Dėsniais, taigi ir Draudimais, naikinimu. 

Ar nereikės vieną dieną, norint patenkinti tokius svaičiojimus, uždaryti 
viename laboratorijos narve grupelę vaikų kartu su pedofilais, o kitame dar 
vieną grupelę, apsuptą nepriekaištingų auklėtojų? Ar neteks vėliau palaukti 
kelerius metus, kad būtų galima pastebėti skirtumus ir išmatuoti nukrypi- 
mus, o tuomet po daugelio svyravimų padaryti išvadą, egzistuoja traumos 
pasekmės ar ne. 


4 


Scientizmas Prancūzijoje 


Prancūzijoje scientistinis priešiškumas psichoanalizei niekuomet nepasiekė 
tokio aršaus konflikto lygio. Pirmoje XX a. pusėje dažniausiai buvo puola- 
mas froidiškasis „panseksualizmas“, prilyginamas „teutoniniam“ dekadan- 
sui. Naujosios doktrinos priešai mielai ją vadino „fricų mokslu“ ir manė, kad 
ji negali perteikti lotyniškojo ar kartezianistinio genijaus subtilumo. Maty- 
dami tokią padėtį kai kurie pionieriai stengėsi „suprancūzinti“ psichoanalizę. 
Pavyzdžiui, Eduardas Pichonas vienintelis mėgino šiam iliuziniam projektui 
suteikti kokį nors vientisumą. Priešingoje šovinistams pusėje esantys siurre- 
alistai su Andrė Bretonu priešakyje gynė savo prisirišimą prie romantiškos 
pasąmonės koncepcijos. 

Šiaip ar taip, Prancūzijoje priešiškumas psichoanalizei neįgavo išskirtinai 
scientistinės formos, ši tendencija išliko menka, nepaisant visų psichologijos 
atstovų pastangų bet kokia proga atkreipti dėmesį į „neeksperimentinį“ froi- 
diško gydymo pobūdį. Kai dėl pačios doktrinos, tai Prancūzijoje ji buvo suvo- 
kiama ne kaip laimės ideologija, o kaip bet kokių mėginimų sunorminti sub- 
jektyvumą kritikos įrankis. 

Po Antrojo pasaulinio karo panseksualizmo ir prancūziškumo tematika 
tapo nebemadinga. Psichoanalizės priešininkų ir šalininkų ginčai įgavo ideo- 
loginį, politinį ar filosofinį pobūdį. 1948-1956 m. laikotarpiu komunistų par- 
tijos aršiai puolama psichoanalizė tapo dar ir katalikų bažnyčios taikiniu. 
Vėliau, maždaug 1965-1970 m., išpuoliai liovėsi. Prancūzų komunistai, rem- 
damiesi Louiso Althusserio!“* apmąstymais, peržiūrėjo savo nuostatas. O 
Katalikų bažnyčia buvo priversta leistis į kompromisą dėl to, kad tokia 
gydymo praktika labai paplito tarp kunigų. Tarp kitko, iš dalies Jacgues'o 


35 Louis Althusser, Ėcrits sur la psychanalyse, Paris, Stock-IMEC, 1993. 

Lacano mokymo dėka pagrindiniai ginčai vyko psichiatrijoje, kur dominavo 
psichoanalitinė klinika, ir tokioje aplinkoje, kur filosofai ir antropologai nuo 
Sartre'o iki Merleau-Ponty, nuo Lėvi-Strausso iki Foucault ir Derrida Freudo 
koncepcijas laikė savo apmąstymų objektu.'?s 

Taip galėjo prasidėti naujas humanitarinių mokslų pasidalijimas, kurio 
pagrindinis tikslas būtų išaiškinti froidiškąją pasąmonės sąvoką. Filosofams 
egzistencialistams kilo klausimų dėl nesąmoningo apsisprendimo ir subjek- 
tyvios laisvės suderinamumo, o struktūralistai siekė išsiaiškinti, ar instinktų 
pasąmoningumas gali būti apvalytas nuo biologijos ir įtrauktas į bendrają 
simboliškumo sistemų teoriją. 

Šiuo laikotarpiu vienintelį prancūzų veikalą, lygiavertį Grūnbaumo dar- 
bui — ir turėjusį nemažą pasisekimą — publikavo Pierre'as Debray-Ritzenas: 
Froidiškoji scholastika.“? Vaikų psichiatras ir ligoninės gydytojas, Debray-Rit- 
zenas laikėsi tokios pačios fanatiškos pozicijos prieš psichoanalizę, kaip ir jo 
amerikietis kolega. Mokslo vardu jis priekaištavo Freudui, kad šis atsisakė 
Eskizo, gamtos mokslų ir tapo naujosios hermeneutikos, vadinamos „scholas- 
tika“, kūrėju. Isteriją laikydamas „neuronine“ liga ir „dideliu maivymusi“, 0 
schizofreniją tik genetine anomalija, froidiškajai pasąmonei jis priešina kultū- 
ralistų pattern, o vaizduotės teorijai - traumos teoriją. Ir pagaliau jis pabrėžia, 
kad sapnai neturi jokios kitos prasmės, išskyrus terapeuto išgalvotą, skirtą 
pacientams mulkinti. 

Nepasitenkinęs išvadinęs Freudą šarlatanu, Debray-Ritzenas ėmėsi Mela- 
nie Klein (laikydamas ją „pamišėle“) ir Renė Spitzo. O siekdamas paaiškinti 
vaikų, paliktų prieglaudose, emocinius sutrikimus, nedvejodamas minėjo 
genetinės priežastis. Priklausydamas prancūzų kraštutiniams dešiniesiems, 
konkrečiai Naujajai dešinei, Debray-Ritzenas savo scientistinį diskursą pagra- 
žindavo „morale“: jis vienodai smerkė skyrybas, abortus ir judėjų-krikščionių 
religiją, kuri, jo nuomone, yra priešiška tikrojo materialistinio mokslo klestė- 
jimui. Todėl jis rėmė įnirtingą ateizmą, pagrįstą pagonybės kultu. 

Debray-Ritzeno argumentai sutapo su cerebrinio žmogaus šalininkų argu- 
mentais, tačiau jų politinis pagrindas nesutapo. Beje, vėlesnio laikotarpio anti- 
froidiškuose judėjimuose - Jeano Pierre'o Changeux, Marcelio Gauchet ar 
prancūzų kognityvistų judėjime — nerasime tokio radikalaus Freudo darbų 
išnarstymo. Dažniausiai būdavo kritikuojama psichoanalitinė pasąmonės 
koncepcija. Tačiau Prancūzijoje viskas vyko taip, tarsi Freudas, kaip žmogus, 
būtų turėjęs neliečiamybę. 

Scientizmo šalininkai ir psichiką redukuojantys į neuronus - nuo 


56 Žr.: Ėlisabeth Roudinesco, Histoire de la psychanalyse en France, cit veik. Ir Serge Moscovici, La 
Psychanalyse, son image et son public (1961), Paris, PUE 1976. 
7 Pierre Debray-Ritzen, La Scolastigue freudienne, Paris, Fayard, 1972. 

Griinbaumo, Debray-Ritzeno iki Changeux - turi vieną bendrą bruožą: jie 
visiškai atmeta religiją. Šis ateizmas visiškai nepanašus, ir tai būtina pažy- 
mėti, į Freudo ar švietimo pasekėjų ateizmą. Jo neįkvepia ir Renesanso idea- 
lai. Tai greičiau tam tikra mokslo religijos rūšis, vedanti į akivaizdų obskuran- 
tizmą, nes neigia tai, kas žmoguje yra susiję su psichika, dvasingumu, įsivaiz- 
davimu ar vaizduote. Taip apankama ir todėl mokslo diskursuose neįžvel- 
giama iracionalių dalykų. Šį požiūrį puikiai iliustruoja 1998 m. Changeux ir 
Ricoeurą supriešinęs dialogas. 

Diskusijos metu Changeux kritikavo kreacionistų protestantų šalininkus. 
Pastarieji Darwino teoriją iškeitė į biblinį Genezės pasakojimą ir devintame 
dešimtmetyje jiems pavyko uždrausti dėstyti evoliucijos teoriją daugelyje 
Jungtinių Valstijų universitetų. Savo argumentuose Changeux neįtikėtinai 
supaprastintu būdu supriešina religiją ir mokslą. Jo akimis, iš vienos visuomet 
galima tikėtis reakcionistinių nukrypimų, o kitas visuomet laikysis pažangos 
idealo. Nesutrikdamas Ricoeuras pastebėjo, kad šios situacijos paradoksas 
yra tas, kad kreacionistai susilaukė daugelio mokslininkų palaikymo, o gar- 
sūs teologai stojo ginti evoliucionizmo."38 

Skirtumas tarp prancūziškosios ir amerikietiškosios psichoanalizės situa- 
cijos gali būti aiškinamas ne mentalitetų skirtumu ar abiejų šalių ypatumais, 
bet geopsichoanalize“? - tai yra froidizmo įdiegimo būdų dinamika, būdinga tik 
tam tikram pasaulio regionui. Čia reikėtų priminti, kad Prancūzija yra vienin- 
telė šalis pasaulyje, kur visą šimtmetį egzistavo visos sąlygos, reikalingos sėk- 
mingai psichoanalizės integracijai į visus kultūrinio gyvenimo sektorius, ir tai 
buvo pasiekta ne tik psichiatrijos, bet ir intelektualine veikla. Todėl šioje sri- 
nacionalinio sugebėjimo, bet nuo ypatingos patirties. 

Ši išimtis, susijusi su vienu iš didžiausių žmonijos istorijos įvykiu, teoriškai 
gali būti suvisuotinta. Būtent todėl daugelyje šalių ji buvo naudojama kaip 
oficialus demokratinių principų institucionalizavimo modelis. Jos šaknys sie- 
kia 1789 m. Revoliuciją, kuri moksliškai ir juridiškai įteisino protingą požiūrį 
į pamišimą, ir vėliau vykusią Dreyfuso bylą, kuri sudarė galimybes intelektu- 
alų klasei įsisąmoninti save. 

Be 1789 m. Revoliucijos Prancūzijoje nebūtų psichiatrijos, gebančios integ- 
ruoti Freudo atradimo universalumą, o be Dreyfuso bylos nebūtų buvę inte- 
lektualinio avangardo, sugebančio palaikyti Freudo pasąmonės sąvokos ardo- 
mąją reprezentaciją.!40 


"8 Jean-Pierre Changeux ir Paul Ricoeur, La Nature et la rėgle, Paris, Seuil, 1998, p. 240. Taip pat žr.: 
Dominigue Lecourt, L'Amėrigue entre la Bible et Darwin, Paris, PUF, 1992. 

9 Šį terminą pasiūlė Jacgues'as Derrida. 

4 Šią mintį išdėsčiau knygoje Gėnėnlogies, Paris, Fayard, 1994. 

Šiuo atveju galima paklausti, ar 1963 m. Hannah Arendt“! buvo teisi labiau 
vertindama amerikietiškąjį revoliucijos modelį nei prancūziškąjį, pabrėž- 
dama, kad pirmasis paremtas laisvės etika, o antrasis teikė pirmenybę lygy- 
bei. Net jeigu prancūziškas egalitarizmas privedė prie Teroro, laikinai atsi- 
sakydamas laisvės tautos kolektyvinės laimės naudai'42, galime konstatuoti, 
kad garsiajam amerikietiškajam laisvę iškeliančiam modeliui šiandien smar- 
kiai kenkia tiek puritonizmas su liberalizmu, tiek ir scientizmas su komuno- 
tarizmu. O egalitarizmo atsikratęs prancūziškasis modelis, atrodo, teikia dau- 
giau laisvės. 

Būtent ši prancūziškoji išimtis varžo ir revoliucijos idealų atsisakymo šali- 
ninkus, ir elgesio žmogaus šalininkus. Ir vieni, ir kiti apgailestauja dėl gar- 
saus prancūzų „atsilikimo“, tikėdamiesi, kad vieną dieną smegenų mokslas 
įstengs nugalėti tariamus Freudo doktrinos archaizmus, net jei reikėtų atgai- 
vinti senąsias (cerebrinės, paveldimosios ar automatinės) pasąmonės koncep- 
cijas. Apgailestaujama slaptai viliantis, kad vieną dieną antikinio mąstytojo — 
sokratiško išminčiaus, vizijų poeto ar angažuoto filosofo - figūrą pakeis spe- 
cialisto ar eksperto, kuriam pavesta apibrėžti neaprėpiamas pasaulio platy- 
bes, sumažintas iki to, kas akivaizdžiai matoma, figūra. 

Žinoma, gali būti ir taip, kad ši išimtis jau nyksta tuo metu, kai Freudo 
doktrinos universalumas pamažu tirpsta dėl įvairių mokyklų partikulia- 
rizmų. O norint ją atgaivinti, reikėtų iš naujo atstatyti švietimo Europą. 


41 Hannah Arendt, Essai sur la Rėvolution (1953), Paris, Gallimard, 1967. 
** Prisimenama garsi Robespierre'o pranašystė: Mes žūsime, kadangi per žmonijos istoriją nesu- 
gebėjome rasti akimirksnio Laisvei sukurti. 

PSICHOANALIZĖS ATEITIS 

Mokslas ir psichoanalizė 


Scientistai psichoanalizę visuomet vertino kaip hermeneutiką. Freudo dok- 
trina anaiptol nekonstruoja žmogiškojo elgesio modelio ir tėra afektų bei 
troškimų literatūrinio aiškinimo sistema. Todėl derėtų ją arba išbraukti iš tik- 
rųjų mokslų sąrašo, kaip ir kitas eksperimentų nevykdančias disciplinas, arba 
tokias sritis (antropologiją, sociologiją, istoriją, lingvistiką ir t.t.) pertvarkyti 
pagal „pažinimo mokslo“, vienintelio galinčio suteikti joms „tikrojo mokslo“ 
statusą, funkcijas. 

Toks scientistinis žingsnis reikštų, kad būtų griežtai atskirti vadinami 
„tikslieji“ ir „humanitariniai“ mokslai. Pirmieji būtų pagrįsti visišku iraciona- 
lumo atmetimu, materialių įrodymų ir apčiuopiamų rezultatų produkavimu, 
o antrųjų, priešingai - bendras bruožas būtų nesugebėjimas nei paneigti 
daromų prielaidų, nei materializuoti rezultatų, kurie laikomi protavimo galio- 
jimo įrodymu. 

Tokia mokslo koncepcija veda prie absurdo. Jei reikia, pavyzdys mus 
dominančioje srityje - psichoanalizės šimtųjų metinių šventimo po Massono 
knygos pasirodymo istorija. 

1995 m. gruodį, tuo metu kai Vašingtono Kongreso bibliotekoje buvo orga- 
nizuojama jau seniai numatyta didelė paroda apie Freudą, bibliotekos direk- 
toriui Jamesui Billingtonui, atsakingam už parodą Michaeliui Rothui ir ran- 
kraščių skyriaus vadovui Jamesui Hutsonui buvo adresuota peticija!“, pasi- 
rašyta keturiasdešimt dviejų nepriklausomų tyrėjų. Pasirašiusieji, tarp kurių 
buvo ir puikūs autoriai Phyllisas Grookurtas, Elke Mūhlleitneris, Johannesas 
Reichmayras, Nathanas Hale'is ir kiti, kritikavo pernelyg „instituctinį“ būsi- 
mojo katalogo pobūdį ir reikalavo, kad jame būtų ir jų pačių darbai. 


' 1995 m. liepos 31 d. atspausdintas dokumentas. 

Norėdami paremti šį kolektyvinį ir pateisinamą žingsnį, du šios peticijos 
organizatoriai, kurių fanatizmą mes jau gerai pažįstame - Peteris Swalesas ir 
Adolfas Grūnbaumas, - surengė spaudoje aktyvią kampaniją prieš Ereudą, 
kaltindami jį seksualiai išnaudojus savo žmonos seserį ir buvus šarlatanu. 

Parodos organizatoriams, pasibaisėjusiems tokia raganų medžiokle, teko 
atidėti parodą, nors daugelis amerikiečių žurnalistų ir intelektualų pareiškė 
priešiškumą šiai ekstremistinei pozicijai. Beje, dėl panašių priežasčių buvo 
anuliuota jau nemažai parodų. Viena jų buvo skirta vergų gyvenimui seno- 
siose plantacijose, bet Kongreso bibliotekos juodaodžiai tarnautojai ją įver- 
tino kaip „šokiruojančią“ ir norėjo ištrinti „žeminančios“ praeities pėdsakus. 
Ji buvo pakeista ir perkelta į Martino Liuterio Kingo biblioteką. Kita Smith- 
sono instituto organizuota paroda apie Enolą Gay sukėlė protestų audrą, nes 
oro pajėgų veteranams pasirodė pernelyg palanki Hirošimos aukoms. Ją teko 
pertvarkyti ir pritaikyti idėjai, kad ta bomba buvo būtinas blogis. 

Šiuo kontekstu prancūzų psichiatro ir psichanalitiko Philippe'o Garnier 
iniciatyva Prancūzijoje buvo parengta kita peticija, kritikuojanti ir inkvizito- 
rius „ajatolas“, ir Kongreso bibliotekos parodos organizatorius, nesugeban- 
čius parodyti savo valdžios. Pasirašyta aštuoniasdešimties skirtingų šalių, 
skirtingų tendencijų ir skirtingų tautybių intelektualų ar praktikų ši antroji 
peticija turėjo nemažą pasisekimą!“ Ja buvo pabrėžiama, kad Jungtinėms 
Valstijoms gresia puritoniškas, komunotarinis ir persekiojimo pamišimas, ska- 
tinantis spaudimo grupes cenzūruoti didžiąsias kultūros institucijas. 

Antifroidiškas Grūnbaumo ir Swaleso puolimas marginalizavo kitus pasi- 
rašiusius ir paskatino akademizmą. 1998 m. Vašingtono Kongreso bibliote- 
koje atidaryta paroda pristatė tokį Freudą, kurio teorijos neturėjo daugiau 
jokios svarbos nei mokslui, nei tiesai: „Man nesvarbu, ar Freudo idėjos yra tei- 
singos ar ne, - pabrėžė Michaelas Rothas. - Svarbiausia, kad jos giliai paveikė 
mūsų kultūrą ir tai, kaip filmų, meno, komiksų ar televizijos paveikti mes 
suprantame pasaulį.“ 15 

Taigi XX a. pabaigoje dėl griežto mokslo ir kultūros atskyrimo per iškil- 
mingas šimtąsias psichoanalizės metines Vašingtone buvo pristatomas visiš- 
kai sausas, bekvapis ir beskonis Freudas, apsiribojant tik jo istoriniais, dau- 
giausia (90) angliškai rašytais darbais. Trumpai tariant, iš įvairių gabaliukų 
buvo surinktas visiškai korektiškas ir depresyvios visuomenės kanonus ati- 
tinkantis Freudas."* 


14 Ši peticija, kurią rašiau kartu su Phillipe'u Garnier, buvo spausdinama leidinio Les Carnets de la 
psychanalyse, nr. 8, 1997. Apie polemikas šia tema žiūrėti Le Monde 1996, birželio 14 d. 

45 Pokalbis su Patricku Sabatier, Libėration, 1998, spalio 26 d. 

46 M. Roth (red.), Freud, Conflict and Culture. Essays on his Life, Work and Legacy, New York, Knopf, 
1998. 

Tuo pačiu metu buvo aršiai užpultos ir tariamos humanitarinių mokslų 
diskurso skelbiamos „apgaulės“. 

1996 m. amerikiečių fizikas Alanas Sokalas, norėdamas susiimti su 
vienos „postmodernu“ vadinamos teorinės srovės žargonu, iš įvairių gabalų 
sukurpė tekstą, kuriame suabejojo vakarų metafizinei kritikai priimtiniau- 
siomis mokslo tiesomis. Kai jam pasisekė išspausdinti straipsnį su šia srove 
susijusiame žurnale Social Text, spaudai ir susidomėjusiems asmenims jis 
pareiškė, kad tai buvo pokštas, siekiant demaskuoti vadinamų humanitari- 
nių mokslų, išdrįsusių pasinaudoti tiksliųjų mokslų koncepcijomis, be jokio 
supratimo apie jas, reliatyvizmą.!? Tai sukėlė skandalą. Triumfo pastūmėtas 
Sokalas Prancūzijoje kartu su belgų fiziku Jeanu Bricmont išspausdino vei- 
kalą, kuriame daug prancūzų autorių pavadino apgavikais, iš jų ir Jacgues'ą 
Lacaną, Gilles Deleuze'ą, Fėlixą Guattari, Michelį Serres'ą ir kitus.'4 

Ši knyga įdomi tuo, kad priešindami reliatyvizmui tariamai racionalų 
mokslinį diskursą, abu mokslininkai kūrė žargoną, lygiai taip pat nesupran- 
tamą kaip ir tas, kurį jie peikė. 

Jau pirmojo skyriaus pirmuosiuose keturiolikoje puslapių įvykdoma egze- 
kucija Lacanui, jis labiau nei kiti mąstytojai kaltinamas tuo, jog kalba apie 
teorijas neturėdamas apie jas jokio supratimo, jog neteisėtai importuoja moks- 
lines sąvokas, demonstruoja paviršinę erudiciją ir jaučia pasitenkinimą mani- 
puliuodamas beprasmiais sakiniais. 

O norėdami pagrįsti savo teiginius Sokalas ir Bricmont remiasi išties pro- 
blemišku Lacano tekstu. Kalbama apie paskaitą, skaitytą 1966 m. spalį per 
Richardo Macksey, Eugenio Donato ir Renė Girardo organizuotą simpoziumą, 
vykusį Johnso Hopkinso universiteto Klasikinių kalbų centre, kur dalyvavo 
ir Lucienas Goldmannas, Jacgues'as Derrida, Tzvetanas Todorovas, Jeanas 
Pierre'as Vernant ir kiti. Patekęs į tokią struktūralizmo šventę, kur pirmą kartą 
susirinko geriausi amerikiečių ir prancūzų universitetų dėstytojai, Lacanas 
labai jaudinosi, kad turės kalbėti tokiai auditorijai, ir „sukomponavo“ savo 
tekstą. Nekalbėdamas angliškai paskaitą sugalvojo parašyti (o svarbiausia ir 
perskaityti) Shakespeare'o kalba. Jam pagelbėti buvo paskirtas padėjėjas, jau- 
nas filosofas Anthony's Widenas, kuris simpoziumo metu netrukus sudejavo 
iš skausmo: jam buvo pavesta „išversti“ susijaudinusio oratoriaus, kalbančio 
tai prancūziškai, tai „angliškai“, kalbą... 


* Reliatyvizmas yra toks kritinis požiūris, kurio esmė sistemiškai priversti suabejoti jau priim- 
tomis tiesomis, net nepaneigiamais faktais, kad galėtų jiems priešinti mintį, jog kiekviena tiesa 
yra konstruojama priklausomai nuo dominuojančios kultūros. Artima revizionizmui ši srovė gali 
nuvesti iki absurdo. Įkvėpimo semiasi kritinėse ir dekonstruktyviose filosofijos, antropologijos ir 
psichoanalizės tezėse. 

"8 Alan Sokal ir Jean Bricmont, Impostures intellectuelles, Paris, Odile Jacob, 1997. 

1970 m. ši keista kalba buvo publikuota (angliškai) Baltimorės kolokviumo 
aktuose kaip parafrazė to, ką abiem kalbomis pasakė kalbėtojas. Jai buvo duo- 
tas beprasmis pavadinimas „Of Structure as an Inmixing of an Otherness Pre- 
reguisite to Any Subject Whatever“ (Apie struktūrą kaip apie kitumo, einan- 
čio prieš bet kokią subjekto mintį, kad ir kokia ji būtų, imiksaciją'*?). Origi- 
nalaus šios paskaitos teksto niekas nėra skaitęs ir šiandien nė vienas rimtas 
mokslininkas ja nesiremia, nors joje galima rasti keletą gražių pamąstymų 
apie laiką, mirtį ir Baltimorės vaizdus priešaušryje... 

Kilusi diskusija buvo neįtikėtina: klausytojai kritikavo ne Lacano paskaitą, 
bet visus jo veikalus ir tai, kaip jis naudojasi logika ir matematika. 

Sokalas ir Bricmont savo knygoje šią paskaitą pateikia kaip pavyzdį. 
Manydami, kad skelbtas tekstas yra reikšmingas (taigi „apgavystė“) lakaniš- 
kasis žingsnis, išvertė jį iš anglų į prancūzų kalbą, kad galėtų cituoti šešis kar- 
tus po keturiolika eilučių. Po to pareiškė, kad Lacanas šiame tekste išplėtojo 
„pirmą kartą viešai savo topologijos tezes“. Tai buvo grubi klaida: pernelyg 
užimti klaidų paieškomis abu autoriai nesugebėjo nei pasirinkti, nei deramai 
įtraukti į savo kontekstą veikalo, kurio nemokėjo nei skaityti, nei kritikuoti. 

Lacanas domėjosi topologija jau nuo 1950 m. ir ne Baltimorėje, o 1965 
m. savo paskaitoje „Mokslas ir tiesa“? pakeitė kryptį ir pirmą kartą naujai 
išdėstė savo mintis, kurias jau galima pavadinti „topologinėmis“. 

Nepaisydami to, jog neproporcingai daug vietos skyrė beprasmiam teks- 
tui, atsiradusiam iš neįtikėtinos kalbos, Sokalas ir Bricmont, tęsdami klaidų 
paieškas, pervertė iš anglų į prancūzų kalbą fragmentą iš Lacano 1959 m. 
seminaro (apie Hamletą).*! Nieko nežinodami apie Lacano veikalus, jie netei- 
singai tvirtino, kad prancūziška teksto versija neegzistuoja: akivaizdu, kad jie 
nežinojo, jog egzistuoja mašinraštinė versija. Beje, ir bibliografijoje minimas 
angliškas pavadinimas yra klaidingas. 

Tokiomis aplinkybėmis Sokalas ir Bricmont, nesugebėdami įvertinti Lakano 
požiūrio į topologiją ir matematiką, nepastebi nei aiškių Lacano aklaviečių, 
nei tikrojo jo genijaus, netikriems tekstams priskiria klaidas, po to perskaito 
tikrų tekstų fragmentus tariamos apgavystės šviesoje. Jie apibendrina, kad 
šis apgavikas yra „pasaulietinio misticizmo“ pranašas arba dar geriau - 
naujos religijos kūrėjas. Skaitant tokį veikalą, kur tekstų manipuliavimas ir 
neišmanymas leidžia sufabrikuoti įsivaizduojamas apgavystes, turime teisę 
paklausti, kas gi yra tikrieji apgavikai. 


49 The Structuralist Controversy. The Languages of Criticism and the Sciences of Man, Baltimore, The 
Jonhs Hopkins University Press, 1970, p. 186-200. 

50 Jacgues Lacan, Ėcrits, Paris, Seuil, 1966. 

15! Jacgues Lacan, Le Sėminaire. Livre VI, 1958-1959. Le Dėsir et son interprėtation, nespausdintas. 

Tokioms scientistinėms kalboms, kurios peni mąstymo policinio norminimo 
didžiausius kraštutinumus, reikia priešinti visiškai kitokį mokslą: ne Mokslą, 
kuris suvokiamas kaip dogminė abstrakcija ir užima Dievo ar represinės teolo- 
gijos vietą, o griežtai organizuotus mokslus, įsitvirtinusius istorijoje ir suskirs- 
tytus pagal žinių produkavimo būdus. Pradedant Galilėjumi mokslas buvo 
apibrėžiamas kaip dėsnių, valdančių gamtos procesus, pažinimas, vėliau atsi- 
rado kitokių požiūrių, kuriems bendra tai, kad jie išvadavo žmogiškosios 
tikrovės nagrinėjimą nuo iš seno dominavusių vadinamų dieviškų mokslų, 
pagristų Apreiškimu. Todėl pradedant XVIII a. atsiranda daug sričių, taikan- 
čių skirtingo pobūdžio žinias, kurias galima suskirstyti į tris šakas: formalieji 
mokslai (logika ir matematika), gamtos mokslai (fizika, biologija) ir humani- 
tariniai mokslai"? (sociologija, antropologija, istorija, psichologija, kalbotyra, 
psichoanalizė). 

Formalieji mokslai pagrįsti gryna spekuliacija, gamtos mokslai turi ir for- 
malųjį ir eksperimentinį komponentą. Pirmųjų objektas yra pačių sudarytas, 
o antrieji turi išorinį, empirinius duomenis atitinkantį objektą. O humanitari- 
niai mokslai skiriasi nuo dviejų pirmųjų tuo, kad jais siekiama suprasti indi- 
vidualų ir kolektyvinį elgesi pagal tris pamatinius kriterijus: subjektyvumą, 
simboliškumą, reikšmingumą. 

Tačiau, kaip jau minėjome diskutuodami apie smegenis ir mąstymą, huma- 
nitariniai mokslai svyruoja tarp dviejų požiūrių. Vienu siekiama sunaikinti 
bet kokią subjektyvumo, simboliškumo ar reikšmingumo formą, o vieninteliu 
žmogiškosios tikrovės modeliu laikomi fizikiniai cheminiai, biologiniai arba 
kognityviniai procesai; kitas, priešingai — gina šias tris kategorijas, kaip uni- 
versalias struktūras. Vienu žmogus vertinamas kaip mašina, kitu siekiama 
atskleisti žmogaus sudėtingumą, atsižvelgiant ir į biologinį kūną, ir subjek- 
tyvų elgesi intencionalumo arba egzistencinės patirties terminų (fenomenolo- 
gija) pagalba, arba simboliškumo procesų (psichoanalizė, antropologija), kur 
pasąmonės mechanizmai postuluojami subjektui pačiam nesuvokiant, inter- 
pretavimo pagalba. 

Tačiau šis gamtos mokslų ir mokslų apie žmogų atskyrimas nereiškia, kad 
tarp jų yra visiškas nepralaidumas. Gamtos mokslai dažnai nagrinėja indivi- 
dualius klausimus, o humanitariniai mokslai gali naudotis formaliaisiais ar 
eksperimentiniais komponentais, būdingais kitoms dviem mokslų šakoms. 

Tarp kitko, kaip jau matėme cerebrinių mitologijų atveju, nė vienas moks- 
las nėra apsaugotas nuo nukrypimų, būdingų iracionaliam požiūriui. 


* Šiandien daugiau sakoma socialiniai mokslai, kad būtų galima nurodyti humanitarinius moks- 
lus ir skirti žmogaus mokslus, kurie įtraukia subjektyvumo matmenį, ir tuos kurie ji atmeta. Taip 
pat galima suskirstyti mokslus į dvi šakas: gamtos mokslai, kultūros mokslai. Apie tai skaitykite 
Max Weber, Essais sur la thėorie de la science (Tūbingen, 1951), Paris, Plon, 1965. 

Nesename veikale"? Gilles Gastonas Grangeris atskleidžia tris mokslo isto- 
rijai būdingus iracionalumo modalumus. Pirmasis pasireiškia, kai mokslinin- 
kas susiduria su kliūtimi - dogmatiškų, varžančių ir tuščių doktrinų visuma, 
valdančia epochos mąstymą. Tada jis turi įvesti naują modelį ir priversti 
suabejoti dominuojančiu, pasitelkdamas neįprastas temas arba pažvelgdamas 
į mokslo objektus visiškai naujai. Pavyzdžiui, į pasąmonę, pamišimą, bepro- 
tybę, moteriškumą, sakralumą, trumpiau tariant, į visa tai, ką Georges'as 
Bataille vadina heterogeniškumu arba prakeiktąja puse. Pasinaudojus iracio- 
nalumu galima vėl atgaivinti protą ir leistis užkariauti kito racionalumo. 

Antrasis modalumas pasireiškia tuomet, kai mąstymas sustingsta į dogmą 
arba pernelyg varžantį racionalumą. Tuomet mokslas turi stumtis pirmyn 
prieš savo paties valią, kad pasiektų įtikinamesnių rezultatų. Neatmesdamas 
racionalumo jis pratęsia kūrybinį aktą, kuriam atsirasti įkvėpė naujų jėgų. 

Trečiasis atsiranda, kai racionalumas sąmoningai svetimas mokslininkų 
ar kūrėjų mąstymo būdui. Tuomet mėginama šlietis prie netikrų mokslų ir 
požiūrių, sistemiškai atmetant dominuojančias žinias. Todėl sugrįžtama prie 
magijos ir religijos, siejamos su tikėjimu tuo, kas yra aukščiau, ar į nevaldomo 
ego galią. 

Šie trys iracionalumo modalumai būdingi visiems mokslams, jų yra ir psi- 
choanalizės istorijoje. Tačiau Freudas visuomet laikėsi dviejų pirmųjų. 

Pirmajam momentui būdingas suvedžiojimo teorijos atsisakymas. 
1887-1900 m. Freudas sukonstruoja naują seksualumo teoriją. Bendraudamas 
su Fliessu Freudas susipažįsta su biologiniu iracionalumu ir prieš įvesdamas 
kito racionalumą imasi pačių keisčiausių savo epochos teorijų. 

Vėliau 1920-1935 m., kai doktrina jau buvo įtvirtinta, jis įvedė į psicho- 
analizės racionalumo šerdį abejonę, kad nugalėtų jai iš vidaus grėsusį pozi- 
tyvizmą. Šis antrasis iracionalumo modalumas atsiranda pirmiausia mirties 
potraukio hipotezėje, kuri pakeičia visą jo mąstymo sistemą, o vėliau pasireiš- 
kia debatų apie telepatiją“* forma. Tuomet Freudas pereina prie spekuliatyvaus 
iracionalumo, kuris vėliau jį atvedė prie kitų atradimų. 

Mirties potraukio sąvoka kliniškai leidžia paaiškinti, kodėl subjektas pasą- 
moningai nuolat atsiduria skausmingose, ekstremaliose ar traumuojančiose 
situacijose, kurios primena ankstesnius potyrius. Antropologiniu požiūriu ji 
gali būti panaudota civilizacijos, nuolat susiduriančios su savęs naikinimo 
principais, negalavimo esmei apibrėžti. Nusikaltimai, barbariškumas, genoci- 
das - tai aktai, kurie yra pačios žmonijos dalis, žmogaus savastis. Kadangi tai 


353 Gilles Gaston Granger, L'Irrationel, Paris, Odile Jacob, 1998. 

15 Terminą 1882 m. sukūrė anglų psichologas Frederickas Myersas (1843-1901), norėdamas įvar- 
dyti minties perdavimą per atstumą (ar minties transmisiją), galimą tarp dviejų psichinį ryšį 
turinčių asmenų. 

įrašyta žmonių giminės šerdyje, jų apraiškų negalime išvengti nei individua- 
lioje kiekvieno subjekto, nei visuomeninės grupės veikloje, net jei būtų mėgi- 
nama jas išrauti tariamo išorinio žmogaus gyvuliškumo vardu. Garsusis Bert- 
holto Brechto terminas „šlykštus gyvulys“ atėjo ne iš gyvūnų pasaulio, bet iš 
paties žmogaus, apsėsto vienintelės mirties potraukio jėgos, pačios akliausios, 
labiausiai kompulsyvios ir labiausiai užvaldančios. 

Kitaip sakant Eichmannas Jeruzalėje nėra žmogiškumo neturintis monst- 
ras, o subjektas, kurio normalumas ribojasi su pamišimu. Todėl ir kyla siau- 
bas, kai girdi jį sakantį, kad smerkia nacių sistemą, tačiau dar kartą pakartoja 
savo priesaiką tai pačiai sistemai, kuri jį pavertė bjauraus nusikaltimo sąmo- 
ningu ir paslaugiu įrankiu.!“* Stebėdami proceso vaizdus, gerai matome, kad 
jei blogio banalybė"“* ir egzistuoja, kaip tvirtina Hannah Arendt, tai ji reiškia 
ne įprastą elgesį, o žudikišką beprotybę anapus normos ribų. Nėra nieko 
labiau artimo patologijai, kaip iki kraštutinumo išpuoselėtas normos kultas. 
Puikiai žinoma, kad dažnai labiausiai pamišėliški, nusikalstami ir iškrypėliški 
poelgiai išlenda išorėn pačiose normaliausiose šeimose. 

Šiuo atžvilgiu Freudo konceptualumas daug geriau nei Arendt paaiškini- 
mai leidžia suvokti tokio Eichmanno logiką.“ Kaip pabrėžia Claude'as Lanz- 
mannas, ne bet kas gali tapti pamišėliu, kaip ir ne bet kas gali tapti naikin- 
toju: „Eichmannas, be abejo, nebuvo smulkus valdininkėlis. Jo uolumas prieš 
žydus buvo beribis. Jis puikiai žinojo, kad daro neįtikėtino masto nusikalti- 
mus. Visada galima pasakyti, kad blogis banalus, kad nėra nieko banaliau 
nei traukiniai, kuriais gabenamos aukos. Tačiau nusikaltimo organizatoriai ir 
vykdytojai suvokė ekstraordinarinį pobūdį to, ką jie daro.“158 

Eichmanno pamišimas — nacių, besinaudojančių mokslu kaip kliedesiu, 
kuriam suteikiama griežtos normos išorė, mąstymo atvaizdas. Nacių pasau- 
lyje viskas atrodo suderinta, teisinga, logiška, padoru, tvarkinga, racionalu. 
Labiausiai pažengusio mokslo vardu, vienos moderniausių technologijų 
pagalba genocidui talkinti įgyvendinama įspūdingiausia normos inversija, 
kokią tik galima įsivaizduoti, nes ji turi normos išvaizdą. Ir visiškai nesvarbu, 
kad pastaroji neturi jokio ryšio su simboliškumo tvarka, kadangi tokiame 
pasaulyje svarbiausia yra proto naikinimą paversti norma. Tokia logika paaiš- 
kina Eichmanno ir jo vadų naikinimo „kančias“: 1944 m. jie labiau rūpinosi, 
kaip racionaliai paaiškinti žydų naikinimą, o ne kaip laimėti karą prieš Sąjun- 
gininkus.*? 


“5 Žiūrėti Rony Braumanno ir Eyalio Sivalio filmą Specialistas. 

*6 Hannah Arendt, Eichmann ū Įėrusalem. Rapport sur la banalitė du mal (1963), Paris, Gallimard, 1966. 
17 Taip pat žr.: Jacgues Lacan. „Kant avec Sade“ (1963), leidinyje Ėcrits, cit. veik., p. 765-790. 

158 Claude Lanzmann, L'Evėnement, nr. 753, 1999, balandžio 8-14 d., p. 92. 

19 Žr.: Raul Hilberg, La Destruction des Juifs d'Europe (1985), Paris, Fayard, 1988. 

Būtent šį destrukcijos impulsą, kurį sustiprina gamtos jėgų technikos įval- 
dymas, turi galvoje Freudas, 1929 m. baigdamas savo veikalą Civilizacijos 
negalavimas perspėjamu sakiniu: „Žmonės, siekdami įvaldyti gamtos jėgas, 
šiandien nuėjo taip toli, kad jų pagalba gali lengvai vieni kitus sunaikinti, 
Jie tai puikiai žino, ir iš dalies tai paaiškina jų dabartinį sujudimą, nelaimės 
jausmą, nerimą.“ 190 

Psichoanalizės ir jos ištakų istorijoje telepatija priskiriama okultinių reiški- 
nių kategorijai, ji kilusi iš neospiritualizmo judėjimo, suvienijusio stebuklada- 
rius, filosofus, magus ir mistikus, prasidėjusio XIX a. kaip reakcija į to meto 
Vakarų šalių universitetuose dėstomų dalykų pozityvizmą. Buvo siekiama į 
populiarų sinkretizmą, propaguojamą skirtingų sektų, sujungti temas, ben- 
dras Rytų ir Vakarų religijoms. Šio judėjimo tikslas buvo reabilituoti vadina- 
mas okultines arba vadinamų oficialiųjų mokslų ir bažnyčios instituciją turin- 
čių religijų atmestas žinias. 

Tačiau, nors ir susiformavusi atskirai nuo oficialiojo pažinimo, psichoana- 
lizė jėgų semiasi ne iš šio okultinio ar atmestų žinių naujo įvertinimo, bet iš 
racionalaus kažkada marginalizuotų reiškinių, pavyzdžiui, sapnų, pažinimo. 
Dėl šios priežasties visai suprantamas Freudo susižavėjimas telepatija.'*! Tai 
lyg kažkoks mokslui nepasiduodantis likutis, dėl jo Freudas polemizuoja tai 
su Ferenciu, tai su Jonesu. Kalbėdamas su pirmuoju, kurio tikėjimas, kad 
egzistuoja minčių transmisija, buvo tvirtas kaip plienas, Freudas nuolat kei- 
čia nuomonę, o baigdamas paaiškina šį reiškinį naudodamasis psichoanalizės 
koncepcijomis: jis jį įvardija kaip „minties perkėlimą“ ir mano aiškinąs racio- 
naliai. O kalbėdamas su Jonesu, kuris prašo Freudo atsisakyti polinkio į okul- 
tizmą ir taip išgelbėti doktriną nuo kaltinimų šarlatanizmu, tvirtina atsisakan- 
tis apriboti psichoanalizę pernelyg pozityvistiniu požiūriu. 

Šis blaškymasis rodo, jog Freudas laikėsi tik dviejų pirmųjų iracionalumo 
modalumų. Mat jo doktrina turi pirminį paktą, siejantį psichoanalizę su švie- 
timo filosofija, o kartu ir su protu grindžiamu subjekto apibrėžimu. 

Visai kitoks nei šis požiūris trečiasis iracionalumo modalumas psichoana- 
lizės istorijoje pasirodo dar Freudui būnant gyvam, kai psichoanalizė sugrįžta 
prie praktikų, neigiančių ir atsiradimo pakto galiojimą, ir jo anuliavimą. Šis 


160 Sigmund Freud, Malaise dans la civilisation (Vienne, 1930), Paris, PUE, 1971, p. 107. Antrasis ver- 
timas pasirodė pavadintas Malaise dans la culture, O.C., XVIII, Paris, PUE, 1994, p. 245-333, 

*! Freudo tekstai apie telepatiją ir okultizmą: Sigmund Freud, „Psychanalyse et tėlėpathie“ 
(1921), O.C., XVI, Paris, PUF, 1991, p. 99-119; „Rėve et tėlėpathie“ (1922), taip pat p. 119-145; 
„Rėve et occultisme“, leidinyje Nouvelles Conferences d'introduction ė la psychanalyse (1933), O.C., 
XIX, Paris, PUE 1995, p. 83-269, pavadinimu Nouvelle Suite des legons d'introduction ū la psychana- 
lyse. Ta pačia tema skaityti Wladimir Granoff, Jean-Michel Rey, L'Occulte, objet de la pensėe freu- 
dienne, Paris, PUE, 1983. Geriausias yra Jacgues'o Derrida komentaras „Tėlėpathie“ (1981), leidi- 
nyje Psychė. Invention de Vautre, Paris, Galilėe, 1987, p. 237-271. 

reiškinys šiandien pastebimas kai kuriose psichoterapijos mokyklose, atsisa- 
kiusiose racionalaus psichikos aiškinimo minties. 

Jei remsimės tuo, kas pasakyta aukščiau, atrodo, kad psichoanalizė yra tik- 
rai mokslas apie žmogų. Ir nors Freudas visuomet linko įtraukti ją į gamtos 
mokslus, jis niekuomet neperšoko nė vienos pakopos ir galų gale išplėtojo 
labiau spekuliatyvų modelį, galintį atspindėti koncepcijas tiesiogiai nesusiju- 
sias su klinikine patirtimi. Šį modelį jis pavadino metapsichologija, kaip nuo- 
rodą į metafiziką, filosofijos šaką, nagrinėjančią spekuliatyvines temas, būtį 
ar sielos nemirtingumą. Į metapsichologiją, be kita ko, Freudas įtraukė pasą- 
monę, impulsus, išstūmimą, narcisizmą, ego, id. 

Būtent todėl naujoji pasąmonės doktrina atitrūko nuo klasikinės psicho- 
logijos. Tai ar nederėtų, užuot kaltinus Freudą, kad jis atsisakė mokslo ar 
nieko neišmanė apie filosofiją, verčiau pasistengti suprasti, kokiu būdu meta- 
fiziką jis išverčia į metapsichologiją, kuriai randa ir interpretavimo sistemą, 
leidžiančią dekonstruoti'“? monoteistinės religijos ir vakarietiškos visuomenės 
pamatinius mitus? „Galima būtų iškelti sau uždavinį, - rašė jis, - laikantis šio 
požiūrio suskaidyti mitus, susijusius su rojumi ir prigimtine nuodėme, su blo- 
giu ir gėriu, nemirtingumu ir t.t., ir išversti metafiziką į metapsichologiją.“18 
Plati programa. 


2 Terminą dekonstrukcija įvedė Jacgues'as Derrida. Žr.: šios knygos trečios dalies 4-ą skyrių. 
19 Sigmund Freud, La Psychopatologie de la vie guotidienne (1905), Paris, Gallimard, 1997. 

Tragiškas žmogus 


Dėl savo metapsichologinių ambicijų psichoanalizė įgijo specifinį statusą. 
Būtent jis leidžia supriešinti tragišką žmogų, tikrąjį šiuolaikinės sąmonės išban- 
dymą, su elgesio žmogumi, apgailėtinu scientistiniu sutvėrimu, sutvertu sme- 
genų-mašinos šalininkų. Šiam mokslininko megalomano padarytam mons- 
trui psichoanalizė priešina Viktoro Frankenšteino, subjekto su jo sapnais ir 
utopijomis, kurio žudikiškas aistras riboja įstatymo sankcijos, likimą. 

Tokią tragiško žmogaus struktūrą turi Edipas ir Hamletas. Sofoklio tironas 
priima savo likimą kaip bausmę, kuri jį padaro kitu nei jis yra, Shakespeare'o 
princas jį slepia giliai viduje, kaip to paties pasikartojimo figūrą. Atskleidimo 
tragedija, viena vertus, ir slopinimo drama, kita vertus: „Antikos herojus 
Edipas, - rašo Jeanas Starobinskis, — simbolizuoja pasąmonės universalumą, 
suvokiamą kaip likimas, o modernus herojus Hamletas parodo nuodėmingo 
subjektyvumo atsiradimą, sutampantį su epocha, kurioje pradeda irti tradici- 
nis Kosmo įvaizdis.“1*4 

Jei Freudas būtų likęs priklausomas nuo neurofiziologinio modelio, jis 
nebūtų suaktulinęs didžiųjų literatūrinių mitų ir sukūręs žmogaus elgesio te- 
orijos. Kitaip sakant, jei Freudas nebūtų naujai interpretavęs pamatinių pasa- 
kojimų, Edipas taip ir būtų likęs fikciniu personažu, o ne universaliu psichi- 
kos veiklos modeliu: nebūtų nei Edipo komplekso, nei vakarietiško edipiško 
šeimos organizavimo. Taip pat, jei Freudas nebūtų atradęs mirties potraukio, 
mes, be abejo, nesuvoktume tragiškų istorinių tikslų, su kuriais turi sugebėti 
susitaikyti moderni sąmonė, pasirinkimo. O psichologija būtų pasiklydusi 
hedonistiškai garbindama tapatybės galią, kad prastumtų į priekį visiškai 
ramų ir „teisingą“ subjektą, uždarytą fizikinės cheminės psichikos modelyje. 

Vienas svariausių prieš Freudo sistemą nukreiptų argumentų, kuriuos 


* Jean Starobinski, „Hamlet et Freud“, Ernesto Joneso leidinyje Hamlet et Oedipe (Londres, 1948), 
Paris, Gallimard, 1967. 

pateikia Karlas Popperis ir jo pasekėjai, yra jos nefalsifikuojamas, nepatikri- 
namas, nepaneigiamas pobūdis. Negalėdama išjudinti savo pačios pamatų, 
psichoanalizė neatitinka kriterijų, kurie leistų jai patekti į mokslų pasaulį.!65 
Tokia analizė viliojanti, bet ribota. Ji remiasi prielaida, jog egzistuoja neginči- 
jama priešprieša tarp mokslo ir pseudomokslų. Tačiau toks atskyrimas neleidžia 
pamatyti nei ryšių, siejančių mokslą su scientizmu; nei iracionalių nukry- 
pimų; nei racionalių žinių, kurių įgijimo metodai artimi mokslo metodams, 
statuso; nei subjektyvumo įterpimo į mokslų apie žmogų dirvą. 

Kitaip sakant, norint suprasti, ką galima pavadinti racionalumu psicho- 
analizėje, reikia atitolti nuo šios prielaidos ir parodyti, kad teorijos moks- 
liškumo kriterijus priklauso nuo jos gebėjimo sudaryti naujus aiškinamuo- 
sius modelius tiek, kiek ir nuo pastovaus sugebėjimo nuolat perinterpretuoti 
senus modelius, remiantis įgyta patirtimi. 

Freudas nuolat taisydavo savo konceptus. Remdamasis savo klinikine 
patirtimi — daugiausiai gydant moteris - jis ne tik modifikavo seksualumo 
teoriją, bet ir iš pagrindų pakeitė visą savo doktriną, pereidamas nuo pirmojo 
topinio požiūrio (sąmonė, pasąmonė, priešsąmonė) prie antrojo (ego, super- 
ego, id), o vėliau nukaldamas mirties potraukio sąvoką. 

Psichoanalizės, kaip mąstymo sistemos, dėka atsirado skirtingos teorinės 
srovės, kurios buvo didelių jos taisymų išraiška. 

Nors visos šios srovės!“, teigiančios, jog remiasi klinikiniu metodu (psi- 
choanalize), pagrįstu gydymu kalbėjimu, ir teorija, bendrai nurodančia seksu- 
alumą, pasąmonę ir perkėlimą, priklauso froidizmui, skirtumai tarp šių kryp- 
čių yra labai svarbūs. Jie žymi, kaip psichoanalizės istorija yra susipynusi 
su vėlesnėmis šios originalios Freudo sukonstruotos doktrinos interpretaci- 
jomis. Būtent todėl, kad pagimdė visas šias sudedamąsias dalis, froidizmas 
produkavo ir dogmą, ir jos kritikos sąlygas, oficialiąją istoriografiją, pagrįstą 
savo pačios kilmės idealizavimu (mokytojo pradininko garbinimu), ir moks- 
linę istoriografiją, gebančią dogmą peržiūrėti. Pagaliau, kaip ir visi kiti moks- 
liniai atradimai, šis sukėlė pasipriešinimą, konfliktus, neapykantą ir revizio- 
nistines nuotaikas. Pats karščiausias antifroidizmas - nuo Grūnbaumo iki 
Swaleso - taip pat yra froidizmo produktas. 


Klasikinis froidizmas - tas, kurį išplėtojo Freudas Vienoje - remiasi dvigubu 
Edipo ir Hamleto modeliu: pasąmoninga kraujomaišos ir nusikaltimo trage- 
dija, besikartojančia nuodėmingos sąmonės dramoje. Šios konfigūracijos šer- 


15 Karl Popper, Conjectures et rėfutations, cit. veik. Popperis psichoanalizę prilygina marksistinei 
istorijos teorijai ir Alfredo Adlerio individualiajai psichologijai. 

16 Dictionnaire de la psychanalyse, cit veik., išvardytos šešios didžiosios mokyklos: annafroidizmas, 
kleinizmas, Ego Psichology, Nepriklausomieji, Self Psychology, lakanizmas. 

dyje pamatinę vietą Freudas suteikia patriarchatui. Nors žino, jog jo amžius 
baigiasi. 1912 m. veikale Totemas ir tabu Freudas teigia, kad edipinės šeimos 
teorija yra pagrįsta mintimi, kad galima simboliškai atgaivinti negrįžtamai 
smukusią tėvystę. Freudo tėvas, kaip koks Wagnerio Votanas, yra kylančios 
moterų emancipacijos galios sugniuždyta ir sutriuškinta figūra. 

Kitaip nei Bachofenas ir Weiningeris, Freudas niekada nepasidavė anti- 
feminizmui. Nepriešindamas praeities ir dabarties, „gerojo patriarchato“ ir 
galimų visuomenės feminizacijos, vadinamos „matriarchatu“, pavojų, tėvo 
tironijos žlugimą jis laiko būtina demokratinės visuomenės atsiradimo sąlyga. 
Šiai tezei iliustruoti pasiskolina iš Darwino laukinės ordos mitą. Štai jo esmė. 
Primityviaisiais laikais žmonės gyveno mažomis ordomis, kiekvienas paklus- 
damas vieno pasisavindavusio pateles patino despotiškai galiai. Vieną dieną 
genties sūnūs sukilę prieš savo tėvą sunaikino laukinės ordos karaliavimą. 
Ėmęsi kolektyvinio smurto akto jie užmušė tėvą ir suvalgė lavoną. Tačiau po 
žmogžudystės ėmė atgailauti ir išsižadėjo savo piktadarystės, o vėliau įvedė 
naują visuomeninę tvarką, įvesdami egzogamiją, kraujomaišos draudimą ir 
totemizmą. Šis modelis būdingas visoms religijoms, monoteizmui taip pat. 

Freudas sako, kad Edipo kompleksas yra ne kas kita kaip išraiška dviejų 
išstumtų troškimų (kraujomaišos troškimas ir troškimas nužudyti savo tėvą), 
būdingų dviem totemizmo tabu: kraujomaišos draudimas ir draudimas 
žudyti tėvą-totemą. Taigi jis yra universalus, nes reiškia du didžiuosius bet 
kurios žmonių visuomenės pamatinius draudimus. 

Kitaip sakant, Freudas antropologijai pateikia dvi temas: dorovės įstatymo 
ir kaltės. Vietoje kilmės realus aktas: būtina žmogžudystė. Vietoje kraujo- 
maišos siaubo - simboliškumo aktas: draudimo perkėlimas. Taigi kiekviena 
visuomenė pagrįsta karalžudyste ir gali išsilaisvinti iš žudikiškos anarchijos, 
jei po žmogžudystės ateina sankcija ir susitaikymas su tėvo simboliu. 

Todėl knygą Totemas ir tabu galima skaityti greičiau kaip politinę, o ne atro- 
pologinę. Joje pateikiama demokratinės galios teorija, pagrįsta trimis būtiny- 
bėmis: įkuriamasis aktas, įstatymo įvedimas, despotizmo atsisakymas.!*? 


Tarpukarį klasikinį Edipo modelį peržiūrėjo Melanie Klein ir anglų mokykla. 
Froidiškosios patriarchalinės šeimos koncepcijos, kur tėvo tironiškumo jau 
nebebuvo, įkandin ėjo kleiniškoji šeimos organizavimo vizija, iš kurios tėvas 
buvo tam tikra prasme pašalintas. 1924 m. Karlas Abrahamas peržiūrėjo 
Freudo teoriją apie seksualumo raidos pakopas ir įvedė mintį, kad subjektas 
modeliuojamas per savo įsivaizduojamus santykius su objektais. Taip buvo 
nutiestas kelias radikaliam froidiškojo požiūrio perversmui. Užuot aiškinus 
subjekto vystymąsi biologinėmis pakopomis, buvo siekiama atskleisti, kaip 


17 Žr.: Eugėne Enriguez, De la horde ž VĖtai, Paris, Gallimard, 1983. 

organizuojama ankstyvoji vaizduotės veikla pagal santykių su objektu tipus. 

1934 m. Melanie Klein visą klinikinę Freudo patirtį sutelkė į pačius objek- 
tus, išgyvenamus kaip gerus ar blogus, gluminančius ar tenkinančius, perse- 
kiojančius ar vertinančius ir t.t. Šiuo mostu vaikų psichoanalizę ji ištraukė iš 
auklėjimo srities, o suaugusiųjų - iš neurozės sferos. Ji neanalizavo vaikų per 
jų tėvus, kaip kad Freudas, ir neatsisakė gydyti vaikų iki 4 metų amžiaus, 
kaip to reikalavo Anna Freud, Melanie Klein tiesiog griovė visus barjerus, 
draudžiančius tiesioginį priėjimą prie vaikiškos pasąmonės. Ji sukūrė vaikų 
psichikos žodinei ir nežodinei veiklai reikalingą aplinką: žaislai, gyvūnai, 
kamuoliai, rutuliukai, pieštukai, plastilinas, maži baldai ir t.t. 

Freudas pirmasis atrado žmoguje išstumtą vaiką, o Melanie Klein pirmoji 
atskleidė, jog vaikas jau nešiojasi išstumtą kūdikį. Archajiško ryšio su motina 
nagrinėjimas leido geriau suvokti psichozių kilmę, kurios paprastai kyla 
dėl destruktyvaus susiliejimo su motinos kūnu, išgyvenamo kaip persekio- 
jantis objektas. Klasikiniam Edipo modeliui Klein pasekėjai priešina ikiedi- 
pinį modelį, grąžinantį nerimastingą didžiosios simbiozės su motina visatą: 
laukinį pasaulį, neprieinamą įstatymui, valdomą ne tėviško despotizmo, bet 
motiniško chaoso žiaurumo. 

Taigi po Freudo tragiško žmogaus, draskomo neurotinių konfliktų ir porei- 
kio susitaikyti su nuodėminga sąžine, atėjo Klein tragiško žmogaus vizija: 
subjektas ties pamišimo riba, iš vidaus draskomas savo paties vaizduotės, 
nors dar neįžengęs į konfliktą su išoriniu pasauliu. 

Nuo 1934 m. tarp klasikinių froidininkų ir kleiniečių prasidėjęs teorinis ir 
klinikinis mūšis labai primena Senųjų ir Moderniųjų ginčus. Freudo sukurtas 
edipiškasis modelis atskleidė amžiaus pabaigos Vienos visuomenės, besikan- 
kinančios dėl savo pačios agonijos, gėdingo juslingumo ir atemporalumo, 
kultą.'“* Ne tik tėvas neteko autoriteto, Habsburgų monarchija grimzdo dėl 
savo arogancijos svorio, be to, atrodė, kad ir moterų kūnams grėsė galingas 
malonumų troškimo proveržis. O šie polinkiai kėlė didelį pavojų sunaikinti 
senąją sąstingio suvaržytą tvarką ir sudarė palankias sąlygas modernios vals- 
tybės institucijai, kurioje tėvo, simboliško darinio, vieta pamažu išnyktų. 

Psichoanalizė atsirado būtent dėl šios tėviškos funkcijos nuosmukio ir 
kartu su Freudu pamėgino bent simboliškai reabilituoti smukusį tėvą naujos 
šeimos teorijos, kurios centre buvo Edipo figūra, pagalba. Ši teorija nėra pra- 
eities garbinimas, ji leidžia atsitraukusiam į privatumą subjektui išsilaisvinti 
iš senosios hierarchijos ir pasiekti laisvę. 

Klein pakeitimams buvo būdinga Anglijos tarpukario visuomenės aplinka 
ir jie atspindėjo jos idealus. Tokioje demokratiškoje aplinkoje, kur moterų 
emancipacija buvo labiau pažengusi nei Vienoje, pamąstymai apie nepapras- 


168 Žr.: Carl Schorske Vienne fin de siėcle (New York, 1981), Paris, Seuil, 1983. 

tai svarbią motinos vietą auklėjant vaikus atrodė svarbesni už vieniškąsias 
pastangas restauruoti hipotetišką tėvo funkciją, kad ir simboliškai. 

Šiuo požiūriu Klein modelis buvo „modernesnis“ nei Freudo ir geriau 
sprendė problemas, kilusias dėl Vakarų visuomenės raidos XX a. antroje 
pusėje. Todėl psichoanalitinio judėjimo kontekstu šis modelis tapo tiek popu- 
liarus, kad tapo netgi pagrindine TPA rekomendacija tiek Europoje (išskyrus 
Prancūziją), tiek Lotynų Amerikos šalyse. Eidama kleinizmo pėdomis anglų 
mokykla įgijo dar didesnės įtakos visame pasaulyje dėl savo pagrindinių 
atstovų, būtent Donaldo Woodso Winnicotto, darbų klinikinės kokybės. 

Kleinizmas apvertė visą psichoanalitinę teoriją remdamasis vaiku, besi- 
grumiančiu su motinos galia, o self Psychology tezės, kurios buvo plėtojamos 
daugiausia Jungtinėse Valstijose, taip pat pradėjo klasikinio froidizmo per- 
žiūrą. Už šių tezių, kurių pėdsakus galime aptikti daugelyje kitų froidizmo 
atšakų, nuodugnų parengimą turėtume būti dėkingi iš Vienos kilusiam ame- 
rikiečių psichoanalitikui Heinzui Kohutui. Kohutas buvo TPA narys, tačiau 
pasipiktinęs didžiųjų psichoanalitikų, kurie gydymą pavertė sustingusiu ritu- 
alu, konservatyvumu, pamėgino suteikti amerikietiškajam froidizmui, nusly- 
dusiam į pragmatizmą ir dogmas, naujos jėgos. 

Perėmęs Vienos tendenciją ir jos kleiniškuosius pakeitimus, jis atrado tre- 
čią kelią —- subjektyvumo sutrikimus vertinti pagal santykių problemas, susi- 
jusias su visuomenės raida. Jo akimis, aš (arba self) tapo visų narciziškų inves- 
ticijų objektu pasaulyje, kur didžiųjų patriarchalinių vertybių žlugimas ska- 
tina idealizuoti individualybę, panirusią į savo atvaizdo stebėjimą. Kilo min- 
tis, jog Narcizo mitas geriau nei Edipo atspindi naująją civilizacijos negalią. 

Kohutas konstatuoja, kad archajiškas subjekto trūkumas atsiranda dėl 
motiniško švelnumo stokos, ir todėl šis nesugeba tinkamai palaikyti santykių 
su kitais. Jausdamasis tuščias jis slepia savo sužalojimą po menkaverčio aš!? 
(savo paties, arba self) išore. Kohuto manymu, subjektas rekonstruoja „gran- 
diozinio aš“ struktūrą per idelizuotą tėvišką imago!"", Šitaip žiūrint Hamletas 
tampa narcizišku herojumi, kurio nusilpęs aš negali pasipriešinti savo atra- 
mos netekusios visuomenės tragedijoms. 

Šis perėjimas nuo Edipo prie Narcizo aiškiai atskleidžia, kaip septinto 
dešimtmečio psichoanalizė siekia išspręsti subjektyvumo, pasidavusio indivi- 
dualizmui ir cheminėms medžiagoms, problemas. Žiūrėdamas į savo atvaizdo 
begalinę nelaimę šios self psichoanalizės tragiškas žmogus buvo galutinė 


'9 Winnicottas kalba apie „netikrą self“ veikale „Distorsion du moi en fonction du vrai ou du faux 
self “ (1960), leidinyje Processus de maturation chez Venfant (Londres, 1960), Paris, Payot, 1970. Psi- 
choanalizės terminais ego yra pasąmonės psichinė instancija, o aš (arba self) yra įsivaizduojama 
savęs reprezentacija sau. Fenomenologijos terminais, tai po ego esanti asmenybės instancija. 

V Imago yra pasąmoninga reprezentacija, leidžianti subjektui sukonstruoti savo santykių su 
tėvais įvaizdį. 

išraiška susirūpinimo savuoju aš, kuris netruko nugrimzti į visuomenės, vir- 
tusios depresijos paradigma, nebūtį. 


Perėmęs kleiniškuosius pakeitimus Jacgues'as Lacanas ir pats siūlė peržiūrėti 
klasikinį Edipo modelį. Jau 1938 m. garsiame straipsnyje apie šeimos kom- 
pleksus!",, jis piešia niūraus vakarietiškos šeimos pasaulio paveikslą, kuriame 
atsispindi socialinės niekšybės, subjektyvi prievarta, konformizmas. Sakra- 
lumo tematika ir antiburžuazinis nihilizmas, įkvepiantys jo plunksną nesu- 
kliudė jam skeptiškai vertinti Spalio revoliucijos. Komunistų pastangas panai- 
kinti šeimą jis laikė pražūtingomis. Tokia utopinė idėja, jo manymu, kėlė 
didesnį autoritarizmo pavojų nei šeimos įteisinimo reikalavimas. 

Karo išvakarėse jis gynė Tocgueville'io įkvėpto pažangaus konservaty- 
vizmo vertybes. Bet jis rėmėsi ir Georges'o Bataille bei Marcelio Mausso tezė- 
mis, nors ir garbino kultą griaunantį froidizmą, kuris vienintelis galėjo tar- 
nauti kaip mąstymo apie socialinius ryšius, apie vaizduotę, apie sakralumą ir 
apie subjektą įrankis. 

Šiuo požiūriu Lacanas buvo labiau atsidavęs froidizmui nei Klein pasekė- 
jai ar self psichoanalizės šalininkai. Norėdamas vėl įvertinti tėvišką funkciją, 
įkvėpimo Lacanas sėmėsi iš klasikinės Edipo tezės. Vėliau skaitydamas Clau- 
de'o Lėvi-Strausso darbą Elementariosios giminystės struktūros"? atrado teorinį 
pagrindą, leidžiantį šią funkciją suvokti struktūriškai. Atsisakydamas iš dar- 
vinizmo perimtos Freudo idėjos apie biologinį substratą ir remdamasis Saus- 
sure'o lingvistikos principais jis padaro kalba pasąmonės sąlyga. Šia per- 
spektyva galutinai išplėtoja naują topinį požiūrį (simboliška, įsivaizduojama, 
realu) ir nominacijos teoriją. Nušalintas, pažemintas, sumenkintas tėvas, kan- 
kinęs amžiaus pabaigos Vakarų sąmonę, Lacano dėka vėl pasirodė nešinas 
nauja kalbine jėga. Tam tikra prasme jis buvo rekonstruotas Tėvo Vardo!“ 
konceptu, tačiau turėjo tik įvardijimo galią, kol naujų šeimos organizavimo 
formų socialinėje realybėje pamažu suiro. 

Be jokios abejonės, Lacanas buvo didžiausias XX a. antros pusės froidizmo 
teoretikas. Jo tragiško žmogaus koncepcija kilo tiesiogiai iš Frankfurto mokyk- 
los. Iš Kojėve'o, vėliau ir iš Adorno bei Horkheimerio"“ jis perėmė švietimo 
amžiaus kritikos ir istorijos negatyvizmo tematiką. Tokiu būdu jis įleido į psi- 
choanalizę vokiečių filosofijos tradicijų dvelktelėjimą. Šiuo pakeitimu pran- 


"I Jacgues Lacan, Les Complexes familiaux (1938), Paris, Navarin, 1984. 

"2 Claude Lėvi-Strauss, Les Structures ėlėmentaires de la parentė (1949), Paris, Mouton, 1967. 

173 Šis terminas, kuriuo Lacanas apibūdina tėviškosios funkcijos signifikantą, pirmą kartą kaip 
konceptas pasirodė 1956 m. Le Sėminaire, livre III, Les psychoses (1955-1956), Paris, Seuil, 1981. Žr.: 
Elisabeth Roudinesco, Jacgues Lacan Esguisse d'une vie, histoire d'un systėme de pensėe, cit. veik.; ir 
Erik Porge, Les Noms du pėre chez Lacan, Toulouse, Erės, 1997. 

14 Max Horkheimer ir Theodor Adorno, La Dialectigue de la raison (1944), Paris, Gallimard, 1974. 

cūzų žemėje sukėlė tokį perversmą, apie kurį Freudas, žmogus, sukūręs savo 
teoriją pagal biologinį modelį ir atsisakydamas atsižvelgti į filosofinį diskursą, 
niekuomet nebūtų ir pagalvojęs. 


Perinterpretavęs Edipo modelį pagal struktūrinę antropologiją, Lacanas, kaip 
minėta, iš tėvystės padarė simbolišką konstrukciją. Kaip tokia, o ne dėl kokios 
savo gamtinės esmės, jo akimis, ji tapo tokia pat universali kaip ir šeima. 

Šiuo požiūriu Lacanas pritarė Lėvi-Straussui, kuris 1956 m. rašė: „Šeima 
egzistuoja iš tikrųjų visose žmonių visuomenėse, netgi tose, kurių seksuali- 
niai ar auklėjimo papročiai labai skiriasi nuo mūsiškių. Po penkiasdešimties 
metų tvirtinimo, kad tokia šeima, kokia žinoma moderniosioms visuome- 
nėms, yra tik neseniai atsiradusi po ilgo ir lėto vystymosi, dabar antropologai 
linksta manyti priešingai, kad šeima, pagrįsta daugiau ar mažiau ilgalaike ir 
socialiai priimtina vyro, moters ir jų vaikų sąjunga, yra universalus reiškinys, 
egzistuojantis bet kokio pobūdžio visuomenėje.“15 


Įvairių psichikos organizacijos modelių atsiradimas puikiai rodo, kad psicho- 
analitinė šeimos ir seksualinės tapatybės koncepcija vystosi priklausomai nuo 
Vakarų visuomenių pokyčių. 

Po mėginimų įvertinti klasikinį trikampį, kuriame jau silpstantis tėvas 
vis dėlto užėmė pirmaujančią vietą, Melanie Klein peržiūrėjo Freudo modelį 
suteikdama tiksliai apibrėžtą vietą motinai. O Lacanas jos viešpatavimą 
įamžina, suteikdamas moteriai neribotą galią. Dėl savo malonumų, pasak 
Lacano, ji yra „beribė“, o dėl motinystės ji turi didelę galią vaikui ir tėvui. 

Taigi Lacano teorija primena idealą, pagal kurį moteris, pasiekusi neribotą 
laisvę, kontracepcijos dėka pati gali spręsti, gimdyti jai ar ne, su vyro suti- 
kimu ir be jo. Iš čia ši nekontroliuojama galia, kuri leidžia atimti iš tėvo teisę 
savintis giminės pratęsimo procesą. 

1957 m. komentuodamas vienos amerikietės dirbtinio apvaisinimo post 
mortem vyro užšaldyta sperma atvejį, Lacanas, be kita ko, numatė, kad galų 
gale toks motinystės visagališkumas vieną dieną gali pavirsti fetišu: „Apiben- 
drinkite patys: pradėdami nuo tos akimirkos, kai pasukome šiuo keliu, ir po 
šimtmečių mes galėsime moterims daryti vaikus, kurie bus tiesioginiai šian- 
dien gyvenančių genijų vaikai, kruopščiai užkonservuoti iki tam tikro laiko 
mažuose indeliuose. Tokia dingstimi kai kas iš tėvo atimama ir gana radika- 
liai - kyla klausimas, kaip, kokiu būdu, kokiomis priemonėmis vaiko psichi- 
koje įsirašys protėvio, kurio vienintelis atstovas ir nešėjas bus motina, žodžiai. 


5 Claude Lėvi-Strauss, „La famille“ (New York, 1956), leidinyje Claude Lėvi-Strauss, Textes de 
et sur Claude Lėvi-Strauss rėunis par Raymond Bellour et Catherine Clėment, Paris, Gallimard, serija 
„Idėes“, 1979, p. 95. 

Kaip ji privers kalbėti uždarytą konservų dėžutėje protėvį?“179 

Universalaus modelio šeima kaip konkreti giminystės, t.y. sąjungos ir gimi- 
nės pratęsimo struktūros, išraiška yra nesuardomas vienetas. Ji yra normos 
šaltinis, tačiau kartu - tai gerai žinome iš psichoanalizės - ir visų formų psi- 
chikos patologijų šaltinis: psichozių, iškrypimų, neurozių ir t.t. Todėl neverta 
nerimauti dėl jos ateities, kaip kad kartkartėmis daro moralistai ir įvairių reli- 
gijų atstovai, kurie bijo, kad jos nesunaikintų skyrybų daugėjimas. 

Įvairios laisvos sąjungos ir naujai sudarytos šeimos formos rodo, kad šis 
modelis ir toliau gyvuoja nuolat atsinaujinančiais būdais. Apie jos patrauk- 
lumo jėgą byloja tai, kad tie, kurie anksčiau neturėjo galimybės sudaryti san- 
tuokos (homoseksualai), nuo šiol nori tuoktis, kaip ir įsivaikinti vaikus. 

Šių dienų psichonalizė, susidūrusi su tokiu homoseksualių porų troš- 
kimu turėti vaikų, nežino kaip į tai deramai atsakyti.!7 Tiesiai pasakius, kol 
homoseksualumas buvo laikomas degeneracija, klausimas apie jo įtraukimą 
į normą nebuvo rimtai svarstomas. Tačiau nuo tada, kai Freudas atsisakė pri- 
skirti tai ydoms ir pavadino iš biseksualumo kilusia seksualine pakraipa, atsi- 
vėrė kelias visiems tiems klausimams, kurie dabar ir keliami. 

Tačiau Freudo pasekėjai, būtent Ernestas Jonesas ir Anna Freud, buvo 
linkę vertinti homoseksualumą kaip seksualinę patologiją, kuri gerai gydant 
gali būti „išgydyta“. Todėl tuščias mėginimas homoseksualus padaryti hete- 
roseksualais baigėsi visiška nesėkme. Nepaisydama patirties, TPA valdyba, 
paklusdama 1921 m. nutarimui, atsisakydavo į savo gretas oficialiai priimti 
praktikus homoseksualus. Todėl gerokai atsiliko nuo besivystančių papročių 
ir įstatymų ir nuo kitų psichoanalitikų asociacijų (būtent Lacano), kurios jau 
seniai pasmerkė bet kokią diskriminacijos formą. 

Jei nuo šiol homoseksualumas iš dalies ir psichoanalizės dėka nėra laiko- 
mas seksualiniu iškrypimu, yra pakankamai priežasčių manyti, kad ir kiti 
„nenormalūs“ greitai taps nepaklusniu tragiško žmogaus idealu"š užimdami 
vietą tų, kurie jau bus priskirti normai: viengungiai be vaikų (homoseksua- 
lūs ar heteroseksualūs), zoofilai, sumoteriškėję homoseksualai, pasileidėliai, 
prostitutės (vyrai ar moterys), transvestitai, transeksualai ir t.t. 

Todėl pirmiausia reikia pagalvoti ne apie teisėtą homoseksualų reikala- 
vimą imtis tėvystės ar motinystės, pasinaudojus įvaikinimo teise, bet apie tai, 
kas bus rytojaus šarliusai ir oskarai vaildai. 


"e Jacgues Lacan, Le Sėminaire, livre IV (1956-1957), Paris, Seuil, 1994, p. 375-376. Remsimės 
Roberto Badintero ir Francoise Hėritier diskusija, Le Dėbat, 36, 1985, rugsėjo 4—14 d., p. 27-33. Taip 
pat žr.: Francoise Hėritier, Masculin/Fėminin. La pensėe de la difference, Paris, Odile Jacob, 1996. 

17 Keletas praktikų drąsiai ėmėsi sręsti problemą. Tai Genevičve Delaisi de Parceval, kuri parašė 
įžangą Ėrico Dubreuil knygai Des parents du mėme sexe, Paris, Odile Jacob, 1998. 

UVš Žr.: Michel Foucault, Les Anormaux, cit. veik. Ir Didier Eribon, Rėflexions sur la guestion gay, 
Paris, Fayard, 1999. 

Universalumas, skirtumas, perkėlimas 


Psichoanalizės parengti modeliai vystosi priklausomai nuo visuomenės, kuriai 
yra taikomi, pokyčių, tačiau kartu ir atsilieka nuo jos. 

Daugelyje šalių, kur psichoanalizė prigijo, nepaisant emancipacijos judė- 
jimų pasiektos pažangos, moterys, pavyzdžiui, vis dar tampa nelygybės, 
pažeminimo aukomis ir menkai atstovaujamos aukštuosiuose politinės galios 
sluoksniuose, būtent Prancūzijoje. Be to, kai kurie moralinio ir religinio doro- 
vingumo atstovai dažnai pašiepia teisę į kontracepciją ir abortus. O tose 
šalyse, kur psichoanalizė neprigijo, padėtis yra blogesnė, nes moterys (kaip, 
beje, ir homoseksualai) nėra laikomos net visaverčiais subjektais. 

Aš jau turėjau progos parodyti, kad Freudo ir psichoanalitinio judėjimo 
idėjoms įdiegti yra būtinos nekintamos sąlygos!?*: viena, psichiatrijos žinių 
kaupimas, tai yra požiūris į pamišimą konceptualizuojant psichikos ligos 
sąvoką, atmetant bet kokią mintį apie dieviškos kilmės apsėdimą, ir kita - tai 
teisinės valstybės, galinčios užtikrinti laisvą žinių perdavimą, egzistavimas. 

Tačiau kaip rodo isterijos paradigmos atsiradimas XIX a. pabaigoje, kon- 
ceptualizavimas keičiasi atsižvelgiant į naują požiūrį į moters kūną. Kitaip 
sakant, kad egzistuotų psichoanalizė, o racionalumas nuverstų nuo sosto 
karaliaujančią mintį apie apsėdimą, būtina, kad moterys užginčytų dominuo- 
jančias formas, varžančias jų subjektyvumą. Psichoanalizės ištakose visuomet 
galima rasti moterį ir viskas vyksta taip, lyg toks moters pasirodymas buvo 
reikalingas užbaigti universalaus subjektyvumo pakeitimą. 

Kai kuriose totalitarinės diktatūros (nacizmo /komunizmo) šalyse bei isla- 
miškuose ir bendruomeninės ar gentinės santvarkos pasaulio regionuose froi- 
dizmas neprigijo ar išnyko ne dėl „mentaliteto“, o todėl kad nebuvo vienos iš 
minėtų arba ir abiejų sąlygų (psichiatrijos žinių ir teisinės valstybės). 


*9 Elisabeth Roudinesco, Gėnėalogies, cit.veik. 

Čia reikėtų pažymėti, kad karinės diktatūros nesukliudė psichoanalizės 
plitimui Lotynų Amerikoje (būtent Brazilijoje ir Argentinoje). Jų prigimtis 
skiriasi nuo anų dviejų totalitarinių sistemų, kurios sunaikino psichoanalizę 
Europoje. „Kaudiljistinio“ tipo režimai nebuvo „naikinatys“. Jie nelietė froi- 
dizmo - „žydiško mokslo“, kurį 1933-1944 m. naikino nacizmas, nei „buržu- 
azinio mokslo“, kaip komunizmas 1945-1989 m. Šie režimai persekiojo opozi- 
cijos šalininkus ir skerdė civilius gyventojus, tačiau nesistengė griauti mokslo, 
kaip tokio. 

Tad galima daryti prielaidą, kad norint išnaikinti psichoanalizę kuriame 
nors pasaulio regione arba norint sukliudyti jai įsišaknyti ten, kur jos dar nėra, 
reikia ją naikinti taip, kaip naikinamos rasės, tautos, klasės, arba ir toliau leisti 
gyvuoti tiems psichikos aiškinimo modeliams, kurie egzistavo dar iki moksli- 
nės medicinos atsiradimo (raganavimas, tradicinė medicina, religinis viešpa- 
tavimas ir t.t.). Pirmas atvejis naikinantis, nes vienas skirtumas naikina kitą, 
o antrasis paprasčiausiai tėra regresyvus, nes pasitelkus kultūrų reliatyvumą 
siekiama žmonių giminę sumenkinti iki atskirumų visumos. 

Padarytas fetišu skirtumas tuomet tampa atmetimo priežastimi. Būtent šis 
skirtumų fetišizavimo reiškinys lemia psichoanalizės nykimo tendenciją tose 
šalyse, kur jau šimtas metų egzistuoja visos sąlygos, reikalingos sėkmingam 
jos įdiegimui, pavyzdžiui, Jungtinėse Valstijose. 

Atradimas, jog egzistuoja su organine ar psichochemine realybe nesusijusi 
seksualinė tapatybė (giminė ar gender), nieko nepakeitė, nes moterų ir vyrų 
anatomija, fiziologija ir hormonų veikla nėra tapačios. Biologinis skirtumas 
egzistuoja, į jį reikia atsižvelgti, tačiau jis - ne viskas. 

Nepaisant šio skirtumo kiekvienas subjektas santykiuosė su kitais ar su 
savo tapatybe yra vis kitoks (arba kitas). Kiekviena žmogiškoji būtybė, vos tik 
pajutusi norą patikti ar būti pripažinta, į kontaktą su į save panašiu visuomet 
eina prisidengusi kauke. Taigi yra begalė skirtumų, kurie visi kartu yra žmo- 
nių giminės universalumo sudėtinės dalys. 

Todėl egalitarinėje visuomenėje įstatymas visiems subjektams turi būti 
toks pats, nepriklausomai nuo kultūros, religijos ar tapatybės, kurią kiekvie- 
nas pageidauja pasirinkti. Kai dėl draudimo (pavyzdžiui, kraujomaišos drau- 
dimo), jie yra subjektyvus simboliškų įstatymų interiorizavimas ir yra abso- 
liučiai būtini visų žmogiškųjų visuomenių funkcionavimui. 

Kitaip sakant, vienodai klaidinga vertinti universalizmą, atsisakant skir- 
tumų, kaip ir atmesti universalizmą dėl kokio vieno skirtumo griežto verti- 
nimo: pavyzdžiui, anatomijos, giminės, odos spalvos, amžiaus, tapatybės ir 
t.t. Remtis abstrakčiais principais (konceptais, įstatymais, simboliais, struktū- 
romis, nekintamumu ir t.t.) visai žmonijai tiek pat svarbu, kaip ir atsižvelgti į 
konkrečių dalykų konkrečią realybę: seksualumą, privatumą, socialinę padėtį, 
ekonominį skurdą, ligą, vienatvę, pamišimą, psichines kančias ir t.t. 

Prasidėjus visų skirtumų fetišizavimui - DSV IV, disociatyvi pasąmonė, 
daugialypė asmenybė, poliarizacijos dėl seksualinės traumos, lyčių politika, 
pagrįsta supaprastintomis kategorijomis, subjekto psichika, sumenkinta iki 
neurono, priklausomybė nuo įpročių ir t.t. - šiandien matome, kaip dviguba 
universalumo ir skirtumų idealą siekiama pakeisti grandinine diferenciacija, 
kai kiekvienas tampa tam kitam priskiriamos klaidos atgailaujančia auka.!80 

Prieš trisdešimt penkerius metus Amerikoje prasidėjęs skirtumų fetiši- 
zavimas atvedė prie pozityvios diskriminacijos'8! (affirmative action) politikos, 
kurios esmė teisiškai įvesti lengvatinį režimą kai kurioms nuskriaustoms 
žmonių grupėms: juodiesiems, ispanakalbiams, moterims, homoseksualams 
ir kitiems. Ji paremta mintimi, kad norint ištaisyti nelygybę vieną skirtumą 
reikia iškelti virš kito. Tačiau šio principo taikymui, prisimenant Freudo paro- 
dos Kongreso bibliotekoje atvejį, šiandien vis labiau priešinamasi, nes jis 
neskatina lygybės. Suprantama kodėl: diskriminacija niekuomet nebūna pozi- 
tyvi, nes ji sudaro prielaidas egzistuoti kitai aukai, kuri tarnauja dėl savo skir- 
tumo kaip atpirkimo ožys.'32 

Europos visuomenėse, kur kultūrų gausa nėra tokia svarbi kaip Jungti- 
nėse Valstijose, Australijoje ar Kanadoje iš esmės tik moterų, kurios reikalauja 
lygybės, kova rizikuoja tapti skirtumo, o vėliau ir pozityvios diskriminacijos 
kultu!“*, kol pagaliau taps tikru grandininio atmetimo procesu.'** Vyro atito- 
linimą nuo tėvystės pareigų kompensuoja reikalavimas dalyvauti namų ruo- 
šoje ar kūdikių priežiūroje. Kartu to kito kaip kitokio atmetimas reiškia tvirtą 
pasiryžimą sukurti naujas kategorijas, tipologijas arba patterns, leidžiančius 
skirti „blogus“ ir „gerus“ subjektus priklausomai nuo to, kokia yra nauja 
„tautos“, etninės grupės, giminės psichologija. 

Mąstymo redukavimas iki cerebrinio mechanizmo akivaizdžiai skatina 
fetišizavimo būdų plėtimąsi: scientizmas veda prie etnicizmo taip pat, kaip ir 
griežtas universalizmas prie komunotarizmo. Nėra nieko labiau pražūtingo 
subjektui, kaip prilyginti jį tik fizikinei cheminei sistemai, ir nėra nieko labiau 
žeminamo tam pačiam subjektui, kaip matyti savo vidinę kančią, sumenkintą 
iki dirbtinio „etninės“ kilmės skirtumo. 


*0 1999 m. vykusios konferencijos metu Alainas Finkielkrautas apibendrino šią padėtį labai taik- 
lia formuluote „Kenčiu, vadinasi kaltinu“. Taip pat žr.: Eugėne Enriguez, „Tuer sans culpabilitė“, 
L'Inactuel, 2, 1999, pavasaris, p. 15-36. 

*! Žr.: Andrė Kaspi, Mal connus, mal aimės, mal compris, les Ėtats Unis d'aujourd'hui, Paris, Plon, 1999. 
182 Žr.: Sėlim Abou, „L'universel et la relativitė des cultures“, leidinyje L'Idėe d'humantitė, Paris, 
Albin Michel, 1995. Ir John R. Searle, „Crise des universitės?“, Le Dėbat, 81, 1994, rugsėjis-spalis. 
183 Šio reiškinio pasekmes jau stebėjome, kai 1999 m. vasarį Prancūzijos parlamentas balsavo dėl 
įstatymo, įtraukiančio į 3-ią Konstitucijos straipsnį lyčių skirtumą. 

18 Žr.: Wiktoro Stoczkowskio straipsnį „La pensče de I'exclusion et la pensėe de la diffėrence“, 
L'Homme, nr. 150, 1999 balandis-birželis, p. 41-57. Autorius parodo, kaip rasizmą maitina griež- 
tos integracijos ir griežto skirtumo suvokimo dviprasmybės. 

Jei būtų pradėta manyti, kad serotoninas yra vienintelė savižudybių prie- 
žastis, jei seksualinis aktas nuo šiol būtų prilygintas išžaginimui, jei į prie- 
miesčių emigrantą būtų žiūrima tik kaip į jo „amuletų“ visumą ir pagaliau 
jei tragiško žmogaus figūra būtų sumenkinta iki mechaninės gyvybinių funk- 
cijų veiklos, o visagale tapusi Moteris tapatintųsi greičiau su skirtumu, nei su 
visaverčiu subjektu, mūsų visuomenės atsidurtų išvakarėse naujos barbariš- 
kumo epochos, tiek pat pavojingos kaip ir ta, apie kurią 1927 m. kalbėjo Freu- 
das, suvokęs, kad Vakarų civilizacija nepajėgia priversti žmonijos riboti savo 
destruktyvių impulsų. „Iš pradžių buvo galima manyti, — rašė jis, - kad svar- 
biausia užkariauti gamtą, teikiančią gyvybinius išteklius, ir kad pavojai, gre- 
siantys civilizacijai, išnyks, jei įgytos gėrybės bus tinkamai paskirstytos žmo- 
nėms. Bet dabar atrodo, kad akcentas perkeliamas nuo materialaus prie psi- 
chinio. Lemiamas klausimas yra toks: ar pasiseks [...] sutaikyti žmones su 
tomis aukomis, kurios bus būtinos, ir ar pasiseks jiems jas atlyginti?“ 185 


185 Sigmund Freud, L'Avenitr d'une illusion, cit. veik., p. 10. Ir O.C., XVIII, cit. veik., p. 147-148. 

Psichoanalitinių institucijų kritika 


Psichoanalizė, švietimo amžiuje atrasta Haskalah pasekėjų žydų, nuo pat pra- 
džios pretendavo tapti dideliu išsilaisvinimo judėjimu. Jos pradininkų, susi- 
vienijusių į Trečiadienio psichologijos bendriją, akimis, pasąmonės tyrinė- 
jimai turėjo žmonijai suteikti galimybę palengvinti kančias. Psichoanalizės, 
vidinių jausmų revoliucijos, pirminis pašaukimas buvo pakeisti žmogų paro- 
dant, kad „Aš yra kitas“. Būtent todėl jau labai anksti buvo norima sukurti 
instituciją, galinčią pasaulio koncepciją paversti politika. 

Ši koncepcija priminė visuomenę, kurioje gyveno pirmieji froidininkai: 
žlunganti imperija, kurioje mažumos turėjo imperinio autoriteto apsaugą, 
vienijančią jas nepaisant skirtumų ir kliudančią joms susinaikinti. Būtent šiuo 
modeliu 1910 m. rėmėsi Freudas ir Ferenczis, įkurdami Tarptautinę psichoa- 
nalizės asociaciją (International Psychoanalitical Association - IPA). Jai vado- 
vauti Freudas atsisakė, kad galėtų įkūnyti sokratišką neįsakinėjančio moky- 
tojo figūrą.!86 

Iš pradžių Maxo Eidingtono, vėliau Ernesto Joneso pastangomis TPA tar- 
pukariu tapo centralizuota, turinčia savas taisykles organizacija, siekiančia 
sunorminti gydymą ir atsiriboti nuo „laukinių“ analitikų, peržengiančių 
nustatytas ribas arba vertinančių pernelyg charizmatiškai, kad galėtų dera- 
mai praktikuoti psichoanalizę. Buvo uždrausta vadinama „incestinė“ prak- 
tika: praktikui buvo draudžiama analizuoti savo šeimos narius ar turėti sek- 
sualinių ryšių su savo pacientais. 

Kylant psichoanalitikų profesionalumui, o tai buvo būtina pasauliniam 
froidizmo plitimui, mokytojo figūra pamažu bluko. Psichoanalitinis judėji- 
mas ne tik nesutiko, kad šią figūrą įkūnytų vienas neeilinis mąstytojas, bet ir 


186 Pateikiau šią mintį 1982 m. Histoire de la psychanalyse en France, t. I. cit veik. 

atmetė bet kokią galimybę, kad mokyklos vadovas galėtų panėšėti į Freudą. 
Tėvas įkūrėjas turėjo likti vienintelis ir nepakartojamas. 

Toks ilgas normalizavimo procesas buvo naudingas psichoanalizei, bet, 
kita vertus, TPA pavertė svarbių asmenų gamybos mašina. Internacionalumo 
dvasią, kuria buvo vadovaujamasi nuo įkūrimo, pakeitė globališkumas, šian- 
dien leidžiantis TPA eksportuoti „tuoj pat“ į kiekvieną šalį savo mokymo 
modelius, kaip kad komercinės bendrovės įkurdina svetimuose kraštuose 
savo gaminius ir gamyklas. 

Tačiau labiau skatindama normą, o ne originalumą, globališkumą, o ne 
internacionalumą, svarbių žmonių psichoanalizė pasitraukė iš politinių ir 
intelektualinių diskusijų. Ji nepakėlė nei mokslo iššūkio, nei visuomenės per- 
mainų. Manydama esanti neliečiama, ji daugiau nebesirūpino - nepaisant indi- 
vidualios daugelio anoniminių praktikų drąsos — socialine realybe, skurdu, 
nedarbu, seksualiniu piktnaudžiavimu ir naujais poreikiais, kilusiais dėl 
patriarchalinės šeimos pokyčių: būtent homoseksualams, kaip jau minėjau, 
TPA nesuteikia teisės tapti psichoanalitikais. Trumpai kalbant, ji nebesidomi 
realiu pasauliu, kad galėtų užsisklęsti savo visagališkumo fantazijose. Ji ati- 
tolo ir nuo jaunų klinicistų, kuriuos pati rengė ir kurie galų gale prarado tikė- 
jimą Freudo institucijų verte. Todėl pastarieji jas griežtai kritikuoja ir mėgina 
sugalvoti naujas, geriau pritaikytas šiuolaikiniam pasauliui institucijas. 

"Tokia kritika pamažu pasigirsta visame pasaulyje. Tačiau, žinoma ir tai, 
kad šiandien Lotynų Amerikos šalys (būtent Brazilija ir Argentina) yra froi- 
dizmo atgimimo avangardas, kadangi tenykščių universitetų psichologijos 
katedros yra labai stiprios, nes psichoanalizės dėstymas, palyginti su kitomis 
disciplinomis, yra privilegijuotas. 


Prancūzų psichoanalitinė bendruomenė kaip ir daugelis kitų išgyvena sudė- 
tingą laikotarpį, susijusį su bendra Vakarų visuomenių krize: ekonomine, 
socialine, demokratinių vertybių krize, vilties ir iliuzijų praradimu. Nedarbas, 
pajamų mažėjimas, darbo ir darbo vietų laikinumas, kūno psichoterapijų ir 
gydymo vaistais, greitesnio ir pigesnio, įtakos didėjimas, irstant didžiosioms 
universalaus pašaukimo institucijoms, tolydžio mažino pasitikėjimą froidiš- 
kais metodais. Trumpai - socialinė ir politinė struktūra, kur po Antrojo pasau- 
linio karo Prancūzijoje froidizmui pasisekė įsitvirtinti, tapo mažiau imli psi- 
choanalizės klinikinei praktikai. 

Pasekmės tokios, kad didžiosios valstybinės institucijos - mokyklos ar 
psichikos sveikatos įstaigos (psichiatrinės ligoninės, medicininiai psichologi- 
jos centrai ir t.t.) — nuo šiol paklūsta ekonominiams imperatyvams, nelabai 
suderinamiems su ilgu gydymo laikotarpiu, būdingu froidiškajam gydymui, 
o dėl šių įstaigų nuolatinio mažinimo daugėja nekontroliuojamų smurtinių ir 
nusikalstamų situacijų. 

Nepaisant to prancūzų psichoanalitinė bendruomenė išlieka tvirta. Pran- 
cūzijoje yra apie 5000 psichoanalitikų, kuriuos vienija dvi dešimtys asocia- 
cijų, ir vienam milijonui gyventojų tenka aštuoniasdešimt šeši psichoanali- 
tikai: tai pats geriausias santykis, lenkiantis Argentiną ir Šveicariją. Dviem 
įeinančioms į TPA sudėtį asociacijoms priklauso nuo aštuonių iki devynių 
šimtų psichoanalitikų (kartu su mokiniais): Paryžiaus psichoanalizės bendrija 
(Sociėtė psychanalytigue de Paris - SPP) ir Prancūzijos psichoanalizės asocia- 
cija (Association psychanalytigue de France - APF). Kiti psichoanalitikai pri- 
klauso grupėms ar asociacijoms, kilusioms iš senosios Paryžiaus froidizmo 
mokyklos (Ėcole freudienne de Paris - EFP), kurią 1964 m. įkūrė Jacgues'as 
Lacanas ir kuri 1980 m. buvo išardyta dar jam gyvam esant. 

Judėjimo istorikai įprato klasifikuoti grupes ir atskirus asmenis pagal kar- 
tas, kurioms jie priklauso. Jie pasirinko du numeravimo būdus: vienas - tarp- 
tautinis, apimantis po pasaulį išsiblaškiusios froidiškosios diasporos narius, o 
kitas — nacionalinis, leidžiantis užrašyti kiekvieno praktiko transferencinį tęs- 
tinumą (kas ką analizavo) pradedant pionierių grupe (kai kuriose šalyse tai 
buvo vienas vienintelis žmogus). 

Prancūzijoje pasikeitė trys psichoanalitikų kartos. Pirmajai priklausė tie, 
kurie 1926 m. įkūrė Paryžiaus psichoanalitikų sąjungą. Trys jų atliko lemiamą 
vaidmenį: Marie Bonaparte, Renė Laforgue'as, Rudolphas Loewensteinas. 
Kadangi Marie Bonaparte draugavo su Freudu, buvo žinoma, nuolat aiškino 
ir kovojo už Freudo idėjas, ji tapo ir pagrindine judėjimo vadove. Šalia 
jos Laforgue'as ir Loewensteinas tapo dviem pagrindiniais SPP pedagogais. 
Būtent jie tarpukariu parengė antrąją prancūzų psichoanalitikų kartą, o šioji 
vadovavo judėjimui nuo 1945 m.: Danielis Lagache'as, Jacgues'as Lacanas, 
Francoise Dolto, Sacha Nacht, Maurice'as Bouveris. 

Vėliau atėjo trečioji karta, gimusi 1920-1930 m., parengta antrosios. Jai 
teko susidurti su dviem skilimais: pirmuoju 1953 m., iškilus klausimui dėl 
profaniškosios analizės!š?, ir antruoju po dešimties metų (1963), kai Lacanas, 
kaip pedagogas, nebuvo priimtas į TPA gretas, nes atsisakė laikytis jos tai- 
syklių dėl seansų trukmės ir psichoanalitikų mokymo.'*š Iš tikrųjų Lacanas 
atsisakė paklusti penkiasdešimt penkių minučių seanso imperatyvui ir siūlė 
daryti reikšmines pauzes suteikiant prasmę paciento žodžiams. Be to, jis kri- 
tikavo mintį atsisakyti tarnsferencijos kaip baigiamojo analizės momento. Jo 
nuomone, analizė paremta niekuomet nesibaigiančiu transferencijos ryšiu. 
Pagaliau jis atsisakė principo radikaliai atskirti didaktinę ir terapinę (ar asme- 


1 Profaniškąja analize vadinama ne medikų praktikuojama psichonalizė. 
18 Šia tema skaityti Elisabeth Roudinesco, Histoire de la Psychanalyse en France, t. 1 ir II, cit. veik; 
Jacgues Lacan. Esguisse d'une vie, histoire d'un systėme de pensėe, cit. veik. 

ninę) psichoanalizę: tai reiškė, kad kandidatas gali laisvai rinktis analitiką 
neprivalėdamas žiūrėti į patvirtintųjų sąrašą. Beje, Lacanas - be jokios abejo- 
nės, čia glūdi ir svarbi šio nesutarimo priežastis - savo mokymu ir stiliumi 
restauravo sokratiško mokytojo froidišką figūrą tokiu laikotarpiu, kuris TPA 
atrodė nepalankus, nes ji labiau rūpinosi rengti gerus psichoanalizės profesio- 
nalus, nei mėgino atgaivinti elitistines judėjimo ambicijas. 

Antrasis, daug rimtesnis skilimas tapo drama ne tik pačiam Lacanui, kuris 
niekuomet neketino atsisakyti froidiškojo teisėtumo, bet ir visai trečiajai pran- 
cūzų psichoanalitikų kartai. Lacanas buvo analizavęs visus žymiausius jos 
narius ir staiga jie atsidūrė priešingose stovyklose: vieni susibūrė į Prancūzi- 
jos psichoanalizės asociaciją, kuri priklausė TPA nuo 1965 m., kiti į Paryžiaus 
froidizmo mokyklą, kuri galutinai buvo išmesta iš įteisintų froidizmo institu- 
cijų tarpo, nors vienijo neva didesnius froidininkus nei jų varžovais tapusius 
homologus iš TPA. 

Priešingai nei kolegos amerikiečiai ar anglai, prancūzų trečiosios kartos 
psichoanalitikai, priklausantys TPA, niekuomet nesuformavo homogeniškos 
mokyklos. Didžiosios tarptautinio froidizmo srovės — nei Ego psichologija, nei 
kleinizmas, nei antifroidizmas, nei Self Psychology, nei Wilfredo Ruprechto 
Biono postkleinizmo teorijos — taip ir neprigijo Prancūzijoje. Taigi būtent laka- 
nizmas jau trisdešimt metų prancūzų psichoanalitikus dalija į du priešingus 
polius: nelakanistus (kartais vadinamus „froidistais ortodoksais“) ir lakanis- 
tus, nors, suprantama, ir vieni, ir kiti laiko save Freudo pasekėjais. 

Tokį prancūzų psichoanalitikų dvipoliariškumą dar labiau pabrėžė Fra- 
ncoise Dolto, priklausydama Paryžiaus froidizmo mokyklai. Apdovanota retu 
klinikiniu talentu ji tapo Prancūzijos vaikų psichoanalizės pradininke - figūra 
lygiavertė Melanie Klein, nors jos tezės buvo labiau artimos Annos Freud 
pozicijai. 1963 m. per antrąjį skilimą Dolto taip pat nepriėmė į TPA gretas. 
Priežastys, pasitelktos pateisinti atsisakymą, buvo priešingos toms, kurias 
gavo Lacanas: Dolto buvo priekaištaujama ne dėl trumpų seansų (jie atitiko 
nustatytas normas), o kad jos didaktinio gydymo praktika buvo pernelyg 
charizmatiška ir nesuderinama su klasikinio mokymo standartais. Iš tiesų 
Dolto kliuvo priešiškumas, TPA direkcijos nuolat rodomas Renė Laforgue'ui, 
kurio technika ir praktika buvo laikomos nukrypusiomis, tai yra pernelyg 
artimomis kokiam nors Ferencziui ar Rankui. 

Todėl du pagrindiniai prancūzų psichoanalitikai Francoise Dolto ir Jacgu- 
es'as Lacanas nuo 1964 m. dėstė psichoanalizę nepriklausydami TPA. 

Konfliktai, suskaldę trečiąją kartą, smarkiai paveikė ir dvi kitas 1935-1950 
m. kartas. Penkiolika metų jos turėjo pakęsti savo vyresniųjų narciziškus gin- 
čus ir užgauliojimus. Jie žavėjosi jų veikalais ir didaktine kompetencija, bet 
matė juos nuolat besidraskančius dėl vieno mokytojo —- Jacgues'o Lacano. 
Pasmerktas dėl savo praktikos, nepripažintas dėl savo doktrinos ir abiejų TPA 


98 KODĖL PSICHOANALIZĖ? 


draugijų vertinamas kaip šėtonas, savoje mokykloje Jacgues'as Lacanas buvo 
pradėtas garbinti kaip stabas. 

Todėl abiejose stovyklose dvi naujos kartos - ketvirtoji ir penktoji - pavel- 
dėjo konfliktų istoriją, kurią perdavė arba lakaniškojo kelio bendrakeleiviai, 
puikiai sugebantys imituoti mokytojo stilių, arba jų priešininkai, nekenčian- 
tys ir karikatūrinantys Lacaną. 

Tuo metu, kai dvi TPA priklausančios bendrijos pavadino lakanistus 
nefroidininkais, šie vertino savo TPA kolegas kaip biurokratus, išdavusius 
psichoanalizę dėl psichologijos, pritaikytos tarnauti triumfuojančiam kapita- 
lizmui. Trumpai tariant, pirmieji žiūrėjo į antruosius kaip į raganių mokinius, 
besilaikančius vadinamų „penkių minučių“ seansų ir nesugebančius sudaryti 
rimtos psichonalitinės aplinkos, o antrieji pirmuosius laikė neintelektualiais 
ortodoksais, tarnaujančiais vadinamai „amerikietiškai“ psichoanalizei. 

Toks atsiribojimas baigėsi septinto dešimtmečio pabaigoje, kai Renė Majo- 
ras, Paryžiaus psichoanalitikų bendrijos didaktas, atviras lakaniškajai kultūrai 
ir klinikinei praktikai, ir Serge'as Leclaire'as, ištikimas Lacanui, tačiau daly- 
vaujantis stambiame „Froidiškosios Respublikos“ projekte, suvienijo savo 
jėgas, kad ateinančios klinicistų kartos pagaliau galėtų susitikinėti už savo 
asociacijų ribų. Tai buvo „Konfrontacijos“ epocha, leidusi visiems praktikams 
kritikuoti savo institucijas ir keistis nuomonėmis, pavyzdžiui, apie psicho- 
analizės praktikos pobūdį. Dvi TPA priklausančios bendrijos išgyveno kon- 
fliktus dėl analitikų mokymo, o Paryžiaus froidizmo mokykla išgyveno gilią 
krizę, kurią sukėlė perėjimo eksperimento nesėkmė. 

Šios Lacano 1967 m. sugalvotos ir 1969 m. įvestos „perėjimo“ procedūros 
esmė yra tokia: analizuojamasis („pereinantysis“), norintis tapti psichoanali- 
tiku didaktu, pateikia savo kolegoms („vedantiesiems“) tas savo istorijos ir 
gydymo detales, kurios pažadino norą tapti analitiku. Vėliau vedantieji savo 
ruožtu išdėsto pereinančiojo motyvus didaktų komisijai, ir ši nusprendžia, 
priimti ar atmesti kandidatūrą. Šia procedūra buvo siekiama klasikinę psicho- 
nalitikų mokymo sistemą pakeisti tikra apklausa apie didakto statusą. 

Būtent apie tai Lacanas pasakė žodžius, kurie privertė išlieti tiek daug 
rašalo: „Psichoanalitikas gauna tik pats savo leidimą“.!* Šiuo posakiu jis 
norėjo pasakyti, kad tapimas psichoanalitiku priklauso nuo subjektyvaus su 
transferencija susijusio išmėginimo. Tokiomis aplinkybėmis tiek kandidatas, 
tiek didaktas patiria praradimo, kastracijos baimę, galbūt net melancholiją. 

Mintis ištyrinėti realų šio garsaus pirminio perėjimo funkcionavimą buvo 
puiki. Tačiau perėjimo procedūra neturėjo laukiamo poveikio. Jos nesėkmė 
Paryžiaus froidizmo mokyklą atvedė prie sunykimo, prieš tai 1969 m. išpro- 


18 Jacgues Lacan, „Proposition du 9 octobre 1967 sur la psychanalyste de Y'ėcole“, Scilicet, 1968, 
nr. 1, p. 14-30. Pradinė versija leidinyje Analytica, 8, suppl. a Ornuar?, 1978, 15. 

vokavusi trečiąjį skilimą: išėjo daugelis narių, tarp kurių Francois Perrieras ir 
Piera Aulagnier. Susijungę į „Ketvirtą grupę“, jie įkūrė „Prancūzų kalbos psi- 
choanalizės organizaciją“ O. 

Todėl dvi paskutinės prancūzų psichoanalitikų kartos buvo priverstos 
apie savo ateitį galvoti ir ją sieti jau su visai naujomis institucijomis. 

Apskritai jaunieji lakaniečiai jautėsi laisvesni nuo juos išmokiusių moky- 
tojų nei vienos ar kitos TPA grupės nariai. Iširus Paryžiaus froidizmo mokyk- 
lai, lakanizmui suskilus į daugelį srovių (postlakanizmą ir neolakanizmą), 
šioji naujoji karta ir toliau kūrė naujas asociacijas. Išsivadavusi nuo paklus- 
numo savo trečiosios kartos mokytojams, šiandien ji gailisi, kad nėra idealios 
institucijos, bet atsisako kažkada Lacano norėtosios. 

O Paryžiaus psichoanalitikų bendrijos ir Prancūzijos psichoanalizės aso- 
ciacijos paskutinių kartų analitikai yra labiau slegiami senųjų ginčų ir nusi- 
vylimų. Jie labiau priklausomi nuo savo pedagogų, kurie ir toliau vadovauja 
šioms asociacijoms ir yra labai prisirišę prie savo prerogatyvų ir privilegijų. 
Todėl iškilus konfliktui jaunieji pasiryžę sukilti. Štai kodėl tose dviejose TPA 
bendrijose taip jaučiama slapta institucinė įtampa. 

Jau trisdešimt metų užsisklendusi, savo „skirtumą“ ir estetizmą puoselėjanti 
Prancūzijos psichoanalizės asociacija nenorėjo įsileisti daugelio „mokinių“, 
kurie tebesimoko ir būdami penkiasdešimties neturi vilties kilti hierarchijos 
laiptais. Jų nusivylimas pasireiškia tam tikra panieka institucinei galiai. 

Senieji lakaniečiai, išsiskirstę į dvi dešimtis asociacijų, skiriasi psichoanali- 
zės praktika ir analitikų mokymo metodais, tačiau tai nekliudo jiems palaikyti 
nuoširdžių ryšių. Grupės, išlaikiusios perėjimo procedūrą, pavertė ją ne itin 
reikšmingu ritualu. Kai dėl seansų trukmės, tai beveik visi priėmė pertraukų 
mintį, išlaikė analizuojamojo teisės laisvai pasirinkti principą. Tačiau nė vie- 
nas nesutrumpino seanso laiko iki penkių minučių ar net vienos, kaip Laca- 
nas per paskutinius penkerius savo gyvenimo metus. Tokios praktikos šian- 
dien laikosi labai mažai praktikų, juos galima suskaičiuoti ant pirštų. 

Tarp lakaniškųjų froidininkų ir froidininkų narių arba prijaučiančių TPA 
klinikinės praktikos išlieka didelis skirtumas. Pirmieji seanso trukmės neri- 
boja, o antriems privaloma laikytis nustatytos seanso trukmės, kuri ir yra 
gydymo aplinkos dalis: nuo keturiasdešimt penkių iki penkiasdešimt penkių 
minučių. Be to, dviejuose prancūziškuosiuose TPA padaliniuose hierarchija ir 
kursai atitinka tarptautinius standartus. 

Svarbu pasakyti, kad visose prancūzų psichoanalizės grupėse yra gerų ir 
blogų praktikų. Nė viena bendrija daugiau neturi geros klinikos monopolio, 
ir tai visiškai naujas šiandienos reiškinys. Visos yra nualintos skilimų, kon- 
fliktų, institucinės sklerozės, visos jos taip prarado savo gerą vardą, kad dau- 
gelis terapeutų daugiau nesistengia būti jų nariais, o kiti nedvejodami stoja į 
dvi (ar tris) institucijas iš karto. 

1996-1999 m. šios srities reorganizacijoje pastebimos dvi tendencijos: viena 
vertus, daugėjo skilimų, kita vertus, vyko federacinis jungimasis. Tokiu būdu 
Jacgues Alaino Millerio sukurta Pasaulio psichoanalizės asociacija (Associa- 
tion mondiale de psychanalyse - AMP) sprogo ir atsirado labai įvairūs atskiri 
judėjimai. Nuo to laiko centralizuojančios institucijos tapo daug mažiau pati- 
kimos, nei maži junginiai, gyvybingesni, kūrybiškesni ir visuomet pasirengę 
susiburti, kad galėtų keistis klinikine patirtimi ir žiniomis. Apie tai byloja 1998 
m. spalį Barselonoje įkurtas Konvergencijos judėjimas (Convergencia), vie- 
nijantis keturiasdešimt penkias lakaniškąsias asociacijas. Žvelgiant plačiau, 
1997 m. Renė Majoro įkurtos Generalinės Psichoanalizės Valstijos aiškiai rodo, 
kad trečiojo tūkstantmečio froidizmas turėtų orietuotis į naują telkimosi būdą 
— asociatyvinius tinklus, atitinkančius naujus pilietinės visuomenės porei- 
kius. Be abejo, galėsime pamatyti ir tai, kad artimiausiais metais bus rimtai 
suabejota klasifikaciniu DSV imperializmu ir kognityviniais mokslais, kurių 
efektyvumą jau galime išmatuoti, nepaisydami, kad jie yra pačiame zenite. 

Prancūzija nesusidūrė su antifroidizmu, kuris vešėjo Jungtinėse Valsti- 
jose. Nei Freudas, nei psichoanalizė Europoje nebuvo taip kandžiai geliami. 
Tačiau, nepaisant savo neginčijamo naudingumo, dėl natūralaus polinkio į 
dogmatizmą psichoanalitinės mokyklos prarado pasitikėjimą. 

1990 m. pacientai visiškai nepanašūs į anų laikų pacientus. Paprastai jie 
atitinka depresyvios visuomenės, kurioje gyvena, įvaizdį. Persisunkę šiuolai- 
kiniu nihilizmu, jie kenčia dėl narcisistinių ar depresinių sutrikimų, vienat- 
vės, tapatybės praradimo. Dažnai neturintiems nei energijos, nei noro atsi- 
duoti ilgam gydymui, jiems nesiseka reguliariai lankytis pas psichoanalitiką. 

Jie lengvai praleidžia seansus ir dažnai neatlaiko daugiau nei vieno ar 
dviejų per savaitę. Turėdami finansinių sunkumų, pajutę pagerėjimą jie linkę 
laikinai nutraukti gydymą ir pasirengę tęsti jį simptomams atsinaujinus. Šis 
nenoras pasinaudoti transferencijos mechanizmu reiškia, kad jei rinkos eko- 
nomika subjektus laiko prekėmis, tai pacientai yra linkę naudotis psichoana- 
lize kaip vaistais, o psichoanalitiką laiko savo kančių surinktuvu. 

Tradicinis gydymo modelis - perduodamas iš kartos į kartą per mitinį fote- 
lio ir sofos įvaizdį — nuo šiol skirtas tik privilegijuotiesiems. Daugelis jaunų 
terapeutų praktikuoja ne vien psichoanalizę, todėl atsirado tendencija klasi- 
kinį mechanizmą pakeisti veidas prieš veidą „analitine situacija“, kuri panaši 
į psichoterapiją. Šiuo požiūriu pažymėtina, kad lakaniečiai, prityrę psichoa- 
nalizės doktrinų varžybose, noriai priima šiuos pasikeitimus, o jų kolegos iš 
Paryžiaus psichoanalizės bendrijos ir Prancūzijos psichoanalizės asociacijos 
tokią jiems naują situaciją mieliau vadina „analitine psichoterapija“, kad būtų 
lengviau ją atskirti nuo neliečiamo įteisinto gydymo modelio. 

Kaip pasikeitė pacientai, taip į senuosius nepanašūs ir jaunosios kartos 
psichoanalitikai. Šiuo požiūriu skirtumų yra mažiau nei jų buvo tarp lakanie- 

čių ir kitų froidininkų. Visi baigia psichologijos studijas, daugelis dirba ne tik 
psichoanalitikais, dažniausiai dar ir bendrosios klinikos psichologais. Kad ir 
kam priklausytų, privačių pacientų jie turi mažai ir dažniausiai dirba institu- 
cijose, kur taikomos kitokios darbo technikos: psichodrama, šeimos ar grupės 
psichoterapija. Visi dirba sveikatos priežiūros tarnybose: pagalba toksikoma- 
nams, prostitutėms, nusikaltėliams, sergantiems ŽIV, paliatyvi pagalba ir t.t. 

Psichologijos studijos yra pagrindinis kelias į šią profesiją, nes medicinos, 
psichiatrijos, filosofijos ar literatūros studijos vis mažiau skatina eiti šiuo 
keliu. Šiuolaikinio eilinio psichoanalitiko istorinė ir teorinė kultūra skiriasi 
nuo ankstesnių kartų kultūros. Būdami kuklesni nei jų vyresnieji kolegos, jau- 
nieji praktikai dažnai siekia įgyti tų žinių, kurių studijos universitete jiems 
nesuteikė. Todėl daugelis lanko kolokviumus, kuriuose analizuojamos didžio- 
sios nūdienos problemos: narkomanija, emigracija, prievarta, naujos bendro 
gyvenimo ir seksualumo formos, mirtis, senatvė ir t.t. 

Nepaisydama visų sunkumų, su kuriais susiduria, ši karta vis tiek siekia 
froidizmo atsinaujinimo. Kitaip nei senieji, jaunieji būdami arčiau visuome- 
nės skurdo, su kuriuo susiduria dirbdami gatvėje, yra labiau pragmatiški, 
labiau betarpiški, humaniškesni, jautresni visoms atstūmimo formoms, reik- 
lesni rinkdamiesi etinius principus. Savo studijų nukreipti į klinikinę psicho- 
logiją, jie gedi epochos, kurioje mokytojo figūra dar įkūnijo elitistinio ir ardan- 
čio froidizmo idealus. Jie atsiribojo nuo kontfliktinių aistrų, ženklinusių anks- 
tesnį laikotarpį. 

Būdami labiau klinicistai nei teoretikai, jie atviri visoms psichoaterapijos 
formoms, netgi laikydami psichoanalizę pagrindiniu modeliu jie nepasiduoda 
vienos kurios nors mokyklos autoritetui, nes žino, kad nuo šiol ji niekuomet 
nesugebės atsverti mokytojo idealo netekties. Iš čia kyla eklektikos pavojus, 
kuris gali nublankinti, jei į tai nebus atkreiptas dėmesys, teorinį griežtumą, 
arba ir baisiau - privers užmiršti froidiškąjį universalizmą. 

Šis dvigubas smūgis - viena vertus, mokytojo idealui, kita vertus, vienin- 
telės institucijos modeliui - atrodo neatremiamas. Jis atitinka psichoanalitikų 
susiskaldymo dvasią, kuri gali padėti susidaryti naujai pozityviai froidiškajai 
klinikai ir praktikai, arba priversti atsižvelgti į naujus šiuolaikiniam subjekty- 
vumui būdingus skirtumus: tremtį, depresiją, savęs laikymą auka, kito diskri- 
minavimą, tapatybės krizę, mąstymo skurdinimą ir t.t. 

Taip žvelgiant, suprantama, kodėl du pagrindiniai Jacgues'o Derrida išplė- 
toti konceptai - skirtumas ir dekonstrukcija““ — taip dažnai praktikų vartojami 


* Jacgues Derrida terminą „diffėr(a)nce“ rašo su a, o ne su e, kaip priklauso, norėdamas paro- 
dyti, kad skirtumas - tai ne pasidalijimas tarp dviejų būsenų ar lyčių, tai nei buvimas, nei nebu- 
vimas, tai judėjimas, įrašytas Viename, kuriame jis įspaudžia spėjimą, pasiskirstymą, nelygybę, 
pasitraukimą. Žr.: L'Ecriture et la diffėrence, Paris, Seuil, 1967. 


102 KODĖL PSICHOANALIZĖ? 


šiuo psichoanalizės ir visuomenės negalavimo kontekstu. Pirmasis leidžia 
galvoti apie skirtumo idėją nepasiduodant diferencializmui, o antrasis atsisa- 
kyti imperinio vadovo figūros neištrinant platoniško mokytojo idealo. 

Kad ir silpnas, šis idealas yra vienintelė kliūtis šiuolaikiniam naikinama- 
jam nihilizmui. Todėl ateityje psichoanalizė jaunųjų kartų uolumo dėka turės 
įveikti tikrą katastrofą užmegzdama naujus ryšius su filosofija, psichiatrija ir 
psichoterapijomis. Ir dar norint, kad šitai pavyktų, psichoanalizė turi suge- 
bėti suteikti prasmę konfliktams, kurių netruks atsirasti pačioje depresyvios 
visuomenės širdyje. 

Ojuokdariškas elgesio žmogaus vaizdinys tuomet galės išnykti kaip mira- 
žas dykumoje. 

